މެންބަރުންގެ ޚިޔާލު: ރައްކާވެ ތިބިއްޔާ ދަތުރެވެ!! – Maldivian Democratic Party\nމެންބަރުންގެ ޚިޔާލު: ރައްކާވެ ތިބިއްޔާ ދަތުރެވެ!!\nއަޅުވެތިކަމުގެ ދިގުތާރީޚެއް ލިޔެވި ޚުދުމުޚުތާރު ވެރީންގެ ކިބައިން މިގައުމު ސަލާމަތްކޮށް އެންމެ ފުރަތަމަ އުފެދުނު ޑިމޮކްރެޓިކް ސަރުކާރު މިއަދުމިވަނީ ތަޅުއަޅުވާފައެވެ. ސަރުކާރު ވެއްޓިއްޖެ ކަމުގައި ގޮވަމުން މިއަދު މިގައުމުގައި މިހިންގަމުން ގެންދާ ކަންކަމަކީ މިކަމުގެ އަގު މިކަމުގައި ޒިންމާވާ ފަރާތްތަކުން ޚާއްސަކޮށް މިއަދު ބައެއް މީހުން އެބުނާ ޑާކޫ ވަހީދު ދޭންޖެހޭނެ ކަމެކެވެ.\nމިއަދު މިގައުމުގައި ސަރުކާރެކޭ ބުނެ އުފައްދައިގެން އެއުޅޭ އެއްޗެއްގެ ވެރިޔަކީ ކާކުކަމެއްވެސް ނޭނގެއެވެ. ގައުމުގައި ރައްޔިތުން އިންތިޚާބު ކޮށްފައިހުރި މިގައުމުގެ ވަލީޔުލް އަމްރު ތަޅާބޭރުކޮށް ހަތިޔާރުގެ ބޭނުން ކުރާނެކަމަށް އިންޒާރުދީ ގަދަކަމުން އިސްތިއުފާ ދިނުމަށް މަޖުބޫރު ކުރުވީ ކަމުގައި އެބުނަނީއެވެ. ދައުލަތުގެ ދިފާއީ ބާރުގެ އެތެރެއަށް މާކުރިޔާލައި އާންމު ރައްޔިތުންތަކެއް ވަށްދައިގެން އެތަނުގެ ކޮންޓްރޯލް އެމީހުންގެ އަތަށް ދެވުނީ ކިހިނެއްކަން ބުނެދޭން އެބަޖެހެއެވެ. ދައުލަތާއި ރައްޔިތުންގެ ހިމާޔަތުގައި ހުވާކޮށްގެންތިބި ފުލުހުންނާއި ސިފައިން މިގައުމުގެ ވަކިބަޔަކަށް ވިކިގެން ދުވަހަކު ނުވެއްޓޭފަދަ ދަށުދަރަޖަ އަކަށް މިވެއްޓުނީ ކީއްވެ ހެއްޔެވެ؟\nމިގައުމުގައި ދުވަހަކުވެސް ސިފައިންނާއި ފުލުހުން ނުކުމެ ބަޣާވާތެއް ގެނެސްފައެއް ނުވެއެވެ. މިއަދު ކުއްލިޔަކަށް މިގޮތަށް މިދިމާވީ ކީއްވެ ހެއްޔެވެ؟ ސިފައިންގެ ކޮމާންޑަރުންނާއި ފުލުހުންގެ ވަކިވަކި އިސްމީހުންގެ ނަންކިޔައި އެމީހުންނަށް އިމުރާނު ސަރުކާރު ވަށްޓާލުމަށް ގޮވާލިތާ ސާޅީސް އަށްގަޑިއިރު ނުވެގެން އުޅެނިކޮށް ހަމަ އެމީހުން ކުރީސަފުގައި ތިބެގެން ރައީސް ނަޝީދު ހައިޖެކްކޮށް ވެރިކަން ވަށްޓާލީ ކީއްވެ ހެއްޔެވެ؟\nއެމްޑީޕީ ސަރުކާރުގެ ނައިބުރައީސް އަކަށް ހުރި ވަހީދު ވެރިކަން ކަޮންމެ ގޮތަކުންވެސް ބޭނުންވެ ، އެކަން ކޮށްދީފިނަމަ ބުރުމާމެން ކަހަލަ މީހުންނަށް ބޭނުންގޮތަކަށް މިގައުމު ދޭނެކަމުގައި ބުނެގެން ފައިސާ ދީގެން ތަގުން ނެރެ މުޅިގައުމުގައި ތޭވީސް ދުވަހު ހަމަނުޖެހުން ހިންގައި މީހުންގެ މުދަލާއި ގެދޮރު ތަޅާ ، ފުނޑުކޮށް ހުޅުޖަހައި މީހުންގެ ޖާނާ މާލަށް ގެއްލުން ދެމުން ގެންދިޔައިރު ސަރުކާރު ވަށްޓާލެވޭވަރުގެ އަދަދެއް ނުލިބުމުން ފުލުހުންނާއި ސިފައިންނަށް މިލިޔަން މިލިޔަނުން ފައިސާދީގެން ސަރުކާރު ވަށްޓާލި ކަމުގައި ކޮންމެސް ބަޔަކު އެގެންދަނީ ބުނަމުންނެވެ. އެހެންކަމުގައި ވާނަމަ މިގައުމުގެ ސަލާމަތީ ބާރުތަކަށް ދުވަހަކުވެސް ދެން ދިވެހީން އިތުބާރެއް ނުކުރާނެއެވެ.\nކޮންމެ ގޮތެއްގައި ނަމަވެސް މިއިވެމުންދާ އަޑުތައް ތަޙުގީގުކޮށް ބަލާން އެބަޖެހެއެވެ. މިކަން ކުރާންޖެހޭނީ އދ ފަދަ ބާރުގަދަ ޖަމާއަތެއްގެ ބެލުމުގެ ދަށުން ކަމުގައި ބުނާން ޖެހެއެވެ. އިއްޔެއާއި ހަމަޔަށް މިގައުމުގައި ހުޅުޖަހައި މީހުންގެ މުދާތައް ހަލާކުކޮށް ސަރުކާރު ވަށްޓާލުމަށް ގޮވަގޮވާފައި މިއަދު ގަދަކަމުން ވަދެ އެއިން ބޮނޑިބަތް ކަލޭގެގެ ބެލުމުގެ ދަށުގައި މިކަން ކުރެވިގެން ވާނެކަމަކަށް ގަބޫލެއް ނުކުރެވޭނެއެވެ. މިއަދު އަރައި ގައުމޭ ގައުމޭ ގޮވާއިރު އިއްޔެ އެބޮނޑިބަތް ކަލޭގެޔަކަށް މިގައުމެއް ގައުމަކަށް ނުވިއެވެ. މިގައުމުގައި އިންތިޚާބު ކުރެވިފައިވާ ސަރުކާރު ސަރުކާރަކަށް ނުވިއެވެ. ވީއިރު އެފަދަ މީހަކު އޭނާގެ ކޮމާންޑުގެ ދަށުގައި ތިބިބަޔަކު ލަށްވައި މިކަން ބެލީމަ ވާނެކަމެއް ނޯންނާނެއެވެ.\nއަނިޔާވެރީން ކުރީގައިވެސް ބުނިގޮތަށް އެމްޑީޕީގެ އެންމެން މިގައުމުން ނައްތާލުމުގެ އޮޕަރޭޝަން މިވަނީ އެންމެ ފުރަތަމަ ސިިކުންތުން ފެށިގެން ފަށާފައެވެ. އެމްޑީޕީގެ މީހެއް ކަމުގައި ވާނަމަ ހިފައި ހައްޔަރު ކުރުމަށް އަންގާފައިވާ ކަމުގެ އަޑުތައް މުޅިމިގައުމުން އެދަނީ އިވެމުންނެވެ. އެއީ ތެދެއް ކަމުގައި ނުބެލިނަމަވެސް ގައިމުވެސް ސިފައިންނާއި ފުލުހުންގެ އަމަލުން އެގެންދަނީ އެކަން ދަށްކަމުންނެވެ. އިއްޔެ މިއަދު ސަރުކާރެކޭ ކިޔައި އަރައި އެތިބަ މީހުން ތަންތަނުގައި ޖެހި ހުޅާއި މީހުންގެ ގެދޮރާއި ދައުލަތުގެ މުދަލަށް ދިން ގެއްލުންތައް ނުބަލައި އޭގެ ފަހުން ބަޔަކު ކުރިކަމުގައި ބުނާކަމެއް ބަލާނީ ކިހިނެއް ހެއްޔެވެ؟\nމިގައުމުގައި އަމަން ގާއިމް ކުރެވޭނީ ކުށްކުރާ މީހުން ހިފައި ހައްޔަރުކޮށް ތަހުގީގުކޮށް އަދަބުދެވިގެންނެވެ. ކޮންމެ މީހަކު އެކަން ކުރިޔަސް އަދަބު ދޭންޖެހޭނެއެވެ. އެކަމަކު މިއަދާ ހަމަޔަށް އެކަން އޮތީ އެހެން ހެއްޔެވެ؟ ހެއްކާއެކުއޭ ބުނެ ހަމަ މިއަދުވެސް އެތިބަ ފުލުހުން އަތުލައި ގަންނަ މުޖުރިމުން ބޮޑުގާޒީ ގެންދިޔައީ ދޫކުރަމުންނެވެ. މިއަދު ތަފާތަކީ އެމްޑީޕީ ވިއްޔާ އެއީ ހަމަ ޝަރީއަތް ނުކުރިޔަސް މުޖުރިމެކެވެ. ތަޅާ ފަހާދުވެ އަތުލައިގެން ކޯސްޓުގާޑުގައި ކަނޑުމަށްޗަށް އަރުވައި މާލެއަށް ގެނެވެންދެން ތަޅާ ރޯނާ ގަންނަވާން ވީއެވެ. ކުރީގެ ތިރީސް އަހަރުގެ އަނިޔާވެރިކަމުގައި އަނގަޖަހައިގެން ގޮހޮރުފުރި އަދުއްވުން އަތުގައި ބާރުގެ ކަންފުޅެއް ޖެހުނު އިރަށް ހަދާންފެށި ގޮތް ދެކިބަލާށެވެ. އެމްޑީޕީގެ މީހުންގެ ބޯފަޅަނީއެވެ. އެބުނާ ސަރުކާރަށް ދެދުވަސް ނުވަނީސް މިގައުމުން ފެންނަމުންދާ ” އަދުލު އިންސާފެވެ” . ތިމާ ކުރީގައި އދ ގައި އުޅުނަކަސް މިއަދު އެހެރީ އަނިޔާވެރި ޓެރަރިސްޓުންގެ ގޮނޑި ކޮއްކޮ އަކަށް ވެގެންނެވެ. ކިރިޔާ ހިރިލިޔަސް ބަޑިޖަހައި ފާނެތީ ނުވަތަ ވެރިކަމުން ބާލައި އެއްލާލަ ފާނެތީވެ އެހެރީ ބިރުން ތުރުތުރު ލާ ހާލުގައެވެ.\nއެމްޑީޕީގެ މެންބަރުންގެ ފުރާނަޔާއި މިލްކިއްޔާތަށް މިގައުމުގައި އަމާންކަމެއް މިއަދަކު ނެތެވެ. ބައިނަލް އަގްވާމީ ފަރާތްތަކާއި ގުޅައިގެން ވީހާ އަވަހަކަށް މިގައުމުން އަޅުގަނޑުމެން ބޭރުކުރެވޭނެ ގޮތެއް ނުވަތަ ޔަހޫދީންނަށްވުރެ ނުބައި މިތިބަ މީހުންގެ ކިބައިން އަޅުގަނޑުމެން ސަލާމަތް ކޮށްދިނުމަށް އެމްޑީޕީގެ ލީޑަރޝިޕަށް ގޮވާލަމެވެ. ކުރީގައިވެސް މިގައުމު އަޅުވެތި ކޮށްގެން އުޅުނު ގޮތަށް މިގައުމުގައި ކުލަޖެހެމުން އައި މިނިވަންކަން އަނެއްކާވެސް އަޅުވެތި ކަމަށް ފުރޮޅާލައިފި އެވެ. ދެން މިގައުމުގައި ސަލާމަތުން ތިބެވޭނީ އެވެރީން ކުރާހާ ކަމެއް ބަލައި ސަނާކިޔާ މީހުންނަށް އެކަނިކަން އެނގިހުރެ މިހިރަ ކަށަވަރު ވަނީއެވެ. ރައްކާވެ ތިބިއްޔާ ދަތުރެވެ.


Aneesha ge machcha money launderinge thuhumathu | Mihaaru\nއަމީޝާ: އޭނާގެ މައްޗަށް ވަނީ މަނީ ލޯންޑްރިންގެ ތުހުމަތުކޮށްފައި.\nމަނީ ލޯންޑްރިންގެ މައްސަލައެއްގައި އަމީޝާ ޕަޓޭލް ގޮވައިގެން ކޯޓަށް\n31 މާޗް 2019 - 07:364comments\nފިލްމު "ކަހޯ ނާ ޕިޔާރް ހޭ" ރިތިކް ރޯޝަނާ އެކު ބޮލީވުޑަށް ނުކުމެ މަޝްހޫރުކަން ހޯދި ނަމަވެސް ކުޅޭނެ ފިލްމެއް ނުލިބި، ގެއްލިފައިވާ ބަތަލާ އަމީޝާ ޕަޓޭލްގެ މައްޗަށް މަނީ ލޯންޑްރިންގެ ތުހުމަތާއި ބައުންސް ޗެކްތަކެއް ދޫކުރި ކަމަށް ތުހުމަތުކޮށް ޕްރޮޑިއުސަރު އަޖޭ ކުމާރު ސިންގް ދައުވާކުރަން ކޯޓަށް ހުށަހަޅައިފި އެވެ.\nއޭނާ ބުނި ގޮތުގައި އަމީޝާ އާއި އޭނާގެ ވިޔަފާރީގެ ބައިވެރިޔާ ކުނާލް ގޫމަރު ވަނީ "ދޭސީ މެޖިކް" ގެ ނަމުގައި ފިލްމެއް ހަދަން 2.5 ކްރޯޑްގެ ލޯނެއް ނަގައިފަ އެވެ.\nނަމަވެސް އެ ފިލްމުގެ މަސައްކަތް ވަރަށް ބޮޑަށް ދިގުލައި މިހާތަނަށް، ރިލީޒް ކުރެވިފައި ނުވާ އިރު، ލޯނަށް އިންޓްރަސްޓާ އެކު ދައްކަން ޖެހޭ ފައިސާ އަނބުރާ ދައްކާފައި ނުވާ ކަމަށް އަޖޭ ބުންޏެވެ. އޭނާ ބުނި ގޮތުގައި މި މައްސަލައާ ގުޅިގެން އެތައް ފަހަރަކު އަމީޝާ އަށް ނޯޓިސް ފޮނުވާފައިވާ އިރު، އޭނާ ދެ ފަހަރެއްގެ މަތިން ދޫކުރި ޗެކް ވެސް ވަނީ ބައުންސްވެފަ އެވެ.\nFirst look of me m my co star Saahil Shroff from DESI MAGIC💖💖💖💋 pic.twitter.com/Be0B4Gh0Bq\n— ameesha patel (@ameesha_patel) January 19, 2019\nމީގެ ހަ އަހަރު ކުރިން އިއުލާން ކުރި "ދޭސީ މެޖިކް" ގެ ފަސްޓްލުކް އަމީޝާ މިދިޔަ ޖެނުއަރީ މަހުގެ 19 ޗަނަ ދުވަހު ޓްވިޓާގައި ހިއްސާކޮށްފައިވެ އެވެ. އެކަމަކު އޭނާ ޑަބަލް ރޯލަކުން ފެނިގެންދާ ފިލްމު ރިލީޒް ކުރާނެ ތާރީހެއް އަދިވެސް އިއުލާނެއް ނުކުރެ އެވެ. އަމީޝާގެ ފިލްމު ކުންފުނި އަމީޝާ ޕަޓޭލްސް ޕްރޮޑަކްޝަންސް (އޭޕީޕީ) އިން ޕްރޮޑިއުސް ކުރާ "ދޭސީ މެޖިކް" ގެ ޑައިރެކްޓަރަކީ މެހުލް އާތާ އެވެ.\nAlways lovely to see you my darling @iHrithik 💖💖💖💖💖 pic.twitter.com/3dWH40sEMB\n— ameesha patel (@ameesha_patel) March 1, 2019\nއަޖޭ ބުނި ގޮތުގައި އަމީޝާ އަށް ލޯނެއްގެ ގޮތުގައި ފައިސާ ދިނީ ކުރު މުއްދަތެއްގެ ތެރޭގައި އަނބުރާ ދައްކައި ގޮތަށެވެ. ނަމަވެސް އެއްބަސްވި ގޮތަށް އޭނާ އަމަލު ނުކޮށް، ފައިސާގެ މުއާމަލާތްތަކުގައި އޮޅުވާލުމާއި މަކަރު ހަދާކަން އެނގޭތީ ދައުވާ ކުރަން ނިންމީ ކަމަށް ބުންޏެވެ.\nރިޕޯޓްތައް ބުނާ ގޮތުން ފައިސާ އަނބުރާ ދައްކަން ތަކުރާރުކޮށް އަޖޭ، އަމީޝާ އަށް އަންގަން ފެށުމުން އޭނާ ވަނީ ނުފޫޒު ގަދަ ބައެއް މީހުންގެ އެހީގައި އަޖޭ އަށް ބިރު ވެސް ދައްކައިފަ އެވެ. އެހެންވެ އެކަން ވެސް ފުލުހުންގެ ސަމާލު ކަމަށް ގެނެސްފައިވާ ކަމަށް މީޑިއާތަކުން ބުންޏެވެ.\nނަމަވެސް މިކަމާ ގުޅިގެން އަމީޝާ އަދި އެއްވެސް ވާހަކައެއް ނުދައްކަ އެވެ.\nދެހާސް ވަނަ އަހަރު ބޮލީވުޑަށް ނުކުތް އަދި މިހާރު އުމުރުން 42 އަހަރުގެ ބަތަލާގެ ފިލްމީ ކެރިއަރު ވަނީ ވަރަށް ކުރީކޮޅު އަޑިއަޅާލައިފަ އެވެ.\nއޭނާ އެންމެ ފަހުން ސްކްރީނުން ފެނިފައި ވަނީ ރިލީޒް ނުކުރެވި ގިނަ ދުވަސްތަކެއްވެފައި ވަނިކޮށް މިދިޔަ އަހަރުގެ ނޮވެމްބަރުގައި ރިލީޒް ކުރި ސަނީ ޑިއޯލްގެ "ބައްޔާޖީ ސުޕަހިޓް" އިންނެވެ. އަމީޝާގެ ކެރިއަރުގެ އެންމެ ފާހަގަކޮށްލެވޭ އެއް ފިލްމަކީ 2001 ގެ "ގަދަރު: އޭކް ޕްރޭމް ޙަތާ" އެވެ.\nއިތުރު ލިޔުންތައް ބޮލީވުޑް މަނީ ލޯންޑްރިން


އިބޫއަށް މަރުހަބާކިޔަން ނުކުތް އަޙްސަން ތ. ބުރުންޏަށް — Ihavandhoo.com\n7 ސެޕްޓެމްބަރު 20184މުހައްމަދު އަކްރަމް\nއަޙްސަން، ވަޒީފާ އަދާކުރާތަން ބަދަލުވިކަން އަންގާފައިވާ ޗިޓް ދައްކާލަނީ.\nއިހަވަންދޫއަށް އިދިކޮޅު ކެންޑިޑޭޓް އިބްރާހީމް މުހައްމަދު ސޯލިހު(އިބޫ) ކުރެއްވި ދަތުރުގައި އެމަނިކުފާނަށް މަރުހަބާ ކިޔަންނުކުމެ، އިބޫއަށް ތާއީދުކުރާކަން ހާމަކުރި އިހަވަންދޫ ފެނަކަ ބްރާންޗްގެ ޓެކްނީޝަން ހަސަން އަޙްސަންގެ ވަޒީފާ ތ. ބުރުނީއަށް ބަދަލުކޮށްފިއެވެ. އަޙްސަނަށް އޭނާ ވަޒީފާ އަދާކުރަމުންދާތަން ބަދަލުވިކަން އަންގައި ފޮނުވާފައިވާ ޗިޓްގައި ބުނެފައިވަނީ މިމަހުގެ 12 ވަނަ ދުވަހުންފެށިގެން އޭނާ ވަޒީފާއަށް ނުކުންނަންޖެހޭނީ ތ. ބުރުނީ ފެނަކަ ބްރާންޗަށް ކަމަށެވެ.\nމިމަހުގެ5ވަނަދުވަހު އިބޫ އިހަވަންދޫއަށް ވަޑައިގެންނެވުމުން އެރަށުގެ ގިނަ އަދަދެއްގެ ބަޔަކު އިބޫއަށް މަރުހަބާ ދެންނެވިއެވެ. އަދި އިހަވަންދޫގެ ރައްޔިތުންނާއި ބައްދަލުކުރުމަށްބޭއްވި ރަސްމިއްޔާތުގައި، ކުރިން ސަރުކާރަށް ތާއީދުކުރި ބައެއްފަރާތްތަކުންވަނީ އިދިކޮޅު ފަރާތްތަކާ ބައިއަތު ހިފާފައެވެ.\nސަރުކާރު ކުންފުނިތަކުގައި ތިބޭ މުވައްޒަފުން އިދިކޮޅު ފަރާތްތަކަށް ތާއީދު ކުރާކަން ހާމަ ކުރުމުން މީގެ ކުރިން ވެސް އެފަދަ ފިޔަވަޅުތައް އެކި ކުންފުނިތަކުން އަޅާފައިވެއެވެ.\n24 އަހަރުގެ އަޙްސަން އަކީ މިނޫހުން ގެނެސްދޭ "އެމީހުންގެ ހުނަރު" ސެގްމެންޓްގައި ވަރަށްފަހުން ފީޗަރ ކޮށްފައިވާ ހުނަރުވެރި ޒުވާނެކެވެ. އެ އާޓިކަލް ވިދާޅުވެލެއްވުމަށް މިލިންކަށް ކްލިކް ކޮށްލަށްވާށެވެ.\nAniyaa verikan inthihaa ah.\n–7ސެޕްޓެމްބަރު 2018 1 4\nހައްދަވާ ބޮޑުކުރެއްވި ރަސްކަލާކޮ، މި އަނިޔާވެރިކަމުން އަޅަމެންނަށް އަވަސް ހައްލެއް ގެނެސްދެއްވާންދޭވެ․\n–7ސެޕްޓެމްބަރު 201824\nމިއީ މިނޫހުގައި ޖަހަންޖެހޭ ޚަބަރެއް ކަމަކަށް ނުދެކެން․․․އިހަވަންދޫ ޑޮޓްކޮމްގައި ޖަހަން ޖެހޭނީ ހަމައެކަނި ސިޔާސީ ޚަބަރުތަކެއް ނޫން․․․މިނޫހުގައި ޖަހަން ޖެހޭ ގިނަ ޚަބަރުތަކެއް ނުޖަހާ ރައްޔިތުން ފިތުނަވެރި ކުރުމަށް މިފަދަ ސިޔާސީ ޚަބަރުތައް މިނޫހުގައި ޖެހުމަކީ ބުއްދިވެރި ކަމެއް ނޫން․․\n– 12 ސެޕްޓެމްބަރު 201830\nސަރުކާރުގެ އަނިޔވެރިކަމުގެ އެއްވެސް ހަބަރެއް މިނޫހުގަ ލިޔެގެން ނުވާނެ․\n– 15 ސެޕްޓެމްބަރު 2018 1 0


ވަރިކުރެވޭ އަންހެނާއަށް ފިރިމީހާގެ ފަރާތުންދޭ މުދާ4– DhiSalafiyyah\nމިމައްސަލާގައި ޚިލާފުވެފައިވާ ނުކުތާ\n– ފިޤުހުވެރިން އިއްތިފާޤުވެފައިވާ ގޮތުގައި އަނބިމީހާގެ ސަބަބުން ކައިވެނި ރޫޅާލައިފިނަމަ އޭނާއަށް ވަރިކުރުމުން ދޭ މުދަލެއް އޭނާއަށް ޙައްޤުނުވާނެއެވެ. އެއީ މިސާލަކަށް އަނބިމީހާ ޚުލްޢުވަރިއަކުން ވަރިވުމުންނެވެ. ނުވަތަ އޭނާ މުރުތައްދުވުމުންނެވެ.\n– އަދި ފިރިމީހާގެ ސަބަބަން ވަރިވާންޖެހިއްޖެ ކޮންމެ ޙާލަތެއްގައި އަނބިމީހާއަށް މުދަލެއް ދިނުމަށް ޝަރުޢުކުރައްވާފައިވާކަމަށްވެސް އެބޭކަލުންވަނީ އިއްތިފާޤުވެފައެވެ.\n– ނަމަވެސް ޚިލާފުވެފައިވަނީ މިކަން ޝަރުޢުކުރައްވާފައިވަނީ ކޮން ދަރަޖައެއްގައިކަމާއި، ވަރިކުރެވޭ އަނބީންގެ ތެރެއިން މި ޙައްޤުވަނީ ކޮންބަޔަކަށް ކަމުގައިއެވެ.\nމިމައްސަލާގައި ޚިލާފުވެފައިވާ ސަބަބު\nފުރަތަމައީ: އަނބީންނަށް މުދަލެއް ދިނުމަށް އައިސްފައިވާ އާޔަތުގައިވާ ޤަރީނާއާ މެދު ވަނީ ޚިލާފުވެފައެވެ. އެއީ ވާޖިބެއްކަމަށް ވިދާޅުވާ ބޭފުޅުންވަނީ އެއާޔަތުގައި އަމުރެއް އައިސްފައިވުމުން އެފަދައިން ވިދާޅުވެފައެވެ. އެއީ ސުންނަތެއް ކަމުގައި ވިދާޅުވާ ބޭފުޅުން ވިދާޅުވަނީ ޤަރީނާއެއް އޮތުމުން ވާޖިބުވުމުގެ ދަރަޖައިން ސުންނަތެއްގެ ދަރަޖައަށް އެޙުކުމް ބަދަލުވާކަމުގައެވެ.\nދެވަނައީ: ﴿ وَمَتِّعُوهُنَّ ﴾ މިއާޔަތުގެ މުރާދާމެދު ޚިލާފުވެފައިވެއެވެ. އެއީ މިއާޔަތުގެ މުރާދަކީ ހުރިހާ ބާވަތެއްގެ ވަރިން ވަރިކުރެވޭ އަންހެނުން ތޯ ނުވަތަ ބައެއް ވައްތަރުތަކުގެ ވަރިން ވަރިކުރެވޭ އަންހެނުން ތޯ އެވެ.\nތިންވަނައީ: މިއާޔަތް ޚާއްޞަ ކުރުމާމެދު ޚިލާފުވެފައިވެއެވެ.\n– އެއީ ހުރިހާ ވައްތަރެއްގެ ވަރިން ވަރިކުރެވޭ އަނބިންކަމުގައި ދެކިލައްވާ ބޭކަލުން މިއާޔަތުން ޢާންމު މާނަ ނަންގަވައެވެ. އަދި ހުރިހާ ވައްތަރެއްގެ ވެރިންވަރިކުރެވޭ ކަނބަލުންނަށް ވަރިމުދާ ދިނުމަށް ވާޖިބުކުރައްވައެވެ.\n– އެހެން އާޔަތަކުން މިއާޔަތް ޚާއްޞަކުރެވިފައިވާކަމަށް ވިދާޅުވާ ބޭކަލުން ބައެއްވައްތަރުގެ ވަރިން ވަރިކުރެވޭ އަނބީންނަށް ވަރިމުދާ ވާޖިބުކުރައްވައެވެ.\nހަތަރުވަނައީ: މިކަމާމެދު ޞަޙާބީ ބޭކަލުން ޢަމަލުކުރައްވާފައިވާ ގޮތް ޚިލާފުވެފައިވެއެވެ. އެގޮތުން ހުރިހާ ބާވަތެއްގެ ވަރިން ވަރިކުރެވޭ އަނބީންނަށް ވަރިމުދާ ބައެއް ޞަޙާބީން ދެއްވިއިރު އަނެއްބައި ޞަޙާބީން ދެއްވާފައިވަނީ ބައެއް ވައްތަރުގެ ވަރިން ވަރިކުރެވޭ އަނބީންނަށެވެ.


އައްޝައިޚް އަޙްމަދު މިޙްސަން މުޙައްމަދު – DhiSalafiyyah\nއައްޝައިޚް އަޙްމަދު މިޙްސަން މުޙައްމަދު\nﷲ ތަޢާލާ އަށް ފުރައްސާރަކުރުމުގެ ޙުކުމް ﷲ ތަޢާލާ އަށް ފުރައްސާރަކުރުމަކީ ކުފުރުގެ ޢަމަލެއްކަމުގައި އިސްލާމްދީނުގެ އަހުލުވެރިން ޚިލާފުވެފައި ނުވެއެވެ. އަދި ﷲ ތަޢާލާ އަށް ފުރައްސާރަކުރާ މީހާ ޤަތުލުކުރެވޭނޭ ކަމާއިމެދުވެސް ޚިލާފުވެފައި ނުވެއެވެ. އެހެން ނަމަވެސް އިޚްތިލާފު ވެފައި ވަނީ ފުރައްސާރަކުރި މީހާ ތައުބާވެއްޖެކަމުގައި ވަނީނަމަ އޭނާގެ ތައުބާ ޤަބޫލުކުރުމާއި މެދުގައެވެ. އެބަހީ އޭނާ ތައުބާވެއްޖެ ކަމުގައިވަނީނަމަ އޭނާ ޤަތުލު ކުރުމުން ދުރުހެލި ވެވިދާނެތޯއެވެ؟ މިކަމުގައި ޢިލމުވެރިންގެ އަރިހުން މަޝްހޫރުވެގެން އައިސްފައިވަނީ ދެ…\n15/02/2016 ޢަޤީދާއާއި ފިރުޤާތައްއައްޝައިޚް އަޙްމަދު މިޙްސަން މުޙައްމަދު\nسورة الفاتحة ގެ ތަފްސީރު – 11\nﷲ ތަޢާލާގެ ވަޙީބަސްފުޅު: (صِرَاطَ الّذِيْنَ أَنْعَمْتَ عَلَيْهِمْ ) މާނައީ: ” (އެއީ) އެއުރެންނަށް އިބަ އިލާހު ނިޢުމަތްދެއްވި މީހުންގެ މަގެވެ. “ މި އާޔަތަކީ ކުރީގެ ވަޙީބަސްފުޅު އިތުރަށް ބަޔާންކޮށްދިނުމަށްޓަކައި އެ ބަސްފުޅާއި ގުޅުވައިގެން ގެންނަވާފައިވާ ބަސްފުޅެކެވެ. ﷲ ތަޢާލާ ނިޢުމަތްދެއްވި މީހުންނަކީ އަންނަނިވި އާޔަތުގައި ﷲ ތަޢާލާ ބަޔާންކުރައްވާފައިވާ މީހުންނެވެ. ﷲ ތަޢާލާ ވަޙީކުރައްވާފައިވެއެވެ. (ومن يطع الله و الرسول فأولئك مع الذين أنعم الله عليهم من النبيين…\n13/02/2016 ތަފްސީރު, ޤުރުއާނާއި އޭގެ ޢިލްމުތައްއައްޝައިޚް އަޙްމަދު މިޙްސަން މުޙައްމަދު\nسورة الفاتحة ގެ ތަފްސީރު – 10\nﷲ ތަޢާލާގެ ވަޙީބަސްފުޅު: (اِهْدِنَا الصِّرَاطَ الْمُسْتَقِيْمَ) މާނައީ: ” އަޅަމެއްނަށް ސީދާވެގެންވާ ތެދުމަގަށް ހިދާޔަތް ދައްކަވާނދޭވެ! “ (الصِرَاطُ) މި ބަހުގައި ދެ ޤިރާއަތެއް ވެއެވެ. އެއް ޤިރާއަތުގައި ވަނީ “ސީން” އަކާއި އެކީގައެވެ. އެއީ (السِرَاطُ) މިފަދައިންނެވެ. އަނެއް ޤިރާއަތުގައި ވަނީ “ޞޯދު” އަކާއި އެކީގައެވެ. އެއީ (الصِرَاطُ) މިފަދައިންނެވެ. (الصراط) ގެ މާނައަކީ މަގެވެ. އަދި މި އާޔަތުގައި މިވާ މަގުގެ މުރާދައަކީ ﷲ ތަޢާލާގެ ހިދާޔަތެވެ. ހިދާޔަތުގެ ދެ ވައްތަރެއްވެއެވެ. މި…\n11/02/2016 ތަފްސީރު, ޤުރުއާނާއި އޭގެ ޢިލްމުތައްއައްޝައިޚް އަޙްމަދު މިޙްސަން މުޙައްމަދު\nسورة الفاتحة ގެ ތަފްސީރު – 9\nﷲ ތަޢާލާގެ ވަޙީބަސްފުޅު: (إياك نعبد و إياك نستعين) މާނައި: ” އަޅަމެން އަޅުކަން ކުރަނީ ހަމައެކަނި އިބަ އިލާހަށެވެ. އަދި ވާތްގަށް އެދެނީ ހަމައެކަނި އިބަ އިލާހުގެ ޙަޟުރަތުންނެވެ. ” މި އާޔަތުގައި މި ވާ إياك މި ލަފުޒަކީ މަފްޢޫލުން ބިހީ އެވެ. ނުވަތަ އެބަހެއްގެ މައްޗަށް ޢަމަލުވެވިގެންވާ ބަހެވެ. އަދި މީގެ މައްޗަށް ޢަމަލުކުރި ޢާމިލަކީ نعبد މި ލަފުޒެވެ. މި އާޔަތުގައި إياك މިވަނީ އޮންނަންޖެހޭ ތަނަށްވުރެ ކުރިޔަށް ގެނެވިފައެވެ.…\n23/01/2016 ތަފްސީރު, ޤުރުއާނާއި އޭގެ ޢިލްމުތައްއައްޝައިޚް އަޙްމަދު މިޙްސަން މުޙައްމަދު\nﷲ ތަޢާލާގެ ވަހީބަސްފުޅު (مَالِكِ يَوْمِ الدِّينِ) މާނައީ: ” ޤިޔާމަތްދުވަހުގެ ވެރި އިލާހެވެ. “ މި އާޔަތުގައި ހިމެނޭ ފާއިދާތައް: ﷲ ތަޢާލާ އަށް އެންމެހާ ތަކެތީގެ މިލްކުވެރިކަން ލިބިވޮޑިގެންވާކަން މި އާޔަތުން ޘާބިތުކޮށްދެއެވެ. އަދި ޤިޔާމަތްދުވަހުގައިވާ ﷲ ގެ މަތިވެރި ބާރުގަދަ ވެރިކަން މި އާޔަތުން ޘާބިތުކޮށްދެއެވެ. އެހެނީ އެ ދުވަހުން މީސްތަކުންގެ އެންމެހާ މިލްކިއްޔާތުތައް ހަލާކުވެގެން ދާނެއެވެ. އަދި އެންމެހާވެރިންވެސް ފަނާވެ ދާނެއެވެ. މި އާޔަތުގައި ޤިޔާމަތް ދުވަހުގެ ވެރި އިލާހޭ އައިސްފައި…\nسورة الفاتحة ގެ ތަފްސީރު – 7\nﷲ عز و جل އީ مالك އެވެ. އަދި ملك އެވެ.\n17/12/2015 ތަފްސީރު, ޤުރުއާނާއި އޭގެ ޢިލްމުތައްއައްޝައިޚް އަޙްމަދު މިޙްސަން މުޙައްމަދު\nسورة الفاتحة ގެ ތަފްސީރު – 6\nމާނައީ: “އެއީ އެއިލާހުގެ ޒާތުފުޅުގައި ރަޙުމަތިގެ ސިފަވާ ރަޙުމަތްލައްވަވާ އިލާހުއެވެ. ”\n11/12/2015 ތަފްސީރު, ޤުރުއާނާއި އޭގެ ޢިލްމުތައްއައްޝައިޚް އަޙްމަދު މިޙްސަން މުޙައްމަދު\nسورة الفاتحة ގެ ތަފްސީރު – 5\nﷲ ތަޢާލާގެ ވަޙީބަސްފުޅު: ( لله ) މާނައީ: ( ﷲ އަށެވެ.) މި ކަލިމައިގައި މިވާ ل ގައި ޢަރަބި ބަހުގައި ދެ މާނައެއް ވެއެވެ. އެއީ الاختصاص ގެ މާނައާއި الاستحقاق ގެ މާނައެވެ. الاختصاص ގެ މާނަ އައިސްފައި އޮތުމުން ދޭހަވަނީ ﷲ އަށް ޚާއްޞަކޮށް ޙަމްދުލިބިވޮޑިގެންވާ ކަމެވެ. އަދި الستحقاق ގެ މާނަ އައުމުން އެނގިގެންދަނި އެ ޙަމްދުލިބިވޮޑިގެންވަނީ ﷲ އަށް ކަމެވެ. މި ކަލިމައިގައި ވާ ” ﷲ” އަކީ އަހަރެމެންގެ ރައްބުގެ ނަންފުޅެވެ. މި ނަމުން އެއިލާހު ފިޔަވައިން އެހެން ފަރާތަކަށް ނަންކީގެން ނުވެއެވެ. މި ކަލިމައިގެ މާނައަކީ ލޯތްބާއި މަތިވެރިކުރުމާއިއެކު އެފަރާތަކަށް އަޅުކަންކުރެވޭ ފަރާތެވެ.\n09/12/2015 ތަފްސީރު, ޤުރުއާނާއި އޭގެ ޢިލްމުތައްއައްޝައިޚް އަޙްމަދު މިޙްސަން މުޙައްމަދު\nسورة الفاتحة ގެ ތަފްސީރު – 4\nبسم الله އަކީ އަލްފާތިޙާ ސޫރާތުގެ އާޔަތެއްތޯ ނުވަތަ ނޫންތޯ؟\n14/11/2015 ތަފްސީރު, ޤުރުއާނާއި އޭގެ ޢިލްމުތައްއައްޝައިޚް އަޙްމަދު މިޙްސަން މުޙައްމަދު\nسورة الفاتحة ގެ ތަފްސީރު – 3\nއެ ބައިމީހުންގެ މި ބުނުމަށް: އެބަހީ ﷲ ގެ ﷲ ތަޢާލާ އަށް ރަޙުމަތުގެ ޙަޤީޤީ ޞިފަ ލިބިވޮޑިގެން ނުވާކަމަށް ބުނުންމަށް ދެ ގޮތަކަށް ރައްދުވިދާނެއެވެ:\n13/11/2015 ތަފްސީރު, ޤުރުއާނާއި އޭގެ ޢިލްމުތައްއައްޝައިޚް އަޙްމަދު މިޙްސަން މުޙައްމަދު\nسورة الفاتحة ގެ ތަފްސީރު – 2\nﷲ ތަޢާލާ ގެ ބަސްފުޅު (بِسْمِ اللَّـهِ الرَّحْمَـٰنِ الرَّحِيمِ): މި ބަސްފުޅުގައި ވާ بِسْمِ ގެ މާނައީ: ” ﷲ ގެ ނަން ފުޅުން” މި ފަދައިންނެވެ.\n22/10/2015 ތަފްސީރު, ޤުރުއާނާއި އޭގެ ޢިލްމުތައްއައްޝައިޚް އަޙްމަދު މިޙްސަން މުޙައްމަދު\nسورة الفاتحة ގެ ތަފްސީރު – 1\nޢިލްމުވެރިން ވިދާޅުވާގޮތުގައި މި ސޫރަތުގައި ޤުރުއާނުގެ މާނަތައް ޖުމްލަގޮތެއްގައި ހިމެނިގެންވެއެވެ. މިގޮތުން ތައުޙީދާއި، ޙުކުމްތަކާއި، ޖަޒާއާއި، އިންސާނުން އުޅޭ ގޮތްތަކާއި، އެހެނިހެންކަންތަކެވެ. މި ސޫރަތަށް “އުއްމުލް ޤުރުއާން” ގެ ނަމުން ނަންދެވިގެންވަނީ މިހެންވެއެވެ. އެއްޗެއްގެ މަރުޖިޢު އަށް “އުއްމު” އޭ ކިޔެއެވެ.\n21/10/2015 ތަފްސީރު, ޤުރުއާނާއި އޭގެ ޢިލްމުތައްއައްޝައިޚް އަޙްމަދު މިޙްސަން މުޙައްމަދު


ލަނޑާގިރާވަރު ރިސޯޓްގައި ހަރުކުރި ސޯލާ ޕެނަލްތައް– ފޮޓޯ/ލަނޑާގިރާވަރު\nބ. އަތޮޅުގައި ހިންގަމުން އަންނަ ފޯސީޒަން ލަނޑާ ގިރާވަރު ރިސޯޓުގައި ސޯލާ ޕެނަލް ހަރުކޮށް ކަރަންޓު އުފައްދަން ފަށައިފި އެވެ.\nމިއީ ރާއްޖޭގެ ރިސޯޓެއްގައި މިހާތަނަށް ގާއިމުކުރި އެންމެ ބޮޑު ސޯލާ ޕަވާ ސިސްޓަމެވެ.\nއެންމެ މަތީ ފެންވަރުގައި ހިންގާ ރިސޯޓުގައި އަވިން ހަކަތަ އުފެއްދުމަށް ހިންގި މަޝްރޫއުގެ ދަށުން 58،000 އަކަފޫޓު ސަރަހައްދެއްގައި ވަނީ 3،105 ސޯލާ ޕެނަލް ހަރުކޮށްފަ އެވެ.\nފޯސީޒަން ލަނޑާ ގިރާވަރު ރިސޯޓުން ބުނީ ސުވިމްސޮލް ކިޔާ ކުންފުންޏަކާ ހަވާލުކޮށްގެން އެ ސޯލާ ޕެނަލްތައް ހަރުކޮށްފައި ވަނީ ސްޓާފް ވިލެޖް އޭރިއާގައި ކަމަށެވެ.\nއެ ރިސޯޓުން ބުނީ އަލަށް ހަރުކުރި ސޯލާ ޕެނަލްތަކުން އަހަރަކު 900،000 އާއި 1.1 މިލިއަނާ ދެމެދު ކިލޯވޮޓްގެ ކަރަންޓު އަހަރަކު އުފެއްދޭނެ ކަމަށެވެ. އަދި އޭގެ ސަބަބުން އަހަރަކު 250،000 އާއި 300،000 ލިޓަރާ ދެމެދު އަދަދެއްގެ ޑީސަލް ސަލާމަތްކުރެވޭނެ ކަމަށް ވެސް ލަނޑާ ގިރާވަރުން ބުންޏެވެ. އެއީ 650 އާއި 800 ޓަނާ ދެމެދު އަދަދެއްގެ ކާބަން އެވެ.\nފޯސީޒަނުން ބުނީ އަލަށް ގެނައި ބަދަލާ ގުޅިގެން އެއް އަހަރުގެ ތެރޭގައި، 103 ކޮޓަރިއަށް ބޭނުންވާ ކަރަންޓުގެ ތެރެއިން 32 ދުވަސް ސަލާމަތްކުރެވިފައިވާ ކަމަށެވެ. އަދި އެ ރަށުގައި ދުއްވާ ތިމާވެއްޓާ ރައްޓެހި އިލެކްޓްރި ކާރު، 82،000 އަށް ވުރެ ގިނަ ފަހަރު ޗާޖުކުރުން ސަލާމަތްކުރެވޭނެ ކަމަށް ވެސް އެ ރިސޯޓުން ބުންޏެވެ.\nފޯސީޒަން ރިސޯޓުން ބުނީ ސޯލާ ޕެނަލްތައް ބޭނުންކޮށްގެން ކަރަންޓް އުފައްދަން ފެށުމުން އެތަނުގެ 15 ކޮޓަރިއަށް 24 ގަޑިއިރު ކަރަންޓް ދެވޭނެ ކަމަށެވެ. އަދި އޭގެ އިތުރުން ރިވާސް އޮސްމޯސިސް ޓެކްނޮލޮޖީއާއެކު 540 ކިއުބިކް މީޓަރުގެ ފެން ސަލާމަތްކުރެވިފައިވާ ކަމަށް ވެސް އެ ރިސޯޓުން ބުންޏެވެ.\nޔުނެސްކޯ ބަޔޮސްފިއާ ރިޒާވް ސަރަހައްދުގައި އޮންނަ ރިސޯޓުން އަންނަނީ ތިމާވެއްޓަށް ހާއްސަ ސަމާލުކަމެއްދީ ތިމާވެއްޓާ ރައްޓެހި ގޮތްތައް ތައާރަފްކުރަމުންނެވެ. އެގޮތުން 2006 ވަނަ އަހަރު ހުޅުވި ރިސޯޓުން ވަނީ ޕްލާސްޓިކް ބޭނުންކުރާ މިންވަރު މަދުކުރުމުގެ ގޮތުން 2010 ވަނަ އަހަރުން ފެށިގެން ބިއްލޫރި ފުޅި ބޭނުންކުރަން ފަށައިފަ އެވެ. އޭގެ ސަބަބުން އަހަރަކު 365،000 ޕްލާސްޓިކް ފުޅި ސަލާމަތްކުރެވިފައިވާ ކަމަށް ވެސް އެ ރިސޯޓުން ބުންޏެވެ. އަދި އެ ރިސޯޓުން އަންނަނީ އުކާލާ ޕްލާސްޓިކާއި ފޮތި އަދި ބޫޓު ފަދަ ތަކެތި ޕާލޭ ގުޅިގެން ރީސައިކަލްކުރަން ވެސް ފަށައިފަ އެވެ.


ހޮންކޮންގު - ވިކިޕީޑިއާ\n01 May 2011 - 08 Oct 2018\nNon-sovereign partial democracy with unelected executive\n- Transfer of sovereignty to Britain (Treaty of Nanking) 29 August 1842\n- Transfer of sovereignty to the PRC 1 July 1997\n- Water (%) 4.5\n- 2009 estimate 7,055,071 (98th)\n- Density 6076.4/km2 (4th)\n- Per capita $44,413 (10th)\n- Total US$223.764 billion (37th)\n- Per capita US$31,849 (27th)\nError: Invalid HDI value ·24th\nހޮންކޮންގަކީ މިހާރަށް ބަލާއިރު ސީނުކަރަ ނުވަތަ ޗައިނާގެ ޚާއްޞަ އިދާރީ ސަރަޙައްދެކެވެ. އެހެން ނަމަވެސް މިއީ ކުރީން އިނގިރޭސި ވިލާތުގެ ދަށުގައި އޮތް ޤައުމެއްގެ ގޮތުގައި ބެލެވެމުން އައި ތަނެކެވެ.\nހޮންކޮންގުގެ ރަސްމީ ބަހަކީ އިނގިރޭސި ބަހާއި ޗައިނާ ބަހެވެ. އިނގިރޭސި ބަހުން މި ޤައުމުގެ މީހުންނަށް ކިޔަނީ ހޮންކޮންގަރސްއެވެ. ޤައުމުގެ އެންމެ ބޮޑު ޝަހަރަކީ ހޮންކޮންގު ޝަހަރެވެ. މި ޤައުމުގެ ވެރިރަށަކީ ވެސް މިއީއެވެ. މިއީ މުސްތަޤިއްލު ނޫން ބައި ޑިމޮކްރަސީއެކެވެ. ވެރިކަން ހިންގާ ފަރާތަކީ ރައްޔިތުން އިންތިޚާބުކުރާ ފަރާތެއް ނޫނެވެ. ޤައުމުގެ އާބާދީއަކީ7މިލިއަނެވެ. އެހެންކަމާއެކު، މިއީ ދުނިޔޭގައި 98 ވަނައަށް އެންމެ އާބާދީ ބޮޑު ޤައުމެވެ. ބިމުގެ ބޮޑުމިނަކީ 1104 އަކަކިލޯމީޓަރެވެ. ދުއްވާއެއްޗެހި ދުއްވަނީ ވާތްފަރާތުންނެވެ. އިންޓަނެޓް ކޯޑަކީ hk. އެވެ. ކޯލިން ކޯޑަކީ +852 އެވެ. ފައިސާގެ ގޮތުން ބޭނުންކުރަނީ ހޮންކޮންގު ޑޮލަރެވެ.\nހޮންކޮން އަކީ ކެންޓަނީސް ބަހުން ކިޔާ ނަމެކެވެ. މި ނަމުގެ އިނގިރޭސި މާނައަކީ ތާޒާ ހާބަރެވެ. 1842 ވަނަ އަހަރުގެ ކުރީން ހޮންކޮންގު މި ނަން ދެވިފައިވަނީ މިހާރުގެ އަބެރްދީން ހާބަރަށެވެ. 1842 ވަނަ އަހަރުން ފެށިގެން މުޅި މި ރަށަށް ކިޔާ ނަމެއްގެ ގޮތުގައި ހޮންކޮންގު ބޭނުން ކުރެވެން ފެށިއެވެ.\nހޮންކޮންގު އޮންނަނީ ސީނުކަރަ ނުވަތަ ޗައިނާގެ ދެކުނު އައްސޭރީގައެވެ. އެއީ މަކާއުގެ އިރުމަތިން އެ ތަނާ 60 ކިލޯމީޓަރު ދުރުގައެވެ. ހޮންކޮންގުގެ ސަރަޙައްދު ކަމުގައި ބެލެވިފައިވަނީ ހޮންކޮންގު ޖަޒީރާ އާއި ކޮވްލޫން ޕެނިންސޫލާ އާއި ނިއު ޓެރިޓަރީޒްގެ އިތުރުން ކައިރީގައި އޮންނަ 200 ޖަޒީރާއެވެ.\nހޮންކޮންގުގެ ތާރީޚު ފެށިފައިވަނީ ޗައިނާގެ ދެކުނު އައްސޭރީގައި އޮތް ރަށެއްގެ ގޮތުގައެވެ. ހޮންކޮންގޭ ކިޔާ ރަށުގައި މީހުން ދިރިއުޅެން ފަށާފައިވާ ކަމަށް އާސާރީ ހެކިތަކުން ފެންނަނީ މީގެ އެތައް ސަތޭކަ އަހަރެއް ކުރީންނެވެ. ހޮންކޮންގުގެ ވަޒަންވެރީން އެންމެ ފުރަތަމަ ކޮށްފައިވާ ކަމެއް ކަމުގައި ފެންނަނީ މަސްވެރިކަމެވެ. އޭގެ ފަހުން ލޮނު އުފައްދަން ފަށާފައިވެއެވެ. ދެން އެއަށް ފަހު ވިޔަފާރީގެ މަރުކަޒަކަށް މި ރަށް ވަނީ ވެފައެވެ. މިއަދު މުޅި ދުނިޔޭގައި ވެސް ޖީ.ޑި.ޕީ ބޮލަކަށް ޖެހޭ ނިސްބަތް އެންމެ މަތީ ޤައުމުތަކުގެ ލިސްޓްގެ6ވަނައިގައި އޮތް ހޮންކޮންގު އެ ހިސާބަށް ގެންގޮސްފައިވަނީ އިނގިރޭސީންނެވެ. މީގެ އެތައް ސަތޭކަ ނުވަތަ އެތައް ހާސް އަހަރެއް ކުރީން ހޮންކޮންގުގައި މީހުން ދިރިއުޅެން ފަށާފައިވީ ކަމަށް ވިޔަސް، ލިޔެކިޔުމުގައި ހޮންކޮންގު މިނަން، މި ރަށުގެ ނަމެއްގެ ގޮތުގައި ބޭނުން ކުރެވެން ފަށާފައިވަނީ މީލާދީން 1842 ވަނަ އަހަރުގައެވެ. ޔޫރަޕުގެ މީހަކަށް އެންމެ ފުރަތަމައަށް މި ރަށަށް އައި މީހަކީ ޕޯޗުގަލްގެ މީހެއް ކަމުގައިވާ ޖޯޖް އަލްވާރޭޒް އެވެ. އެއީ މީލާދީން 1513 ވަނަ އަހަރުގައެވެ. ސީނު ކަރައިގެ ކިންގް ދަރިކޮޅުން އަފިހުން އިމްޕޯޓްކުރުމާ ދެކޮޅު ހެދުމުގެ ސަބަބުން މީލާދީން 1839 ވަނަ އަހަރު ޗައިިނާ އާއި އިނގިރޭސީންނާ ދެމެދު “ފުރަތަމަ އަފިިހުން ހަނގުރާމަ” ހިނގިއެވެ. 1841 ވަނަ އަހަރު އިނގިރޭސީން ހޮންކޮންގު ހިފިއެވެ. އަދި ހަނގުރާމަ ނިމުމުން ހޮންކޮންގު ރަސްމީ ސިފައެއްގައި އިނގިރޭސީންގެ އަތްމައްޗަށް ޗައިނާއިން ދޫކޮށްލިއެވެ. އެއީ “ޓްރީޓީ އޮފް ނަންކިންގް” ގައި އެއްބަސްވެފައިވާ ގޮތުގެ މަތީންނެވެ. މި ޓްރީޓީ ގައި ސޮއިކުރެވުނީ 29 އޯގަސްޓް 1842 ގައެވެ. 1860 ވަނަ އަހަރު “ދެވަނަ އަފިހުން ހަނގުރާމަ” އިގައި ޗައިނާ ބަލިވުމުން ކޮވްލޫން ޕެނިންސޫލާ އާއި ސްޓޯންކަޓަރސް އައިލެންޑް އިނގިރޭސީންނަށް ލިބުނެވެ. މީލާދީން 1898 ގައި “ކޮންވެންޝަން ފޯރ ދަ އެކްސްޓެންޝަން އޮފް ހޮންކޮންގް ޓެރިޓަރީ” ގެ ދަށުން ލަންޓައު އައިލޭންޑާއި އެއާ ޖެހިގެން އުތުރަށް ހުރި ރަށްތައް (ނިއު ޓެރިޓަރީޒް) 99 އަހަރަށް އިނގިރޭސީންނަށް ލިބުނެވެ. މިއަދާ ހަމަޔަށް ވެސް ހޮންކޮންގުގެ ޓެރިޓަރީގެ ގޮތުގައި އޮތީ މި ތަންތަނެވެ. އެއްވެސް ބަދަލެއް ނެތިއެވެ. އިނގިރޭސީންނާއި ޗައިނާ މީހުންނާ ދެމެދު ވެވުނު އެއްބަސްވުމެއްގެ ދަށުން ހޮންކޮންގު ޗައިިނާއާ ޙަވާލުކުރީ 1 ޖުލައި 1997 ގައެވެ.\nއާބާދީގެ 95% އަކީ ޗައިނާ ދަރިކޮޅު މީހުންނެވެ. އެހެން ނަސްލުތަކަށް ނިސްބަތްވާ މީހުން ވިޔަފާރި އާއި ވަޒީފާ ތަކުގައި ޙަރަކާތްތެރިވެއެވެ. ސަގާފަތު ހޮންކޮންގުގެ ސަގާފަތަކީ ހުޅަނގުގެ ސަގާފަތާއި މަސްހުނި ވެފައިވާ ޗައިނާގެ ސަގާފަތެކެވެ.\nކޮމިއުނިސްޓް ޗައިނާގެ ބައެއްގެ ގޮތުގައި އޮތަސް، އެއް ޤައުމެއް، ދެ އުޞޫލެއް، ގެ ދަށުން ހޮންކޮންގުގައި އޮތީ މިނިވަން ވިޔަފާރީގެ ވެށްޓެކެވެ. އެ ޤައުމުގެ ޖީ.ޑީ.ޕީ ޕަރކެޕިޓާ އަކީ 44413 ޑޮލަރެވެ.\n↑ This is the official convention employed on the Chinese text of the Hong Kong regional emblem, the text of the Hong Kong Basic Law, and the Government of Hong Kong Website, although "Hong Kong Special Administrative Region" and "Hong Kong" is also accepted.\n↑ The Basic Law of Hong Kong states that the official languages are "Chinese and English".  It does not explicitly specify the standard for "Chinese". While Standard Mandarin and Simplified Chinese characters are used as the spoken and written standards in mainland China, Cantonese and Traditional Chinese characters are the long-established de facto standards in Hong Kong. See also: Bilingualism in Hong Kong


24/01/2012 – DhiSalafiyyah\nދަތްއުނގުޅާ ސިވާކު ދަނޑިކޮޅުގެ ފައިދާ\nޖަރުމަނު ވިލާތުގެ ރޯސުޓޮކް ޔުނިވަރސިޓީއިން ކުރި ދިރާސާއަކުން ދައްކާގޮތުގައި ދަތްއުނގުޅަން މުސްލިމުން ބޭނުންކުރާ ސިވާކު ދަނޑިކޮޅަކީ އޭގައިވަރަށްގިނަ ފައިދާ އެކުލެވޭ ދަނޑިކޮޅެކެވެ. މިއީ ސަހަރާ ތެރޭގައި ހެދޭ ގަހެއްގެ މުލެކެވެ. މި ދަނޑިކޮޅުން ދަތްސާފުކޮށް އަދި އަނގައިން ވަސްފިލުވާލަން ބޭނުންކުރެވޭ ދަތް އުނގުޅާ ޤުދުރަތީ ބުރުހެކެވެ. މި ބުރުހުގެ މޮޅުކަމަކީ ކިތަންމެ ވަރަށް ދަތްއުނގުޅާފައި ނުދޮވެ ބޭއްވިޔަސް ނުބައިވަސް ނުދުވުމެވެ. އާދެ ޔުނިވަރސިޓީގެ ދިރާސާއިން ދެއްކިގޮތުގައި މި ޤުދުރަތީ ބުރުހުުގައި ވަރަށް ގިނަ ފައިދާކުރަނިވި މިނެރަލް މާއްދާތައް…\n24/01/2012 ޙަދީޘާއި އޭގެ ޢިލްމުތައް, ދީންއައްޝައިޚު ޢަބްދުއްރަޙީމް ބިން މުޙައްމަދު\nﷲގެ ނަބިއްޔާ ޞާލިޙް ޢަލައިހިއްސަލާމްގެ ވާހަކަ\nފެށުން: ރަސޫލުﷲ ޞައްލަﷲ ޢަލައިހި ވަސައްލަމައާއި އެކަލޭގެފާނުގެ އަޞްޙާބުބޭކަލުން ކުރެއްވި ދަތުރުފުޅެއްގައި ޘަމޫދު ބާގައިގެ އަހުލުވެރިންގެ ގެތަކާއި އަރާހަމަވެވަޑައިގަތެވެ. ޘަމޫދު ބާގައިގެ އަހުލުވެރިންނަކީ ޖަމަލު މަރާލިމީހުންނެވެ. އަދި ރަސޫލުﷲ ޞައްލަﷲ ޢަލައިހި ވަސައްލަމްއާއި އެކަލޭގެފާނުގެ އަޞްޙާބުބޭކަލުން ޖަމަލު ފެންބޮއެ އުޅުނު ފެންގަނޑު ކައިރީގައި މަޑުކުރެއްވިއެވެ. އެތަނުގައި މުޅިޢާލަމްތަކަށް ޢިބްރަތްތެރި ފިލާވަޅުތަކެއް ހިނގައިދިޔަ ތަނެއް ކަމުގައި އެތަން ވެގެންދިޔައެވެ. އެތާނގައި ވާ މަގަކުން ޖަމަލު އައިސް އެފެންގަނޑުން ފެންބޯކަމުގައި ވިއެވެ. އަދި އެތާއޮތް އެހެން މަގަކުން އޭތި ފެންބޮއެގެން…\n24/01/2012 ނަބިއްޔުންއައްޝައިޚް އަޙްމަދު މިޙްސަން މުޙައްމަދު\nމިފޮތަކީ ކުޑަކުދިންނަށް ފިޤުހުގެ އެކިއެކި ޙުކުމްތައް އުގަންނައިދިނުމަށް އެކުލަވާލެވިފައިވާ ފޮތްތަކުގެ ތެރެއިން ފޮތެކެވެ. މި ފޮތްތަކުގެ ބޭނުމަކީ ކޮންމެ އަޅުކަމެއްގެވެސް މައިގަނޑު އުސޫލުތައް ކުދިންނަށް ތަސައްވަރު ކޮށްދިނުމެވެ. ތަފްސީލީ ޙުކުމްތައް ބަޔާންކޮށްދިނުމެއް ނޫނެވެ.\n24/01/20126- ކުޑަކުދިން, ފޮތްތައްދިސަލަފިއްޔާ


Dhagandey eheree ehme mathee form gai: Oscar | Mihaaru\nއިއްޔެގެ މެޗަށް ފަހު ދަގަނޑޭ ސަޕޯޓަރުންނާ ސަލާމްކުރަނީ. -- ފޮޓޯ: ނިޝާން އަލީ/މިހާރު\n03 މެއި 2018 - 07:52 11 comments\nބޫޓާނާ ދެކޮޅަށް މިދިޔަ މާޗު މަހު ރާއްޖެ ކުޅުނު މެޗުގެ ކުރިން ބޭއްވި ނޫސްވެރިންގެ ބައްދަލުވުމަށް ދަގަނޑޭ ހާޒިރުނުވުމުން ކޯޗު ޕީޓާ ސެގާޓް ވަނީ އޭނާ ޓީމުން ބޭރުކޮށްފަ އެވެ. އޭއެފްސީ ކަޕުގައި އިއްޔެ ހަވީރު ބަންގްލަދޭޝްގެ ޑާކާ އަބަހާނީ އަތުން 5-1 އިން ނިއު މޮޅުވި މޮޅުވި މެޗަށް ފަހު އޮސްކާ އެ އިޝާރާތްކުރީ ދަގަނޑޭ ގައުމީ ޓީމުން ވަކިކުރުމަށް ކަމަށް ބެލެވެ އެވެ.\nއިއްޔެގެ މެޗުގައި ދެ ލަނޑު ޖެހި ފޯވާޑް ވަނީ މެޗަށް ފަހު އޮތް ނޫސްވެރިންގެ ބައްދަލުވުމުގައި ކޯޗު އޮސްކާއާ އެކު ބައިވެރިވެފަ އެވެ. އިއްޔެގެ މެޗުގައި އަލީ ފާސިރު (ސެންޓޭ) ހެޓްރިކެއް ހެދިއިރު ކޯޗު ބުނީ ދަގަނޑޭ ލައްވާ ވެސް ހެޓްރިކެއް ހަދުވަން ބޭނުންވި ކަމަށާއި އެކަން ކުރެވޭ ވަރަށް ފުރުސަތު ލިބުނު ކަމަށެވެ.\n"ކޮންމެ ގޮތެއް ވިޔަސް ދަގަނޑޭ ދެ ލަނޑު ޖެހި. ސެންޓޭ ތިން ލަނޑު ޖެހި. މިއީ ގައުމީ ޓީމު ވަށައިގެން އެނބުރޭ ވާހަކަތަކަށް ވެސް ލިބުނު މެސެޖެއް. ހިނގާ ބަލަމާ ކާކުތޯ ތައްޔާރީ، ކާކުތޯ ތައްޔާރުނުވީ. ދަގަނޑޭ އަކީ ތަފާތު މޮޅު ކުޅުންތެރިޔެއް. ވަރަށް ގިނަ އަހަރު ކުރިން ވެސް އަހަރެން ދަގަނޑޭގެ މެޗުތައް ބެލިން. އަހަންނަށް އިހުސާސްކުރެވެނީ ދަގަނޑޭ މިހާރު އެހެރީ ފޯމުގެ ގޮތުން ބަލާއިރު އެންމެ މަތީގަޔޭ،" މި ސީޒަނުގައި 12 ލަނޑު ޖަހާފައިވާ ފޯވާޑާ ބެހޭގޮތުން އޮސްކާ ބުންޏެވެ.\nއޭނާ ބުނީ ދަގަނޑޭއާ ބެހޭގޮތުން ދެކެވޭ ވާހަކަތަށް އޭނާ އަށް ނުވިސްނޭ ކަމަށާއި ދަގަނޑޭ އަކީ އޭނާ ދެކޭ ގޮތުގައި ދެކުނު އިރުމަތީ އޭޝިއާގެ އެންމެ މޮޅު ކުޅުންތެރިޔާ ކަމަށެވެ.\n"އެއީ ބަހުސްކުރަންވީ ކަމަކީ. ދަގަނޑޭ މި ޓީމުގައި ހުރުމަކީ އަހަރެމެންގެ ނަސީބު،" އޮސްކާ ބުންޏެވެ.\nނޫސްވެރިންގެ ބައްދަލުވުމުގައި ވާހަކަދައްކަމުން ދަގަނޑޭ ބުނީ މި މޮޅަކީ އެންމެންގެ މަސައްކަތް ކަމަށެވެ. އަދި ދެ ވަނަ ހާފުގެ ކުރީކޮޅު ގޯލެއް ވަން ނަމަވެސް، މެޗުގެ ނަތީޖާ އަނބުރާލީ އެންމެންގެ މަސައްކަތުކަން އޭނާ ފާހަގަކުރި އެވެ.\nގްރޫޕުގެ އެއް ވަނައިގައި 12 ޕޮއިންޓާ އެކު ނިއު އޮތްއިރު، ފަހު މެޗުގައި މި މަހުގެ 16 ވަނަ ދުވަހު ރަށުން ބޭރުގައި އިންޑިއާގެ އައިޒޯލް އަތުން މޮޅުވެގެން ނިއު އަށް ދެ ވަނަ ބުރަށް ދެވޭނެ އެވެ. އަދި އެ ދުވަހު އަބަހާނީ އާއި ބެންގަލޫރު ކުޅޭ މެޗުގެ ނަތީޖާ ނުކުންނަ ގޮތަކުން، އައިޒޯލް އަތުން ނިއު ބަލިވިޔަސް ނުވަތަ އެއްވަރުވިޔަސް ފުރުސަތު ލިބިދާނެ އެވެ.\n"ކޯޗު ބުނިހެން މަސައްކަތްކޮށްގެން، އައިޒޯލް ބަލިކޮށްގެން، ދާން ބޭނުންވަނީ. އެހެން ޓީމަކަށް ވިސްނާކަށް (ބޭނުމެއް ނޫން)،" ދަގަނޑޭ ބުންޏެވެ.\nއޮސްކާ ބުނީ އޭއެފްސީ ކަޕަކީ އޭނާގެ ޓީމުގެ މުބާރާތަކަށް ހެދުމަށް ފެށުނީއްސުރެ ދެކެމުން އަންނަ ހުވަފެން ތެދުކުރަން ދެން އޮތީ އެންމެ ފިޔަވަޅެއް ކަމަށާއި އެކަމަކު އަދިވެސް މަސައްކަތް އޮތީ ކަމަށެވެ.\n"މިއަދުގެ މި މޮޅު ފާހަގަކޮށްލާފައި ފަހު ފައިނަލަށް ދެން ތައްޔާރުވާންވީ. ކޮންމެ ހަފުތާއެއްގައި އަހަންނަށް މި ޓީމުން ކުރިއެރުން އެބަފެނޭ. އަހަރެން ވަރަށް އުފާވޭ މިއަދުގެ ނަތީޖާއާ މެދު އަދި ކުޅުމާ މެދު އެޔަށް ވުރެ ބޮޑަށް އުފާވޭ،" އޮސްކާ ބުންޏެވެ. "ކުޅުންތެރިން މެޗަށް ދިން ސަމާލުކަމާއި، ކުރި ބުރަ މަސައްކަތާއި، ދެއްކި ރޫހާއި ހިތްވަރު އަދި ބެހެއްޓި ވިސްނުން. ތައުރީފް ހައްގު."\nއޭނާ ބުނީ މާލީ ގޮތުން ބަލާއިރު ބެންގަލޫރަކީ ފޭވަރިޓަށް ވެދާނެ ކަމަށާއި އެކަމަކު ޓީމެއްގެ ގޮތުގައި ކުރާ މަސައްކަތާއި މޮޅުވާން ބޭނުންވާ މިންވަރަށް ބަލާއިރު އޭނާގެ ޓީމަކީ ވެސް ފޭވަރިޓަށް ވެދާނެ ކަމަށް ބުނެވޭނެ ޖާގަ އެބައޮތް ކަމަށެވެ.\nއިތުރު ލިޔުންތައް ނިއުރޭޑިއަންޓް ސ.ކ އަލީ އަޝްފާގު (ދަގަނޑޭ) އޭއެފްސީ ކަޕް އޭއެފްސީ ކަޕް 2018


Midhiya mahu ves aamdhanee 60 percent dhah\nރާއްޖެއަށް ޒިޔާރަތްކުރި ޓޫރިސްޓުންތަކެއް ވެލާނާ އެއާޕޯޓުގައި. -- އަވަސް ފޮޓޯ: އަހުމަދު އަޝްހާދު (ޖެރީ)\nމިދިއަ ނޮވެމްބަރު މަހު މޯލްޑިވްސް އިންލެންޑް ރެވެނިއު އޮތޯރިޓީ (މީރާ) އަށް ބަލައިގަތް އާމްދަނީ 59.9 ޕަސެންޓް ދަށަށް ގޮސްފައިވާ ކަމަށް އެ އޮތޯރިޓީން ބުނެފި އެވެ.\nދައުލަތުގެ ޓެކްސް އިދާރާ މީރާއިން ބުނީ، މިދިއަ މަހު 461.49 މިލިއަން ރުފިޔާ އާމްދަނީގެ ގޮތުގައި ބަލައިގެންފައިވާ ކަމަށެވެ.\nއަދި މިދިއަ އަހަރުގެ ނޮވެމްބަރު މަހު ލިބުނު އާމްދަނީ އާ އަޅާބަލާއިރު މިއަހަރު ލިބިފައިވާ އާމްދަނީ ދަށްވެފައި ވަނީ ކޮވިޑް-19 އާ ގުޅިގެން ޓޫރިޒަމް ދާއިރާގެ އިގުތިސޯދީ ހަރަކާތްތައް މަދުވެ، އެ ދާއިރާއިން ޓެކުހުގެ ގޮތުގައި ލިބިފައިވާ އާމްދަނީ ދަށްވެފައި ވާތީ ކަމަށެވެ.\nމިގޮތުން، ޖީއެސްޓީ އަދި ގްރީން ޓެކްސް ފަދަ ޓެކުހުން ލިބިފައިވާ އާމްދަނީ ދަށްވެފައިވާއިރު، މީގެ އިތުރުން، ލީސް ޕީރިއަޑް އެކްސްޓެންޝަން ފީގެ ގޮތުގައި، މިދިއަ މަހު އެއްވެސް ފައިސާއެއް ލިބިފައި ނުވުމަކީ އާމްދަނީ ދަށްވެފައިވާ އިތުރު ސަބަބެއް ކަމަށް ބުންޏެވެ.\nމިދިއަ މަހު ވެސް ޖުމްލަ އާމްދަނީ 66.9 ޕަސަންޓާއެކު މީރާއަށް ބަލައިގަތް އާމްދަނީގެ އެންމެ ބޮޑު ބައެއް ހިއްސާކުރަނީ ޖީއެސްޓީ އިންނެވެ. މިގޮތުން، 308.68 މިލިއަން ރުފިޔާ ޖީއެސްޓީގެ ގޮތުގައި ލިބިފައިވެ އެވެ.\nދެން އެންމެ ބޮޑު އާމްދަނީއެއް ލިބުނު އިންކަމް ޓެކްސްގެ ގޮތުގައި 42.09 މިލިއަން ރުފިޔާ ބަލައިގެންފައިވާއިރު، ރެސިޑެންޓް ޕާމިޓްގެ ގޮތުގައި ލިބިފައިވަނީ 19.77 މިލިއަން ރުފިޔާ އެވެ. މީގެ އިތުރުން، ގްރީން ޓެކްސްގެ ގޮތުގައި 16.49 މިލިއަން ރުފިޔާ، ބީޕީޓީގެ ގޮތުގައި 11.33 މިލިއަން ރުފިޔާ އަދި އެހެނިހެން ޓެކުހާއި ފީގެ ގޮތުގައި 63.13 މިލިއަން ރުފިޔާ މިދިއަ މަހު ދައުލަތަށް ވަނީ ލިބިފައި އެވެ.\nބަލައިގަނެފައިވާ އާމްދަނީގެ ތެރޭގައި 11.26 މިލިއަން އެމެރިކާ ޑޮލަރު ހިމެނެ އެވެ.\nމީރާ ޓޫރިޒަމް ގްރީން ޓެކްސް + ޓޫރިސްޓް އެރައިވަލް ޓެކްސް ދައުލަތުގެ އާމްދަނީ އިގްތިސޯދު ކޮވިޑް-19 ދައުލަތުގެ ދަރަނި\nޓީޖީއެސްޓީން ތިން ބިލިއަން، ބިމުން 921 މިލިއަން


2rf. ge ithuruvumeh, STO hihsaaakah 60 rufiya\nދެ ރުފިޔާގެ އިތުރުވުމެއް، އެސްޓީއޯ ހިއްސާއަކަށް 60 ރުފިޔާ\nއެސްޓީއޯގެ ވިޔަފާރީގައި މުހިންމު ބައެއް ކުޅޭ ކޮންސްޓްރަކްޝަންގެ ޝޯރޫމެއް: މިދިޔަ އަހަރު ފައިދާ ވަނީ އިތުރު ވެފައި -- ފޮޓޯ: އަވަސް\nސަރުކާރު ފިހާރަ، އެސްޓީއޯއަށް މިދިޔަ އަހަރު ލިބުނު ފައިދާ އިން ހިއްސާދާރުންނަށް ބަހާ އަދަދު ކުރީ އަހަރަށްވުރެ ދެ ރުފިޔާ އިތުރު ވެއްޖެ އެވެ.\nސަރުކާރާއި ރައްޔިތުން ހިއްސާވާ ކުންފުނި، އެސްޓީއޯގެ ޑިރެކްޓަރުންގެ ބޯޑުން ވަނީ މިދިޔަ އަހަރުގެ ފައިދާ އިން ހިއްސާއަކަށް 60ރ. ބަހަން ނިންމާފަ އެވެ. އެ ކުންފުނިން 2019 ވަނަ އަހަރު ހިއްސާ އަކަށް ބަހާފައިވަނީ 58ރ. އެވެ. މިއީ މިދިޔަ އަހަރާ އަޅާބަލާނަމަ ދެ ރުފިޔާގެ އިތުރު ވުމެކެވެ.\nއެސްޓީއޯގެ ޑިރެކްޓަރުގެ ބޯޑުގެ މި ނިންމުން ތަންފީޒު ވެގެން ދާނީ އަހަރީ އާއްމު ޖަލްސާ ބާއްވައި، ހިއްސާދާރުންގެ ރުހުން ލިބުމުންނެވެ.\nއެސްޓީއޯ އިން ހިއްސާއަކަށް ބަހާ އަދަދު މަތި ކުރީ މިދިޔަ އަހަރު ލިބުނު ފައިދާ ބޮޑުވެގެނެވެ. އެ ކުންފުންޏަށް މިދިޔަ އަހަރު ބޮޑު ފައިދާއިން ލިބުނު އެއް ސަބަބަކީ ކޮވިޑް-19 އިގެ ސަބަބުން ރާއްޖެއަށް ބޭނުންވާ މެޑިކަލް ސާމާނުގެ ބޮޑުބައެއް އެ ކުންފުނިން ރާއްޖެ ގެނެސްފައި ވާތީ އެވެ.\nއެސްޓީއޯގެ މިދިޔަ އަހަރުގެ ހަތަރު ވަނަ ކްއާޓަރުގެ މާލީ ރިޕޯޓް ދައްކާ ގޮތުން އެ ކުންފުންޏަށް ހަތަރު ވަނަ ކްއާޓަރުގައި ސާފު ފައިދާގެ ގޮތުގައި 91 މިލިއަން ރުފިޔާ ލިބުނެވެ. މިއީ 2019 ވަނަ އަހަރުގެ ހަތަރުވަނަ ކްއާޓަރާ އަޅާބަލާއިރު 10 ޕަސެންޓުގެ އިތުރު ވުމެކެވެ.\nއެ ކުންފުނިން މިދިޔަ އަހަރުގެ އަހަރީ ރިޕޯޓް އަދި ނުނެރެ އެވެ. ނަމަވެސް މިދިޔަ އަހަރުގެ ހަތަރު ވަނަ ކްއާޓަރުގެ މާލީ ހިސާބުތައް ދައްކާ ގޮތުން އެ ކުންފުންޏަށް މި ކުއާޓަރުގައި ޖުމްލަ އާމްދަނީގެ ގޮތުގައި ވަނީ 1.9 ބިލިއަން ރުފިޔާ ލިބިފަ އެވެ. އަދި ޖުމްލަ ފައިދާގެ ގޮތުގައި ވަނީ 378 މިލިއަން ރުފިޔާ ލިބިފަ އެވެ. މިއީ އޭގެ ކުރީ އަހަރުގެ ހަތަރު ވަނަ ކުއާޓަރާ އަޅާބަލާއިރު 15 ޕަސެންޓުގެ އިތުރު ވުމެކެވެ.


އިމްތިޙާން – Esfiya\nކުރުވާހަކަ 21 hours ago\nކޮޓަރީގެ ކަނުގައި ހުރި މޭޒެއްގެ ދޮށުގައި އަހަރެން އިނީ ފައިލެއް ބަލާށެވެ. ގަލަން އަނގަޔަށް ޖަހައިގެން އެއްވަރަކަށް ބޯލަބޯލާ އިންއިރު އަހަރެންގެ ސިނކުޑިއާއި މުޅި ނަފްސްވެސް ވަނީ އެފައިލްގެ ތެރެއަށް ގޮސް ހުސްވެފައެވެ. ކުންފުނީގެ އިސްވެރިޔާއަށް ވުމާއެކު އަހަރެންގެ މަސައްކަތް ދެގުނަ އިތުރުވެފައި ބުރަ ބޮޑެވެ. ނަމަވެސް އަހަރެން މިމަސައްކަތް ކުރަނީ ވަރަށްވެސް ކުރާހިތުންނެވެ. މިއީ އަހަރެންގެ އެންމެ ބޮޑު އެއް ހުވަފެނެވެ.\nކޮޓަރިއަށް ވަތް އަހަރެންގެ ތިން އަހަރުގެ ދަރިފުޅު ފެނުމާއިއެކު ކުރަން ހުރި މަސައްކަތް އެއްފަރާތް ކޮށްލުމަށްފަހު ދަރިފުޅުގެ ކައިރިއަށް ދިޔާމެވެ. ނިދަންލާ ޕިޖާމާކޮޅުގައި އެތުއްތު ފުރާނަ ފެންނަނީ ވަރަށްވެސް ލޯބިކޮށެވެ. ކުޑަކޮށް ސަކަރާތް ޖަހާލުމަށްފަހު ދަރިފުޅު މޭމަތީގައި ބާއްވާލީމެވެ. މަޑުމަޑު ނާނާއެއް ކިޔާދިނުމުން ނުހަނު އަވަހަށް ނިދާލައިފިއެވެ. ނިތަށް ދޮނެއް ދިނުމަށްފަހު ދަރިފުޅާ ދިމާއަށް ބަލަހައްޓައިގެން އޮއެވުނެވެ. ހީވަނީގެ އަހަރެންގެ ކޮޕީއެއްހެންނެވެ. އެހާވެސް އަހަންނާ ވައްތަރެވެ. ދަރިފުޅާ ދިމާއަށް ބަލަހައްޓައިގެން އޮތްވަރަކަށް އަހަރެންގެ ސިނކުޑީގައި ފުނިޖެހެމުންދިޔައީ މާޒީގެ ހަނދާންތަކެވެ.\nއަހަންނަަކީ ބައްޕަނެތް ކުއްޖެކެވެ. އަހަރެންގެ ހުންނަނީ ހަމައެކަނި މަންމައެކެވެ. މަންމަފަރާތު އާއިލާ ކިތަންމެ ބޮޑަސް އެއީ ނެތް ބައެއްފަދައެވެ. އަހަރެންދެކެ އެމީހުން އަންނަނީ އަމަށަކު ރުޅިއެއްނޫނެވެ. އެކަމަކު މަންމަކުރި ފާފައެއްގެ ސަޒާ އަހަންނަށް ލިބެންޖެހޭ ކަމަކަށް ޤަބޫލެއްނުކުރަމެވެ. އަހަރެން ވެފައިވަނީ ރަށުމީހުންގެވެސް ރުޅިއާއި މަލާމާތުގެ އަމާޒު ފަތްގަނޑަކަށެވެ. ސްކޫލަށް ދިޔަޔަސް ވަކި ސަލާމަތެއްނެތެވެ. އަހަންނަކީ އުފެދުމުގައިވެސް ނުކުޅެދުންތެރި ކުއްޖެކެވެ. އަހަރެންގެ ވާއަތު ފައި އެއްވެސް ވަރަކަށް ހަރަކާތެއް ނުކުރާނެއެވެ. އަހަރެން ހިނގާ އުޅެންޖެހެނީ އެއްފައި ދަމަމުންކަހަލަ ގޮތަކަށެވެ.\nއަހަރެން އުޅެމުން އައީ ވަރަށްވެސް ނިކަމެތި ހާލުގައިއެވެ. ގިނަފަހަރު އެއްއިރު ކައިފިއްޔާ އަނެއް ދެއިރު ހުންނަންޖެހެނީ ނުކައެވެ. މަންމަގެ ބަލި ހާލަތު އެހާ ބޮޑެވެ. ރަށު ސިއްހީ މަރުކަޒަށް ދައްކާ ކޮންމެފަހަރަކުވެސް އަވަސްވީ ގޮތެއްގައި މާލެ ދާން ބުނާނެވެ. ނަމަވެސް މަންމަ ގޮވައިގެން އަހަރެން މާލެ ދާނީ ކިހިނަކުންހެއްޔެވެ؟ އަހަރެން ކުރި ބުރަ މަސައްކަތުންނާއި ﷲ ގެ ހެޔޮ ރަޙްމަތްފުޅުން މަންމަ މާލެ ގެންދެވޭނެ ގޮތެއް ހަމަޖެހުނެވެ. މާލެގޮސް އަވަސްވީ ގޮތެއްގައި މަންމަގެ ބޮލުގެ އޮޕަރޭޝަންއެއް ކުރެވުނެވެ. އަހަރެން ހީކުރީ މަންމަދެން މުޅިން ރަނގަޅުވީ ކަމަށެވެ. ނަމަވެސް އޮޕަރޭޝަން ކުރެވުނުތާ ސައްވީސް ގަޑިއިރު ތެރޭ މަންމަ މަރުވީ ހޭނާރަ އޮވެއެވެ. އަހަރެން މުޅިދުނިޔެއަށް އެކަނިވިއެވެ. އަޅާލާނެ އެއްވެސް އާރެއް ޔާރެއް އަހަރެންގެ ނެތެވެ. އެއީ އަހަރެން ކިތަންމެ ނަފްރަތު ކުރާކަމަކަށް ވިޔަސް އަހަންނަށް އެކަންވެސް ކުރަން މަޖުބޫރުވިއްޔެވެ.\nއަހަރެން ކައި ބޮއި ނިދާ ހަދާ ތަނެއްގެ ގޮތުގައި މިސްކިއްވިއެވެ. ކިތަންމެ ނުރުހުނަސް މިއީ މިއަދު ހުރި ގޮތްކަން އަހަރެން ޤަބޫލުކުރީމެވެ. އެހެން ދުވަސްތަކެކޭ އެއްގޮތައް އެދުވަހުވެސް އަހަރެން އިނީ ބަނދަރުގައި ހުރި އަށްޓެއްގައެވެ. ބަނދަރުމަތީ ހޭަލަ މޭލަވަމުން ދިޔަ މީހުންގެ ތެރެއިން އަހަރެންގެ ލޮލުގައި އަޅައިގަތީ ލޯންޗުން ފައިބައިގެން އައި ފިރިހެންމީހާއެވެ. އޭނާގެ ދޮން ހަންގަނޑާ ރަން އިސްތަށިގަނޑާއި ނޫ ލޮލުން ރަމްޒުކޮށްދިނީ އެއީ ޔޫރަޕް ހިސާބުގެ މީހެއްކަމެވެ. އޭނާ ލައިގެން ހުރި އަންނައުނުން އެއީ ކިހާ ފެންވަރެއްގެ މީހެއްކަން އަހަންނަށް ނަގައި ގަނެވުނެވެ. ފަހަތުގައި ހުރެގެން އޭނާގެ ސެކިއުރިޓީ ގާޑްވެސް ދެއަތް ފުޅާކޮށްގެން އައެވެ.\nއޭނާ ދިޔައީ އަހަރެންގެ ކައިރިން ލައިފައެވެ. ފަޓުލޫނު ޖީބުން ފޯނު ނެގިވުތު އޭނާގެ ވޮލެޓް ބިންމައްޗަށް ވެއްޓުނެވެ. ކައިރީގައި ހުރި ސެކިއުރިޓީ ގާޑަށް އެކަން ރޭކާވެސް ނުލައެވެ. އަހަރެން އަވަސް އަވަހަށް ގޮސް އެވޮލެޓް ނަގާ ހުޅުވާލީމެެވެ. އަހަރެންގެ ދެލޯ ދިއްލިގެން ދިޔަފަދައެވެ. ފައިސާގެ މާ ގިނަ ނޯޓުތައް ނެތްކަމަކު އެކިއެކި ކާޑު ތަކުން ވޮލެޓްވަނީ ފުރިފައިއެވެ. އަހަރެން އެވޮލެޓް އަނބުރާ ހަވާލުކުރުމަށް އަވަސް ވެގަތީމެވެ. އަހަރެން އޭނާ ގާތަށް ދިއުމާއިއެކު ސެކިއުރިޓީ އަހަރެން ހުއްޓުވުމަށް މަސްކަތް ކުރިއެވެ. ނަމަވެސް އަހަރެން އަވަސް އަވަހަށް އަތުގައި އޮތް ވޮލެޓް ދައްކާލީމެވެ. އޭނާ ހައިރާންކަމާއެކު ވޮލެޓުގައި ހިފާ އަހަންނަށް ޝުކުރު އަދާކުރިއެވެ. އަހަރެންގެ ހާލު އޭނާ އޮޅުންފިލުވިއެވެ. ކޮށި އިނގިރޭސިން ވިޔަސް އަހަރެންގެ ހާލަތު ބަޔާން ކޮށްދިނީމެވެ.\nއަހަރެންގެ ނަސީބު އަތުގައި ހިފީ ދެނެވެ. ﷲ ގެ ކުޅަދުންވަންތަކަމާއޭ ހިތަށްއެރިއެވެ. އަހަންނަށް ނޭނގިނަމަވެސް އެހީތެރިވެވުނީ ދުނިޔޭގެ ނަން މަޝްހޫރު ކުންފުންޔެއްގެ ވެރިއަކަށެވެ. އަހަންނަށް އެކުންފުނީގެ އިސްވެރިޔާގެ ޕާރސަނަލް އެސިސްޓެންޓްގެ މަޤާމް ލިބުނެވެ. ކިޔަވަން ބޭނުންވި މިންވަރަށް އަހަންނަށް ކިޔެވުނެވެ. ފައިގެ އޮޕެރޭޝަންއެއް ކުރެވި އަހަންނަކީވެސް އެހެންމީހުންފަދައިން ކުޅެދުންތެރިއަކަށް ވެވުނެވެ. އަހަރެންގެ ތެދުވެރިކަމާއި މަސައްކަތަށް ބަހައްޓާ ފަރުވާތެރިކަމުން ކުންފުނީގެ އިސްވެރިންގެ ލޯބި އަހަންނަށް އޮހެމުންދިޔައެވެ.\nނަމަވެސް އަހަރެންގެ އެންމެ ކުޑައިރުގެ އުންމީދު ހާސިލްކުރުމައްޓަކާ އަހަރެން ބޭނުންވީ އެނބުރި ރާއްޖެއަށް އަންނާށެވެ. އަހަރެން ރާއްޖެ އައިސް އަހަރެންގެ އަމިއްލަ ވިޔަފާރި ކުންފުއްޏެއް ހަދާ ވަރަށްވެސް ކާމިޔާބުކަމާއެކު ކުންފުނި ހިންގަންފެށީމެވެ. އިންސާނުންކުރާ މަސައްކަތުގައި ބަރަކާތްލައްވަނީ ﷲ އެވެ. ކޮންމެގޮތަކަަށް ކަންތައްވިޔަސް އުންމީދު ކަނޑާލައިގެން ނުވާނެއެވެ.\nކޮޓަރިއަށް ވަތް އަންހެނުންފެނި އަހަރެން ހިނިތުންވެލީމެވެ. އަހަރެންގެ ދިރިއުޅުން މިއަދު ކިތަންމެހާވެސް ފުރިހަމައެވެ. އަހަރެންދެކެ އެހާ ލޯބިވާ ވަފާތެރި އަތްބަކު އެބައިނެވެ. އަހަރެން ފުރާނަފަދައިން ލޯބިވާ ދަރިއަކުއެބަހުއްޓެވެ. ނަމަވެސް ދިރިއުޅުމުގައި ތަފާތު އިމްތިހާން ތަކާ ކުރިމަތިލާން ޖެހޭނެކަން އަހަރެން ދުވަހަކުވެސް ހަނދާންނައްތައެއްނުލާނަމެވެ. ދެންވެސް ދިރިއުޅުމުގައި ކުރިމަތިވާ ކޮންމެ އިމްތހާނަކުންވެސް އަހަރެން ފާސްވާނަމެވެ. ކޮންމެ އިމްތިހާނަކާވެސް ކުރިމަތިލާނީ އުފަލުން ހުރެ ހިނިތުންވުމާއެކުއެވެ. އަހަރެންގެ ދުޢާއަކީ މިއުފާވެރިކަން މި އާއިލާގައި އަބަދަށްވެސް ވުމެވެ.\nHurihaa kiyun therin vs mivaahaka kiyaalaafa rangaulh kolan jehee kantha tha comment koladhi nun varah rangaulh\nހަޤީޤީ ކުރުވާހަކަ December 27, 2017\nކުރުވާހަކަ ލޯބި January 31, 2019\nކުރުވާހަކަ May 27, 2020\nކުރުވާހަކަ April 2, 2021\nމަގޭ ލޯބި ބައްޕާ\nހިތާމަ ކުރުވާހަކަ May 18, 2018


khaassa ehee ah beynunvaa anhenakah jinsee goana kuri massala eh gai bidheysee aku hayyaru koffi | Mihaaru\nހާއްސަ އެހީ އަށް ބޭނުންވާ އަންހެެނަކަށް ޖިންސީ ގޯނާކުރި މައްސަލައެއްގައި ބިދޭސީއަކު ހައްޔަރު ކޮށްފި\n؛ރޭޕްއާ ދެކޮޅަށް މާލޭގައި ކުރި މުޒާހަރާއެއްގައި ބައިވެރިވި އަންހެނަކު: އަންހެނަކަށް ޖިންސީ އަނިޔާ ކުރި ކަމުގެ ތުހުމަތުގަިއ ހައްޔަރުކޮށްފައި ވަނީ ބަންގްލަދޭޝް ފިރިހެނެއް -- ފޮޓޯ: އަހުމަދު އަވްޝަން އިލްޔާސް/ މިހާރު\n29 އޯގަސްޓް 2020 - 20:45\nއއ. ތޮއްޑޫގައި ދިރިއުޅޭ ޚާއްސަ އެހީއަށް ބޭނުންވާ އަންހެނަކަށް ޖިންސީ ގޯނާކުރި ކަމުގެ ތުހުމަތުގައި ބަންގްލަދޭޝްގެ ފިރިހެނަކު މިއަދު ހައްޔަރު ކޮށްފި އެވެ.\nފުލުހުން ބުނީ، އުމުރުން 31 އަހަރުގެ އަންހެނަކަށް ޖިންސީ ގޯނާކުރި ކަމަށް ތުހުމަތު ކުރެވޭ މި މައްސަލައިގެ ރިޕޯޓު ލިބުނީ އިއްޔެ ކަމަށެވެ. އެހެންވެ، ކޯޓު އަމުރެއްގެ ދަށުން އުމުރުން 43 އަހަރުގެ މީހަކު ހައްޔަރު ކޮށްފައިވާ ކަމަށް ފުލުހުން ބުނެ އެވެ.\nމި މައްސަލައާ ގުޅޭ އިތުރު މައުލޫމާތެއް ފުލުހުން އަދި ހާމައެއް ނުކުރެ އެވެ. މައްސަލަ އިތުރަށް ތަހުގީގު ކުރަމުން އަންނަ ކަމަށް އެ އިދާރާ އިން ބުންޏެވެ.\nއަންހެނުންނާއި ކުޑަކުދިންނަށް ޖިންސީ ގޯނާކުރާ މައްސަލަަތއް ރިޕޯޓުކުރާ އަދަދު މިހާރު ވަނީ އިތުރުވެފަ އެވެ. މިފަދަ ޖަރީމާތައް ހިންގާ މީހުންގެ ފޮޓޯ އާއި ނަން ވެސް ފުލުހުން މިހާރު އަންނަނީ އާންމު ކުރަމުންނެވެ.\nފުލުހުން އަންހެނުން ބިދޭސީން ޖިންސީ އަނިޔާ ނުކުޅެދުންތެރިކަން ހުންނަ މީހުން އއ. ތޮއްޑޫ ބަންގްލަދޭޝް ރާއްޖެ-ބަންގްލަދޭޝް ޖިންސީ ގޯނާކުރުން\nމިޙަބަރުގައި ނަމާއި ފޮޓޯ އާއްމު ނުކުރެވުނީ ކީއްވެބާ؟\nތިޔަ މީހާ ހައްޔަރު ކޮށް ތަހުގީގު ކޮށްފަ ދެން ހަދާނެ ގޮތެއް ބުނެ ބަލާށެވެ.\nމިއީ ހާދަބޮޑުވެއްޖެ ކަމެކޭ. މިއީ މީގެ ތިރީހަކަށް އަހަރުކުރިން ރާއްޖެއިން އިވޭ އަޑެއްނޫން. މިހާރު ކޮންމެ ދުވަހަކުހެން މިވާހަކަ ނޫހުގެ ފަލަސުރުޚީއަކަށްވާން ފަށައިފި.\nކުރިންވެސް ގަދައަށް މިކަން ހިނގާ ކަމަށް ލަފާ ކުރެވެނީ. އޭރު ހަބަރަށް ނާރުވަނީ.


EURO 2020: Group A in Dhevana Burah Italy aa Wales - Vaguthu\nޔޫރޯ 2020: ގްރޫޕް އޭ އިން ދެވަނަބުރަށް އިޓަލީއާއި ވޭލްސް\nލަނޑު ޖެހުމަށްފަހު އިޓަލީން އުފާފާޅުކުރަނީ\nޔޫރޯ 2020 ގެ ގްރޫޕް އޭ އިން އެއްވަނަ ޓީމުގެ މަގާމާއެކު އިޓަލީ ދެވަނަބުރަށް ދަތުރުކުރި އިރު ދެވަނަ ޓީމުގެ ގޮތުގައި ވޭލްސް ދެވަނަބުރަށް ދަތުރުކޮށްފިއެވެ.\nމި ނަތީޖާއާއެކު ގްރޫޕް އޭ އިން އިޓަލީ ދެވަނަބުރަށް ދިޔައީ އެއްވަނަ މަގާމުގައި ކުޅުނު ހުރިހާ މެޗެއްވެސް ކާމިޔާބުކޮށްގެންނެވެ. އެއްވަނައިގައި އިޓަލީ އޮތީ ކުޅުނު ތިން މެޗުން ލިބުނު9ޕޮއިންޓާއެކު އެވެ. ދެވަނަ ޓީމުގެ ގޮތުގައި ވޭލްސް ދަތުރުކުރީ ހަތަރު ޕޮއިންޓާއެކު އެވެ.\nތިންވަނައިގައި ސްވިޒަލޭންޑުވެސް އޮތީ ހަމަ މިއަދަދަށް ޕޮއިންޓް އެއްކޮށްގެންނެވެ. ނަމަވެސް ވޭލްސް ދެވަނަބުރަށް ދިޔައީ ފައިދާ ލަނޑުގެ ތަފާތުންނެވެ. މި ގްރޫޕުގެ އެންމެ ފުލުގައި އޮތީ ޕޮއިންޓެއް ނުލިބި ތުރުކީއެވެ. އެ ޓީމު ކުޅުނު ތިން މެޗުންވެސް ވަނީ ބަލިވެފައެވެ.\nއިޓަލީއާއި ވޭލްސް ބައްދަލުކުރި މެޗުގައި އިޓަލީގެ ފަރާތުން ގިނަ ބަދަލުތަކެއް ފެނިގެންދިޔަ އެވެ. ހާއްސަކޮށް އެ ޓީމުގެ ފުރަތަމަ އެގާރައިގައި އާންމުކޮށް ނުހިމެނޭ ކުޅުންތެރިން ހިމެނުނެވެ.\nމެޗުގައި އިޓަލީގެ ހަމައެކަނި ލަނޑު ޖަހާފައިވަނީ 39 ވަނަ މިނެޓުގައެވެ. މިއީ ހިލޭ ޖެހުމަކުން ތަޖުރިބާކާރު ކުޅުންތެރިޔާ އަދި ކެޕްޓަން ވެރާޓީ ދިން ބޯޅައަކުން ޕެސީނާ ޖެހި ލަނޑެކެވެ. މިއީ އޭނާ ގައުމީ ޓީމަށް ޖަހައިދިން ފުރަތަމަ ލަނޑެވެ. މި ހާފުގައި ވޭލްސްއަށް ގޯލާއި އަމާޒުކޮށް އެއްވެސް ހަމަލާއެއް ފޮނުވާނުލެވެއެވެ.\nލަނޑު ޖެހުމަށްފަހު ޝަގީރީ އުފާފާޅުކުރަނީ\nތުރުކީ އާއި ސްވިޒަލޭންޑް ބައްދަލުކުރި މެޗު ފަށައިގެން ނުރައްކާކުރަން ފެށީ ތުރުކީންނެވެ. ނަމަވެސް އެ ޓީމަށް އެގޮތަށް ހިފަހައްޓާލެވުނީ މަދު ވަގުތުކޮޅަކަށެވެ. މެޗުގެ ފަސްވަނަ މިނެޓުގައި ސްވިޒަލޭންޑުން ވަނީ ލީޑު ނަގާފައެވެ. މި ލަނޑު ސަފްރޮވިޗް ޖެހީ ޒޫބާ ދިން ބޯޅައަކުންނެވެ. މިލަނޑަށްފަހު ސްވިޒަލޭންޑް ވަރަށް ބޮޑުތަން ކުޅުން ރަނގަޅުކޮށް ތުރުކީއަށް ޕްރެޝަރު ބޮޑުކުރި އެވެ.\nސްވިޒަލޭންޑުން ލީޑު ފުޅާކުރި ލަނޑު 26 ވަނަ މިނެޓުގައި ޖެހީ ޝަގީރީ އެވެ. މިއީ ސަފްރޮވިޗް ޖެހި ބޯޅައެއް ރީބައުންސް ވެގެން ލިބުނު ބޯޅައަކުން ޝަގީރީ ކާމިޔާބުކުރި ލަނޑެކެވެ. ފުރަތަމަ ހާފު ނިމުނީ މި ނަތީޖާގައި އޮވެގެންނެވެ.\nދެވަނަ ހާފުގެ 62 ވަނަ މިނެޓުގައި ތުރުކީން ސުން ކަނޑުވާލި ލަނޑު ޖެހީ އިރްފާން އެވެ. މިއީ މިފަހަރުގެ ޔޫރޯގައި ތުރުކީގެ ފުރަތަމަ ލަނޑެވެ. މި ލަނޑު ޖެހިތާ ހަ މިނެޓުފަހުން ސްވިޒަލޭންޑްގެ ތިންވަނަ ލަނޑު ޝަގީރީ ވަނީ ޖަހާފައެވެ.\nމި ނަތީޖާއާއެކު ސްވިޒަލޭންޑަށް އަދިވެސް ދެވަނަބުރުގެ ފުރުސަތު އެބައޮތެވެ. އެއީ ތިންވަނައިގައި ހިމެނޭ ޓީމުތަކުގެ ތެރެއިން އެންމެ ރަނގަޅު ނަތީޖާ ނެރޭ ޓީމުތަކުގެ ތެރޭގައި ހިމެނިގެންނެވެ.


Gambia ge kureege raees gaumu dhookuravvai vadaigenfi | Mihaaru\nއިންތިޚާބުން ނާކާމިޔާބުވި، ގެމްބިއާގެ ރައީސް ޔަހްޔާ ޖާމޭ ގައުމު ދޫކުރައްވައި ވަޑައިގަތުމަށް މަތިންދާބޯދަށް އަރައިވަޑައިގަތް އިރު، ހެޔޮ އެދޭ މީހުން ބޯޓު ކައިރީގައި ތިބެ އަލްވަދާއު ދަންނަވަނީ. އޭޕީ\nގެމްބިއާގެ ކުރީގެ ރައީސް ގައުމު ދޫކުރައްވައި ވަޑައިގެންފި\n22 ޖެނުއަރީ 2017 - 08:487comments\nގެމްބިއާގައި ބޭއްވި ފުރަތަމަ ޑިމޮކްރެޓިކް އިންތިޚާބުން ނާކާމިޔާބުވެވަޑައިގަތުމުން ވެސް ރައީސް ކަމުގެ މަގާމު ދޫކުރައްވަން ދެކޮޅު ހެއްދެވުމަށް ފަހު، ޔަހްޔާ ޖާމޭ ރޭ ގައުމު ދޫކުރައްވައި އެފްރިކާގެ އެހެން ގައުމަކަށް ވަޑައިގެންފި އެވެ.\nއިންތިޚާބުގައި ނާކާމިޔާބު ވުމުން ބަލި ގަބޫލު ކުރެއްވުމަށް ފަހު، އެ އިންތިޚާބުގެ ނަތީޖާ ގަބޫލު ނުކުރައްވާ ކަމަށް ވިދާޅުވެ މަގާމުގައި ހުންނެވުމަށް ފަހު، ވެރިކަން ދޫކުރައްވައި ގައުމުން ބޭރަށް މި ވަޑައިގަތީ، އެފްރިކާގެ ބައެއް ގައުމުތަކުގެ ގުޅިފައިވާ ލަޝްކަރުން ގެމްބިއާ އަށް އަރައި ބާރުގެ ބޭނުންކޮށްގެން ވެސް މަގާމުން ދުރު ކުރާނެ ކަމުގެ އިންޒާރު ދިނުމުންނެވެ.\nޔަހްޔާ އޭނާގެ އާއިލާއާ އެކު ގައުމުން ފުރާވަޑައިގަތުމަށް މަތިންދާބޯޓަށް އަރާވަޑައިގަތް އިރު، ގިނަ އަދަދެއްގެ އާންމުންނާއި ސިފައިން އޭނާ އަށް އަލްވަދާއު ދެންނެވުމަށް އެއާޕޯޓުގައި ތިއްބެވެ. އަދި ރަތް ދޫލައިގެ މަތީ ހިންގަވާފައި ވަޑައިގެން ބޯޓުގެ ދޮރުމަތީ ހުންނަވައި ސަލާމް ކޮށްލެއްވުމަށް އަތް ހިއްލައިލެއްވުމުން ގިނަ އަދަދެއްގެ ސިފައިން ހިތާމަކޮށް ރޮއެ ހެދި ކަމަށް މީޑިއާ ރިޕޯޓްތައް ބުނެ އެވެ.\nގެމްބިއާގެ އައު ރައީސް އާދަމާ ބާރޯ، މިދިޔަ ހުކުރު ވިލޭރޭ ސެނެގާލްގައި ހުންނަވައި މަގާމުގެ ހުވާ ކުރައްވަނީ. އޭޕީ\nޔަހްޔާ ޖާމޭ ގޮވައިގެން ދަތުރު ކުރި މަތިންދާބޯޓު ގެމްބިއާ އިން ފުރުމަށް ފަހު ފުރަތަމަ ޖެއްސީ ގިނީގަ އެވެ. ނަމަވެސް ޔަހްޔާ އާއި އޭނާގެ އާއިލާ ގައުމުން ބޭރަށް އަރުވާލެއްވިގެން ދިރިއުޅުއްވާނީ ގިނީގައި ކަމަކަށް ނުބެލެވެ އެވެ.\nގެމްބިއާގެ ރައީސް ކަމުގެ މަގާމަށް ޔަހްޔާ ޖާމޭ ވަޑައިގަތީ 1994 ވަނަ އަހަރު ގެނައި އިންގިލާބެއްގަ އެވެ. އިންތިޚާބުން ނާކާމޔާބުވެވަޑައިގަތުމުން ވެސް ގޮތް ދޫނުކުރައްވައި ހުންނެވުމަށް ފަހު މަގާމު ދޫކޮށްލެއްވީ މޮރިޓޭނިއާގެ ރައީސާއި ގިނީގެ ރައީސް މެދުވެރިވެވަޑައިގެން ދެއްކެވި ވާހަކަތަކަށް ފަހު އެވެ.\nޔަހްޔާ ޖާމޭ މަގާމު ދޫކޮށްލެއްވި އިރު، އިންތިޚާބުވި ރައީސް އާދަމާ ބާރޯ ވަނީ މިދިޔަ ހުކުރު ވިލޭރޭ ސެނެގާލްގައި ހުންނަވައި މަގާމުގެ ހުވާ ކުރައްވައިފަ އެވެ.\nވެރިކަމުގައި ޔަހްޔާ ހޭދަ ކުރެއްވި 22 އަހަރުގެ ތެރޭގައި ގެމްބިއާ ސަރުކާރުން ވަނީ އިންސާނިއްޔަތާ ޚިލާފު އެތައް ޖަރީމާތަކެއް ހިންގައިފަ އެވެ. އަދި ވެރިކަމާ ދެކޮޅަށް ފާޑުކީ ގިނަ ބަޔަކު ވަނީ ޖަލަށް ލައިފަ އެވެ. އޭގެ ތެރެއިން ބައެއް މީހުން ވަނީ ޖަލުގައި މަރުވެފަ އެވެ.\nގެމްބިއާގެ ސިޔާސީ ހަމަނުޖެހުންތަކުގެ ސަބަބުން ގައުމު ދޫކޮށް ދިޔަ ބައެއް މީހުން އިއްޔެ އެނބުރި ގައުމަށް އަންނަނީ. --ފޮޓޯ އޭޕީ\nޔަހްޔާ ޖާމާގެ ވެރިކަމުގައި ސިފައިން ހިންގި ޖަރީމާތަކުގެ ސަބަބުން ގިނަ އަދަދެއްގެ ބަޔަކު ވަނީ ގައުމު ދޫކޮށް އަވައްޓެރި ގައުމުތަކަށް ވެސް ހިޖްރަ ކޮށްފަ އެވެ. އަދި ޔަހްޔާ ޖާމޭ މަގާމުން ވަކިވުމަށް އެފްރިކާގެ ގައުމުތަކުން ދިން މުހުލަތު މިދިޔަ ބުރާސްފަތި ދުވަހުގެ މެންދަމު ހަމަވުމާ އެކު، އެފްރިކާ ގައުމުތަކުގެ ގުޅިފައިވާ ލަޝްކަރުން ހަމަލާ ދީފާނެ ކަމުގެ ބިރުގައި ވެސް އެތައް ބަޔަކު ގައުމު ދޫކޮށް ދިޔަ އެވެ.\nހުކުރު ވިލޭރޭ ވެރިކަމާ ހަވާލުވެވަޑައިގެންނެވި އާދަމާ ބާރޯ ވަނީ، އެމީހުން އެނބުރި ގައުމަށް އައުމަށް ގޮވާލައްވައިފަ އެވެ. ނަމަވެސް އާދަމާ ބާރޯ އެނބުރި ގައުމަށް ވަޑައިގަންނަވާނެ ދުވަހެއް އަދި ނޭނގެ އެވެ.


Vakive Dhiyayas -6| Vaahaka\nވަކިވެދިޔަޔަސް - 6\nމޮންސްޓާ December 29, 2019\t5 Comments\nViews: 4301\t73\nވަކިވެދިޔަޔަސް - 1\nވަކިވެދިޔަޔަސް - 2\nވަކިވެދިޔަޔަސް - 3\nވަކިވެދިޔަޔަސް - 4\nވަކިވެދިޔަޔަސް - 5\nވަކިވެދިޔަޔަސް - 7\nވަކިވެދިޔަޔަސް - 8\nވަކިވެދިޔަޔަސް - 9\nވަކިވެދިޔަޔަސް - 10\nވަކިވެދިޔަޔަސް - 11\nވަކިވެދިޔަޔަސް - 12\nވަކިވެދިޔަޔަސް - 13\nވަކިވެދިޔަޔަސް - 14\nވަކިވެދިޔަޔަސް - 15\nވަކިވެދިޔަޔަސް - 16\nވަކިވެދިޔަޔަސް - 17\nވަކިވެދިޔަޔަސް - 18\nވަކިވެދިޔަޔަސް - 19\nވަކިވެދިޔަޔަސް - 20\nވަކިވެދިޔަޔަސް - 21\nވަކިވެދިޔަޔަސް - 22\nވަކިވެދިޔަޔަސް - 23\n"މެޑަމްއަށް ގުޅަނީ. ޕޮލިސް އަންނަނީ.." ބިރުންހުރެ ލަކްޝްމީ ދޭންފެށީ އިންޒާރެވެ. އެވެސް އަހަރެމެންނަށެވެ. ފޯނު ނަގަންވެސް ނެގިއެވެ. އަހަރެންގެ ލޮލުގައި އަޅައިގަތީ ވަޅިސެޓެވެ.\nއެޖު ދުރުކޮށްލުމަށްފަހު، އަހަރެން ލަކްޝްމީ ކައިރިއަށް ޖެހިލީ، މިޔަ ތޫނު، ބޮޑު ވަޅިއެއް ހިފައިގެންނެވެ. އަހަރެން ކުރަން އުޅޭ ކަމެއް ނޭނގޭތީ އެޖްވެސް ހުރީ ބިރުންނެވެ. އޭގެ އެތައް ގުނައެއް ބިރުން ހުރީ ލަކްޝްމީއެވެ. ހޭނުނެތުނިއްޔާ ރަނގަޅެވެ. ފޯނު ނަގާ ހުޅުވާލީ، މަރުން ސަލާމަތްވާން ބޭނުންވާލެއް ބޮޑުކަމުން ކަމަށް ބެލީމެވެ.\n"މެޑަމް އަންނަނީ. ޕޮލިސްވެސް އަންނަނީ. އަހަރެމެން ޖަލަށްވެސް ގެންދަނީ. އެކަމް.... ލަކްޝްމީ މަރުވަނީ." އަހަރެން ވަޅިގެންގޮސް އެ ކުށެއް ނެތް އަންހެން މީހާގެ ކަރުގައި ޖައްސާލީމެވެ. ޖެހުނު ތަނުން، އިސާހިތަކު ލޭތައް އޮހޮރެން ފެށްޓެވެ.\n"މެޑަމް ކޮއްކޮ، ލަކްޝްމީ ތަދުވަނީ.."\n"ކޮން މެޑަމް ކޮއްކޮއެއް ކިޔާކަށްތަ؟ ކައެ މައެ ބުނާ ކަންތައް ކުރަން ޖެހޭނީ. އެހެން ނޫނީ މަރާލާނަން." ދެލޯ ބޮޑުކޮށްލަމުން އަހަރެން ބާރު އަޑަކުން ބުނީމެވެ. އެ އަންހެން މީހާ މަޑު މަޑުން ދެ ފަރާތަށް ބޯ ތަޅުވާލިއެވެ. އަހަރެމެންގެ މަގުސަދު ގާތްގަނޑަކަށް ކާމިޔާބުވީއެވެ.\nއެޖް، ކައިރިވެލާ ކުރަން ޖެހޭނެ ކަންތައް ގަޑިޔާއެކު ކިޔައިދިނެވެ. ލަކްޝްމީ ބޯ ޖަހާލަ ޖަހާލާ އިނެވެ.\n"ކައެ މީހުން ކައިރީ ކިޔައިފިއްޔާ މަށަށް އިނގޭނެ އިނގޭ. މަރާލާނަން.." ދަމުންވެސް އަހަރެން ދިޔައީ މަރުގެ އިންޒާރުތަކެއް ދީފައެވެ.\nގެއަށް ވަދެވުމާއި އެކު، އިންތިޒާރުގައި ހުރި އިފްޝޮޓް ސުވާލު ކޮށްލިއެވެ. ކަންތައް ދިޔައީ ކިހިނެތް ތޯއެވެ. ބްލެކްމެއިލިންނަށް ދިޔައީ ކިހާ ޚަރަދެއްތޯއެވެ.\n"އެކައްޗެއްވެސް ނުދާނެއްނު ފާޑެއްގެ އަންހެނެއް މަށާ އެއްކޮށް ފޮނުވީމަ." އެޖް ބުނެލި ބަހުން އިފްޝޮޓް އަހަރެންނާއި ދިމާއަށް ބަލައިލިއެވެ. އަހަރެން ކުރި އިތުބާރު ނަގާލީހޭ ބުނާ ފަދަ ގޮތަކަށެވެ.\n"އައި ގޮތަށް ކެމެރާތައްވެސް ފުނޑާލާފަ އެ މީހާއަށް ބިރު ދައްކާލައިފި. ނަމުން އިފާ ކޮއްކޮ. އެމަންޖެ ކަރުގަ ވަޅިވެސް ކުޑަކޮށް އަޅާލާފަ އައީ.. ގަދައޭ މީނަ. ހަމަ ގިނަގިނައިން އަންހެނުން ގޭންގަށް ވައްދަންވީ." އެޖު ހިތުން މިހާރު އަހަރެން ވަރުގެ މީހެއް ނެތެވެ.\n"ހުރިހާ އަންހެނުން މަގޭ ރިފޭ ހެނެއް ނުވާނޭ... ދޯ. އާދެބަ މަށާ އެއްކޮށް ބޭރަށް ޖައްސާލަން.." ހިމްޔާންވެސް އައިސް ވާހަކައިގެ ތެރެއަށް ވެދެލިއެވެ.\n"މަޑު ކޮށްބިއަ.. އޭ އޭރު ބުނީ އަސްލު އެއްޗެއްތަ؟ މަމީ ކައެ ބޯއި ފްރެންޑްތަ؟ ސީކޮށް ބުނި އެއްޗެއްތަ؟" ފައްޗަކަށް އެޖް ސުވާލުތައް އަމުނާލިއެވެ. ކަންތަކާ ޖެހުނީއެވެ.\n"ދެރަ ކަމެއްނު.. އެތާ މަ ތެދެއް ހެދިންތަ؟" ނިތް އަރުވާލަމުން އަހަރެން ހިމްޔާން ފަހަތުން ނުކުންނަން ދިޔައީމެވެ. މިއުޅޭ ފިރިހެންވެރިން ހަމަ ގަމާރީއެވެ. ކިރިޔާ އިށާރާތެއް ކޮށްލާއިރަށް އެޔަށް ނަންދޭންވީ ލޯބިހެއްޔެވެ.\nއެކި ތަންތާ ތެޅިތެޅިފައި އަހަރެމެން އައީ ހަވީރު ހަތަރެއް ޖަހާކަށް ހާއިރުއެވެ. ރޭވުމާއި އެއްގޮތަށް، ޑެލްއާއި އެކު، އަހަރެން ދިޔައީ ރަސްފަންނަށެވެ. ކަންތައް ޕްލޭނާއި އެއްގޮތަށް ދާނަމަ، ފަސްގަޑި ސާޅީސް ފަހެއްގައި ޔައިންގޮވައިގެން ލަކްޝްމީ އަންނާނެއެވެ. މީހުން ގިނަ ތަނެއް ޚިޔާރު ކުރީ، އެފަދަ ތަނެއްގައި ފަސޭހައިން، މީހެއްގެ ލޮލުގައި އަޅައިގަނެ ޝައްކު ކުރުމުގެ ފުރުސަތު ކުޑަވާނެ ކަމަށްބަލާފައެވެ.\nޑެލް ކާރުގައި ބައިންދާފައި ނުކުތީ އަހަރެންނެވެ. ބަލާ ބެލުމަށް އަހަރެންނަކީ ޔައިންގެ އާއިލާމީހެއް ނޫންކަމެއްވެސް މީހުނަކަށް ނޭނގެނެއެވެ.\n"ކޮއްކޯ. މަންމި ބުނީ، ލަކްޝްމީ ދައްތި ކުޑަކޮށް ބަލިވީމަ، މިއަދު ދައްތަ ގެއަށް ޔައިން ގެންދާށޭ، ކުޅެލަން. ދޯ ލަކްޝްމީ..." އަހަރެން ހިނިތުންވެލައިގެން ހުރެ ވާހަކަ ދެއްކީމެވެ. އަށް އަހަރު ނަމަވެސް ޔައިން ފެންނަނީ އުމުރަށްވުރެ ހަގުކޮށެވެ. ދޮން ހަންގަނޑަކާއި އެކު ފަން އިސްތަށިކޮޅެއް ލިބިފއިވި އިރު، ނުހަނު ލޯތްބެވެ. ދެރައެއް ދޭންޖެހޭތީ ދެރަވެސްވެއެވެ.\nއުނދަގުލެއް ނެތި، ޔައިން ކާރަށް އެރުވުނެވެ. ލަސްތަކެއް ނުކޮށް ޑެލް ކާރު ދުއްވާލިއެވެ. ގޮސް މަޑުކޮށްލީ އަހަރެމެން އުޅޭ ގެއާ ފުދޭވަރަކަށް ދުރު ހިސާބެއްގައި ހުރި، ގޭންގު އެހެން ގެއެއް ކައިރިއަށެވެ. އެގެއަށް ޔައިން ލުމުން، އަހަރެމެންގެ މަސައްކަތް ނިމުނީއެވެ. އިފްޝޮޓް ބުނި ގޮތުންނަމަ، އެގެއިން ހަވާލުވާ ބަޔަކު، ޔައިން ފަޅު ރަށަކަށް ގެންދާނީއެވެ. އަދި އުޒެއިރްއަށް އިންޒާރުދީ، އަހަރެމެންނަށް ރައްކާތެރިކަން އެބެތްކަން ޔަގީންވާ ވަރު ކުރާނެއެވެ.\n"ހިނގާ ފެގެއް ދަމާލަން." ފޫހިވެފައި އޮތް ހިމްޔާން އަހަރެން ވަދެގެން އައިތަން ފެނުމުން ދައުވަތުދިނެވެ. ހީލަމުން ހިމްޔާން އަތުން ލައިޓަރު ނަގަމުން، އަހަރެން ސިނގިރެޓެއް ރޯކޮށްލީމެވެ. އެހެން މީހުން ކުރާ ކަމެއް، ހަމަ އަންހެން ކުއްޖަކަށް ވީތީ ނުކުރެވެންވީ ސަބަބެއް އޮތް ކަމަކަށް ނުދެކެމެވެ.\nހެނދުނު ހޭލެވުނީ މީހަކު އައިސް އަހަރެން އޮތް ސޯފާގަނޑަށް ވެއްޓިގަތުމުންނެވެ. ހުސްގަޔާ ހިމްޔާން ހުރުމުން އަހަރެންނަށް އުނދަގޫ ވިއެވެ. އެހެނަސް އަޅާނުލާން މަސައްކަތް ކުރީމެވެ. މިމީހުންނާ އެކު އުޅެންޏާ ޖެހޭނީ އެކަމަށްވެސް ހޭނޭށެވެ.\n"މަގޭ ފޯނު ގެއްލިއްޖޭ. އެއްވެސް ތާކުން ނުފެނުން." ރީތި ވެލައިގެން އައިސް އަހަރެން ޝަކުވާ ކޮށްލީމެވެ. މިޒަމާނުގައި ފޯނަކާއި ނުލާ އުޅޭނީ ކިހިނެއް ހެއްޔެވެ.\n"އަން ފޯނެއް." ހިމްޔާން ކުޑަ ކުޑަ އެއްޗެއް ދިއްކޮށްލިއެވެ. ނޮކިއާ ބައްތިގަނޑެކެވެ. އެއިން ކުރެވޭނެ ކަމެއް އޮންނާނެ ހެއްޔެވެ. ތިދެން ކޯޗެއްހޭ އަހާލީމެވެ.\n"ދެން މި ބޭނުން ނޫނިއްޔާ ޖެހޭނީ އާ އެއްޗެއް ހޯދަން. އެހާ އުނދަގުލެއް ނުވާނެ. ބަލާ، މަވެސް މިއޮތީ ކުރިންފަހަރު އައިސް ހޯދި އެއްޗެއް." ހިމްޔާން އޭނާގެ ޖީބުން، ސެމްސަންގް ގެލެކްސީ ނޯޓް 10 ނަގާ ދައްކާލިއެވެ. "ކައެ އަށް މީތި ދޭންވީތަ؟ މަށަށް އާ އެއްޗެއް ހޯދަން އެއްވެސް އުނދަގުލެއް ނުވާނެ." ހިމްޔާން ހިނިތުންވެލިއެވެ.\n"އައްޗި ތިޔެއް ހެޔޮ، މަ އަމިއްލައަށް ހޯދަފާނަމޭ.." ކުރަން ޖެހޭނެ ކަން އެނގުނު ނަމަވެސް ސާބިތުކަމާއި އެކު ބުނެލީމެވެ. އަލަށް ކުރާ ކަމެއް ނޫނިއްޔާއެވެ.\n"ހޫނ މީނަޔަށް އާފަލެއް ނޫނީ ނުދިރޭނެ." ހިމްޔާން ދިމާކޮށްލިއެވެ. އަންހެން ކުދިން ވަރަށް ވުރެ ފޮނީއޭ ހިތަށް އަރާނެއެވެ.\nއެރެއެވެ. ހިމްޔާނާއި އެކު އަހަރެން މަޑު ކޮށްލައިގެން ހުރީ، ފޯނު ވިއްކާ ފިހާރައެއް ކައިރީއެވެ. މީހެއްގެ ލޮލުގައި އަޅައިނުގަންނާނެ ފަދަ ގޮތަކަށް ފާރައަށެވެ.\n"އެމީހާ" މުސްކުޅި ފުރައިގެ އަންހެނަކު ފިހާރަތެރެއިން ނުކުތުމުން ހިމްޔާން އަހަރެންނަށް ބުނެލިއެވެ. އެމީހާގެ އަތުގައި އޮތް ކޮތަޅަށް ފަރުވާތެރިކަމާއި އެކު ބަލައިލީމެވެ. އޭގައި އެ އޮތީ އަހަރެންނަށްވީ އާ ފޯނެވެ.\nއެމީހާ ފަހަތުން ހިނގަން ފެށީމެވެ. ރަށުގަހެން މާ ފިލަފިލައިގެން އުޅޭކަށް ނުޖެހުނެވެ. ކޮންމެ ގޮތަކަށް އުޅުނަސް މީހަކަށް ފާހަގައެއް ނުވާނެއެވެ.\n"ދޭ. މަ ކަރަންޓު ކަންތައް ހަމަޖައްސާނަން.." ހިމްޔާން އެއްލޯ މަރާލިއެވެ. ތަޖުރިބާ ހުރި މީހެކޭ އަހަރެންގެ ހިތަށް އެރިއެވެ. އެއުޅެނީ މާލޭގެ ބޮޑު ގެއަކުން ކަރަންޓު ދުއްވާލާށެވެ. ހަމައެކަނި އެތެރޭގައި ހުރ ކެމެރާތައް މަސައްކަތް ނުކުރާނެ ގޮތެއް ހަދާށެވެ.\nސިގުނަލާއި އެކު އެތެރެއަށް ވަނީމެވެ. ކުރަން މިއުޅެނި ވަރަށް 'ކޫލް' ކަމެއް ކަމަށް ހިތައެވެ. ފޯނުން އަލި ކުރަމުން، އެ އަންހެން މީހާ އެރި ފްލޯއަށް އެރީމެވެ. ތަޅާއި ކުޅެން ބޭނުންވާ ސާމާނު ނަގާ، ދޮރުހުޅުވާލީމެވެ.\nއެތެރޭގައި ވަށާލެވިފައިވީ އުއްބައްތިއެއްގެ އަލިކަމެވެ. ދޮރާއި ވިދިގެން ހުރި މޭޒުމަތީ 'އަހަރެންގެ ފޯނު' އޮތެވެ. ސަކަހިނިތުންވުމަކާއި އެކު މަޑުމަޑުން ކޮތަޅު ނެގިވަގުތެވެ.\nއެމީހާއަށް އަހަރެން ފެނުނީއެވެ. ހަމަ ގައިމުވެސް ކާކު ކަން ސާފު ވާވަރެއް ނުވާނެއެވެ. އިތުރު ގޮތެއް ނެތުމުން، ދުއްވައިގަތީމެވެ.\n"ވަގެއް ވަގެއް.." އެ ދައިތަގަނޑު ހަޅޭއްލަވަމުން އަހަރެން ފަހަތުން އައުމަށް ދުއްވައިގަތެވެ. "މަގޭ ފޯނު.."\nހަތަރުވަނަ ފްލޯގައި ހުރެފައި އަހަރެންނަށް އާދެވުނީ ދެވަނަ ފްލޯއާ ހަމައަށެވެ. ލޮލުގައި އަޅައިގަތީ އެއް އަތުން ފޯނުން އަލިކުރަމުން، އަނެއްއަތުން ދޮރު ހުޅުވަން އުޅުނު ޒުވާން ފުރައިގެ ފިރިހެން ކުއްޖެކެވެ. ބަލަން ނުހުރެ، އެ ސޮރު ދޮރު ހުޅުވާލުމާއި އެކު، އެތެރެއަށް ވަދެގަތީމެވެ. އޭނަ ކޮއްޕާލުމަށް ފަހު އަވަސް އަވަހަށް ދޮރު ލައްޕާލީމެވެ.\nއޭރުވެސް އަހަރެންގެ މޭގަނޑު ނެގި ނެގިފައި ޖެހެމުން ދިޔައެވެ. މާލޭގައި ވައްކަން ކުރާ ފުރަތަމަ ފަހަރު ކަމުންނެވެ.\n"މީހަކު ގޮތެއް ހެދީތަ؟" އެ ފިރިހެން ކުއްޖާ ސުވާލުކޮށްލިއެވެ. ކަރަންޓުވެސް ނެތް ވަގުތެއްގައި، މާ ހާސްވެ ހުރި އަންހެން ކުއްޖެއް ވަނީމާ އަހާނީވެސް އެސުވާލު ނޫންހެވެ.\n"ވަގެއް. ވަގެއް.. މަގޭ ފޯނު." އެ މުސްކުޅި މީހާގެ އަޑު ގުގުމާލާފައި ހުއްޓެވެ. އެވަގުތު އެ ފިރިހެން ކުއްޖާ އެއްފަހަރު އަހަރެންގެ އަތުގައި އޮތް ކޮތަޅަށް އަދި އަނެއްފަހަރު އެ އަޑަށް ސަމާލުކަން ދިނެވެ.\n"ތީ ކޯޗެއް؟ ނުބުނާތި އެމީހާ ފޯނޭ. ވަގެއް ދޯ ތީ؟" އެ ކުއްޖާ މޮޔައީއެވެ. އަންހެން ކުއްޖެއްވީމާ ޤަބޫލުކުރަން ބޭނުން ނުވީއެވެ.\n"އުހުނ. މަ މީ ވަގެއް ނޫން. އަސްލު ވީ ގޮތަކީ، މަ ކުރީ ދުހު ގަތް ފޯނެއް މީހަކު ވަގަށް ނެގީ. އެހެންމަ މަވެސް މީތި މި ނެގީ. މިއެއްނު ހަމަ ހަމަ ކަމަކީ.." އަހަރެން މާނަ ފުން ހިނިތުންވުމެއް ދިނީމެވެ.\n"މަގޭ ކައިރީ ހަމަހަމަ ކަމޭ ކިޔާނެ ކަމެއްނެތް. ކޮޕުންނަށް." އެ ކުއްޖާއަށް ބުނެވުނީ އެވަރަށެވެ. އަހަރެން ކުއްލި ހަރަކާތެއް ގެނެސް، އެކުއްޖާ ފުރަތަމަ ކޮއްޕާލީ ސޯފާގަނޑަށެވެ. ބެލްކަނީ ދޮރު ފޮތިގަނޑު ފެނުނު ހިނދު ސިކުންތެއްވެސް ނަގާނުލާ، އޭގެން އެސޮރު ބަނދެލީމެވެ. އަނގަޔާއެކު ވާހަކަ ނުދެއްކޭނެ ގޮތަށެވެ. އޭނަ މަސައްކަތެއް ކޮށްލައިފިއްޔާ އެ ފޮތިގަނޑު ނައްޓާނެއެވެ. އެކަމަކު އަހަރެން ހަދާލި ގޮތް ފެނިފައި، އެ ހުރި ގޮތުގައި ހުރުން ބުއްދިވެރި ކަމަށް ވިސްނުނީ ތޯޗެކެވެ. އަހަރެން ފަތަހައިގެ ހިނިތުންވުމެއް ދިނީމެވެ. އަދި އޭނަ ޕޮލިހަށް ގުޅަން ނެގި ފޯނު، ވެއްޓުނު ތަނުން ނެގީމެވެ.\n"ލިބުނީނު ދެފޯނު. ކައެ ޕޮލިސް ކައިރީ ކިޔާނީތަ ނޫނީ މި ފޯނު ހޯދާނީތަ؟" ގޮސް ކުރިމަތީ ހުއްޓިލަމުން އަހާލީމެވެ. އަދި އަނގަމަތީ އޮތް ފޮތިގަނޑުގެ ބައި ވާހަކަ ދެއްކޭނެ ވަރަށް ދުރުކޮށްލީމެވެ. މިޒަމާނު މީހުނަށް ފޯނަށްވުރެ ފުރާނަވެސް މުހިންމު ނުވާކަން ދެނެހުރީމެވެ. ކަރަންޓު އައިސް ބޮކިތައް ދިއްލުނީ އެވަގުތެވެ. އެ ފިރިހެން ކުއްޖާ ރަނގަޅަށް ފެނުނީ އެހިސާބުންނެވެ.\nތަފާތު ސޮރެކެވެ. އިސްކޮޅު އަހަރެންނަށް ވުރެ ކުޑަ ތަންކޮޅެއް ދިގެވެ. 'ފިޓު' ހަށިގަނޑެކެވެ. އަދި މާ އުމުރުން ދޮށި ވާނެހެނެއް ހިއެއް ނުވެއެވެ. ހަމަ ގައިމުވެސް ވިއްސަކަށް ނާޅާނެއެވެ. ތުނބުޅި މަތިމަސް ބާލާލާފައި ހުރި އިރު އޮމާން ހަންގަނޑެކެވެ. އިސްތަށިގަނޑާއި ބުމައިން ފެށިގެން ކަޅީގައިވެސް ވީ ގަދަ ކަޅުކަމެވެ.\n"ހޫން. ދެން ހެވޭ. ނެތީމޭ މީހަކު ކައިރީ ބުނާކަށް. ގެނޭ މަށަށް މަގޭ ފޯނު. އަލަށް ދިމާވި އަންހެން ވަގެއް، ކޮން ނަމެއްތަ ކިޔަނީ؟ މަ މީ އަޔާޒް.." އަނގަގަދަ ސޮރެއް ތާއެވެ. މައްސަލައެއް ނެތެވެ. ބަސްޓުނުވެ މިކަން ނިމުނީއެއް ނޫންހެވެ.\n"ރިފާޝާ." ނަން ބުނެލީމެވެ. "މި ލިބޭނީ މަ މީހަކަށް ގުޅާލާފަ އިނގޭ. ޕާސްވޯޑް.." އަހަރެން އަޔާޒް މިނިވަން ކޮށްލީމެވެ. ޕާސްވޯޑް ޖަހާ ކީޕެޑް ހުޅުވައިދިނުމުން، ޑައިލްކޮށްލީ ހިމްޔާންގެ ނަންބަރަށެވެ.\n"އޭ ކޮބާ؟ ދިޔައީތަ؟" އަހާލީމެވެ.\n"އާނ ދެން ކައެ އުޅޭހާ އިރެއް ވަންދެން ނުހުރެވޭނެ ދޯ. ކިރިޔާ އަތުނުވީ." އެކޮޅުން ޖުމުލަ ފުރިހަމަ ކޮށްލުމުން ފޯނު ކަނޑާލީމެވެ.\n"މަށާ އެއްކޮށް އައި މީހާ ގޮއްސިޔޭ. އިއްޔެ މާލެ އައީ. ނޭނގޭނެ ގެއަށް ދާކަށް. އޯކޭ ވާނެ ދޯ ފްރެންޑެއް ގޭގަ މިރޭ ނިދާލިޔަސް.." އަހަރެން އަޔާޒަށް ހިނިތުންވެލީމެވެ. އަޔާޒް އަދިވެސް ހުރީ ހައިރާން ވެފައެވެ. އަހަރެން އުޅޭ ގޮތްކުޑަ ވައްތަރުންނެވެ.\n"ކަމަނާ ފުޅަށް ތިޔެއް އެނގިވަޑައިގަންނަވާނީ.." ދެކޮނޑު އަރުވާލަމުން އަޔާޒް ބުނެލިއެވެ.\n"އަސްލުތަ؟ ތިހާ ރަނގަޅު ފްރެންޑެއް މީހަކަށް ނުވެސް ލިބޭނެ. ތޭންކްސް. ކޮން ރޫމެއް މަށަށް.." ހުރި ދެ ކޮޓަރިއަށް އިށާރާތްކޮށް އެހީމެވެ. އަހަރެން ބުނި އެއްޗެއް އަޔާޒަށް މުޅިން ފަހުމް ނުވިކަން އޭނާގެ މޫނުމަތިން ފާޅުވާން ހުރި ކުލަވަރުންވެސް އެނގެއެވެ.\n"މަ ކޮންއިރަކު ކައެ ފްރެންޑަކަށް ވީ؟ ހަމަ އައި ގޮތަށް އައިސް ބަނދެ ބަހައްޓަފަ ފްރެންޑަކޯ. މަ ކޮޓަރިއަށް ނިދަން އަންހެން ކުއްޖަކު ވެއްދޭތަ.. ގެންގޮސް ދީފާނަން. އެކަމު މިތާ ނުއެއް ނިދޭނެ.." އަޔާޒް އޭނަގެ ނިންމުން އިއްވާލިއެވެ. އެގޮތްވެސް ގޯހެއް ނޫނެވެ.\n"ތޭންކްސް.." ގެއަށް ވަންނަމުން ބުނެލީމެވެ.\n"އެނީ ޓައިމް.. މިދެން ފްރެންޑު ވެވުނީނު. ކަމެއް ބޭނުމިއްޔާ ބުނައްޗޭ. އަދި މަށަށް މަންޖެ ކަރާޓޭ ދަސްކޮށްދެންވާނެ.." އަޔާޒު ސަމާސާ ކޮށްލިއެވެ. އަހަރެން ހިނިތުންވެލާފައި، ރޭގަނޑުގެ ސަލާމްކޮށްލަމުން އެތެރެއަށް ވަނީމެވެ.\n"ކޮބާ ލިބުނުތަ؟" އެތެރެއަށް ވެދެވުމާއި އެކު ހިމްޔާން އެއްސެވެ. އަހަރެން ފޮނިވެލާފައި ލިބުނު އާ އައިފޯން އެކްސް ދައްކާލީމެވެ. ގޭންގް މީހުން ރުފިޔާ ނެތަސް ފެންވަރުގެ އެއްޗެހި ހޯދާގޮތް ދަސްމިވީ އަދިކިރިޔާއެވެ.\n"އޭތް، އެއްކަލަ ޔައިން ބަލާ މީހާ އެނގެއެއްނު. ލަކްޝްމީ.." ފޯނެއްގައި ހުރެފައި އެޖު، އަހަރެމެންނާއި ގާތަށް ޖެހިލިއެވެ.\n"އެ މަންޖެ ދަން ޖައްސާފަ ހުއްޓަ ފެނިއްޖެ.."\nއަހަރެންގެ ހިތަށް ބިރުވެރިކަމެއް ވަނެވެ. މިވީ ކިހިނެތް ހެއްޔެވެ؟ ގޭންގު ކަމެއް ކޮށްލައިގެން މީހެއްގެ ފުރާނައަށް ގެއްލުން ވެދާނެއެކޭ އަހަރެންގެ ހިތަކަށް ނާރައެވެ. ބައްޕަޔާ ކޮއްކޮ މަރުވީމާ އަހަރެމެންނަށް އަސަރު ކުރާ ފަދައިން، އެ މައުސޫމް އަންހެނާގެ ޢާއިލާ މީހުންވެސް ހާދަ ހިތާމައެއް ކުރާނެއެވެ. ޚިޔާލުތައް ބޯ ފުރާލިއެވެ. އަނެއްކާވެސް ކޮއްކޮގެ ފިކުރުތައްވެސް އެނބުރި އައެވެ. މޫޑު ޚަރާބުވުމުން، އަހަރެން އޮށޯތީ ނިދާށެވެ. ވީ ކަމެއް ވީއެވެ. ކުށުގައި އަހަރެންވެސް ހިމެނޭނެކަން އެނގެއެވެ. އެހެނަސް ދެން ކުރެވޭނެ ކަމެއް ނެތެވެ.\n"ހަވީރު ފުރާނީ. ހަވީރު ވަންދެން ރިފް ބޭނުން ކަމެއް ކޮށްލާ. މަ ނިދާލާނީ." ހޭލެވުނު އިރުވެސް އަހަރެން ރީތިވެގެން އިންތަން ފެނުމުން ހިމްޔާން ބުނެލިއެވެ. އެއިރު ދިހަގަޑި ބައިވެ ބޮޑުވެދާނެއެވެ.\n"ދެން މަ ހަވީރުވަންދެން މިތާ އިންނަންވީ؟" ފޫހިވާނެ ވަރު ހިތަށް އަރުވާލެވުނެވެ.\n"ރިފް ބޭނުންތާކަށް ދިޔަސް ހެޔޮ. ހަވީރު ވާއިރު ޖެހޭނީ ގޭގަ ހުންނަން.." އާ ފުރެލަމުން ހިމްޔާން ބުނެލި ޖުމުލަ ނިންމާލުމަށް ފަހު އޮށޯތެވެ. އަހަރެން ކަމެއް ރާވާލަމުން ނުކުތީމެވެ. އަދި މިމާލޭގަ ކުރެވޭނެ ކަންކަން އެބަހުއްޓެވެ.\nރަހާ ގޯތި ދޮށުގައި މުގޯލި އަޅައަޅާފައި އަހަރެން ޓެކްސީއެއް ނަގައިގެން ދިޔައީ އެމީހުން ޔުނިވާރސިޓީ ކައިރިއަށެވެ. ރަހާ ޑެލްއާ ރުޅިވިޔަސް، އާދޭސް ކޮށްގެންވެސް އަހަރެން މާހިލްގެ ނަންބަރު ހޯދަން އެބަ ޖެހެއެވެ. ކޮއްކޮގެ މަރު ރަނގަޅަށް ދިރާސާނުކޮށް ހަމަ ނޭވާއެއް އަހަރެންނަކަށް ނުލެވޭނެއެވެ.\nއެހިސާބު ގަނޑުގައި ހިނގާލަ ހިނގާލާ ހުއްޓާ، ކުދިންތައް ނިކުންނަން ފެށްޓެވެ. ދެލޯ ހޯދަމުން ދިޔައީ ރަހާއެވެ. ނަމަވެސް ފުރަތަމަ ލޮލުގައި އަޅައިގަތީ ދެ ފިރިހެން ކުއްޖަކާއެކު ބޮޑު ވާހަކައިގައި ނުކުމެގެން ދިޔަ މާހިލެވެ. ރަހާ ހޯދުމުގެ ޚިޔާލު ދޫކޮށްލާފައި އެމީހުންނަށް ފާރަލާން ފެށީމެވެ.\nވަކި ހިސާބަކުން މާހިލް ގޯޅިއެއް އެޅިއެވެ. މާހިލް ފަހަތުން ދިޔުމުގެ ބަދަލުގައި، އަހަރެން ފަހަތު އަޅުވާލީ ކައިރީ ހުރި ކެފޭއަކަށްވަތް އޭނާގެ ދެ އެކުވެރިންނެވެ.\nވަގުތުގެ ގޮތުން މީހުން ވަރަށް މަދެވެ. ފުރަތަމަ ޖެހުނު ގޮނޑީގައި ޖައްސާލީމެވެ. ނަޟަރު ހުއްޓުވާލީ، މޭޒުމަތީ ބާއްވާފައި އޮތް އެއިން ކުއްޖެއްގެ ފޯނަށެވެ.\nވެއިޓްރެސް އައިސް އެމީހުންގެ ކޮފީތަށި ގެނެސްދިން ވަގުތެވެ. ގޮސް ޖެހިގަތީ ވެއިޓްރެސް ގައިގައެވެ. ވަގުތުން ކޮފީތަށި މުޅިމޭޒަށާއި އެކު ވެރުނެވެ. އެންމެންގެ ސަމާލުކަން އެކަމަށް ހުއްޓުނު ހިނދު އަހަރެން ހިނގައިގަތީ އެ ފޯނު ހިފައިގެންވެ. ޕްރައިވެޓް ރޫމް ގަނޑަށް ވެދުވުނު އިރު އަހަރެންގެ ހިތު ވިންދު ކުރިޔަށްވުރެ އަވަހެވެ.\nސިމް ނަގާ، އަހަރެންގެ ފޯނަށް ލައްވާލީމެވެ. ޕާސްވޯޑެއް ނެތް ކަން ނަސީބެވެ. އެއަށް ސޭވް ކޮށްފައި ހުރި ނަންބަރުތައް ބަލައިލީމެވެ. އެކުވެރިން އެކަކު އަނެކަކު ނަންބަރު ގެންގުޅޭނެތާއެވެ. ހާސްވާން ޖެހުނީ ތިން ހަތަރު މާޙިލް އުޅޭތީއެވެ. އަހަރެންނާ ޚިލާފަށް ފުރިހަމަ ނަން ބޭނުން ކުރާކަން ހަމަ ނަސީބެވެ. މާހިލް ރަފީން ޖަހާފައި އިން ނަންބަރު އަހަރެންގެ ފޯނަށް ނޯޓު ކޮށްލާފައި، ފޯނުގެ ސިމް ބަދަލުކޮށްލީމެވެ.\nއަވަސް އަވަހަށް ނިކުތް އިރު އެމީހުން ނުކުންނަނީއެވެ. އެމީހުން ތިބި މޭޒު ކައިރިއަށް ސިއްރު ސިއްރުން ފޯނު ވައްޓާލީ، ނުތެޅޭނެ ފަދަ ގޮތަކަށެވެ. އަދި ބާރުބާރަށް އެތަނުން ނުކުންނަން ދިޔައީމެވެ.\n"ހޭ. ޔޫ މެން ތިބި މޭޒު ކައިރީ ފޯނެއް ވެއްޓިފަ އެބެތް.." ވަރަށް ރަނގަޅު ބޮޑު މީހަކަށް ވެގެން ގޮސް ބުނެލީމެވެ. އަދި ވަގުތުން، ދާން ހިނގައގަތީމެވެ. ލިބުނު ކާމިޔާބީގެ ސަބަބުން ވަރަށް އުފާވެ ހުރެއެވެ.\nހަމަ ޖެހިފައި އޮތް ވަގުތަށް ފުރައިގެން ރަށަށް އާދެވުނީ އިރު އޮއްސެނިކޮށެވެ. ވަރުބަލިކަމާއި އެކު ގޮސް ގެއަށް ވަނީމެވެ. އެއިރު މަންމަ، ފެންޑާގައި، ފާރަށް ލެނގިލައިގެން ހުއްޓެވެ. ލޯކައިރި ދުޅަވެފައި ހުރުމުން ޙާލު އަދިވެސް ވަރަށް ގޯސްކަން އެނގެއެވެ.\n"ރިފް؟ މި ދެދުވަހު ކޮންތާކު އުޅެފަ ތިއައީ؟ މަންމަ ހާސް ވާނެ ވަރެއް ނޭނގޭތަ؟ ރުޅި އަޔަސް އެވަރު ބޮޑު ދޯ.." މަންމަގެ އަޑު ހުރީ ކުރަކި ވެފައެވެ. ވަރަށް ރޮއިފައި ހުރިކަން އެނގެއެވެ. އަހަރެން ވަށައިގެން ހޯދާލީ މުއީން ފެންނަން ހުރިތޯއެވެ.\n"މަންމާ ޕްލީސް.. ކޮއްކޮ މަރުވިކަން ކުޑަމިނުން އެމީހުނަށް އަންގަން ޖެހޭނެއްނު. ހީވޭތަ ހަމަ ހުރެފަ މީހަކަށް އެއިޑްސް ޖެހޭނެހެން. މިކަންތައް ހޯދަން ޖެހޭނެއްނޫންތަ؟" އަހަރެންވެސް ރުޅިވެރިކަން ދޫކޮށްފައި ވާހަކަ ދެއްކީމެވެ. ވިސްނައިދޭ ރާގެއްގައެވެ.\n"ކިހިނެއް އެމީހުން ހޯދާނީ؟" މަންމަގެ ސުވާލުން އަހަރެންނަށް ހަމަޖެމުމެއް ލިބުނެވެ. އަދި އަވަސް އަވަހަށް މާހިލްގެ ނަންބަރު އެބެތް ކަމުގައި ބުނީމެވެ.\n"މަންމައަށް ގުޅަން ކެރެންޏާ އާން.." މަންމަ ފޯނަށް ސޭވް ކޮށްދެމުން ބުނެލީމެވެ. މަންމަ ގުޅާނަމޭ ބުނުމުން އަހަރެން ވަރަށް ހިތްހަމަ ޖެހުނެވެ. ދަތުރު ވަރުބަލި ފިލުވާލުމާއެކު ނިދާލުމަށް ކޮޓަރިއަށް ވަނީ އުފަލުން ހުރެއެވެ. ކޮއްކޮއަށް އިންސާފް ލިބުމަށް މާ ގިނައިރެއް ނުވާނެ ކަމަށް ހިތާއި ހިތުން ބުނަމުންނެވެ.\nހެނދުނު ހޭލެވުނީ ދުވަހަކު ނުހޭލާހާ އަވަހަށެވެ. ފެންވަރާލައިގެން ވަގުތު އޮތުމުން ފަތިސް ނަމާދުކޮށްލީމެވެ. ޒަމާންތަކަކަށް ފަހުއެވެ. ހިތަށް ހަމަ ޖެހުމެއް ލިބުނެވެ. ސްކޫލުގެ ފަހު ދުވަސްކޮޅޭ ހިތާ ސްކޫލަށް ދާން ތައްޔާރުވެލީމެވެ.\nރީތިވެގެން ނިކުތް އިރު ކިރިޔާ ހަގަޑި ބައިވީއެވެ. ސައިހަދާލައިގެން ބޮއިލީމެވެ. މަންމަ އަދި ނުތެދުވަނީއެވެ. ބޭރަށް ނުކުމެލަން ދަމުން، ދެތިން ފަހަރަކު ޓަކި ޖަހާލީމެވެ.\nއާދައިގެ މަތިން މެދު އުމުރުފުރައިގެ އަންހެން ވެރިން ގޯތިތެރެއާއި، މަގުމަތި ކުނިކެހުމުގައި އުޅެއެވެ. އަހަރެން ފެނުމުން ހައުލާއްތަ ހިނިތުންވެލިއެވެ. އަހަރެންވެސް ބަދަލުގައި ހިނިތުންވެލާފައި އެތެރެއަށް ވަންނަން ދިޔައީމެވެ. ނަމަވެސް އެ ޢަމަލު ހުއްޓުވީ، ލޮލުގައި އަޅައިގަތް ކަމެކެވެ. ވެއްޓިފައި އެ އޮތީ މަންމަގެ ފޯނެވެ. އެ ނަގާ، ޖީބަށް ކޮއްޕާލީމެވެ. މުއީންގެ ފައިވާނެއްވެސް ނެތެވެ. މިއޮތް ހެނދުނާ މުއީން ދާނީ ކޮންތާކަށް ހެއްޔެވެ؟\nދެން އަހަރެން ގޮސް މަންމަ ކޮޓަރި ދޮރުގައި އަނެއްކާވެސް ޓަކި ޖަހާލީމެވެ. ތަޅުގައި ހިފިއިރު ތަޅުނުލާ ހުރުމުން، ހިފާ އަނބުރާލީމެވެ. މަޑުމަޑުން ކޮއްޕާލުމުން، ހަމަ އެ ދުވެލީގައި، މަޑުމަޑުން ދޮރުހުޅުވުނެވެ.\nފެނުނު މަންޟަރުން އަޑުގެ ނެތްކޮޅަށް ހަޅޭއްލަވައިގަނެވުނެވެ. "މަންމާ!"\nއެއިރު އަހަރެންގެ އަތްފައި ފިނިވެފައެވެ. ދެލޯ ބޮޑުވެފައެވެ. ސިކުނޑި ސުމަކަށް ގޮސްފައެވެ. އަހަރެންގެ ހަޅޭކުގެ އަޑަށް ހައުލާއްތައާއި އިތުރު ދެމީހަކު ދުވެފައި އައެވެ. އެމީހުނަށްވެސް ލިބުނީ އަހަރެންނަށް ލިބުނު ފަދައިން ހައިރާންކަމެވެ. ޖެހި ބުދެއްހެން ހުއްޓުން އަރާފައި އަހަރެންނަށް ހުރެވުނީއެވެ. ހައުލާއްތަ، އަހަރެން އެތަނާ ތަންކޮޅެއް ދުރުގައި ހުރި ސޯފާސެޓުގައި ބޭންދިއެވެ. ދެން ތިބި މީހުން، ހާސްވެ ތިބެ ފުލުހުންނަށް ގުޅަމުންދިޔައެވެ.\nގިނަ އިރުތަކެއް ނުވެ، ސައިރަންގެ އަޑު މާދުރުން އިވެން ފެށްޓެވެ. ރީނދޫކުލައިގެ ވަނުން މަނާ ޓޭޕުދަމާލީ އަހަރެންގެ ކުރިމަތީއެވެ. އެއިރު މުޅިގޭ ވަށައިގެން އަވަށު އެންމެންހެން އެއްވެފައި ތިއްބެވެ.\nއެމްބިއުލާންސް އައިސް މަންމަ ގެންދިޔަ އިރުވެސް އަހަރެންނަށް ހަމަ އެއިން ގޮތަށް އިނދެވުނީއެވެ. ލޮލުން އެންމެ ކަރުނަ ތިއްކެއްވެސް ނުވެއްޓެއެވެ. ލިބުނު ޝޮކުންނެވެ. އިހުސާސްތައްވެސް ހިނދުކޮޅަކަށް މަޑުޖެހިލި ކަހަލައެވެ. ލޮލުކުރިމަތީ ސިފަވަނީ ފެނުނު މަންޟަރެވެ.\nAlhey v salhi.meega nubai hadhaneeedhonbappa gandu kanneyge\nDhonbahpa gandah shahku a\nAvas please haadha lahey\nAan ehen dhon Bappagandu


SunOnline: EPL: Mane ge goalthakun Liverpool molhuvi iru, Chelsea ge keeper ah faadu kiyun\nއީޕީއެލް: މާނޭގެ ގޯލުތަކުން ލިވަޕޫލް މޮޅުވި އިރު ޗެލްސީގެ ކީޕަރަށް ފާޑުކިޔުން\nޢަބްދުﷲ އައިމަން 21 Sep 2020, 18:52\nލިވަޕޫލާއި ޗެލްސީ ކުޅުނު މެޗުގެ ތެރެއިން ލިވަޕޫލުން ގޯލު ޖެހުމަށްފަހު އުފާފާޅު ކުރަނީ --- ފޮޓޯ/ލައިވްސްކޯ\nއިނގިރޭސި ޕްރިމިއާ ލީގުގައި ރޭ ސާޑިއޯ މާނޭ ޖެހި ދެ ގޯލުން ޗެލްސީ އަތުން އެންމެފަހުގެ ޗެމްޕިއަން ލިވަޕޫލް މޮޅުވެއްޖެ އެވެ.\nޗެލްސީގެ ސްޓެމްފޯޑް ބްރިޖުގައި ރޭ ކުޅުނު އެ މެޗުން އަވޭ ޓީމު ކުރި ހޯދީ 0-2 ގެ ނަތީޖާއަކުންނެވެ. ލީގުގައި މިހާތަނަށް ކުޅުނު ދެ މެޗުން ވެސް މޮޅުވެ ލިވަޕޫލް މޮޅުވުމުގެ ސިލްސިލާއަށް އިތުރު ބޮޅެއް އިތުރު ކުރި އިރު، މިހާތަނަށް ފަސް ޓީމެއް ވަނީ ދެ މެޗުން މޮޅުވެފަ އެވެ. އޭގެ ތެރޭގައި ހިމެނެނީ އާސެނަލް، ލެސްޓާ ސިޓީ، އެވަޓަން އަދި ކްރިސްޓަލް ޕެލަހެވެ.\nއެންމެ ފަހުގެ ޓްރާންސްފާ މާކެޓުގައި އެންމެ ގިނަ ކުޅުންތެރިންގެ ސޮއި ހޯދި ޗެލްސީން ރޭގެ މެޗުގައި އެ ޓީމުން އަލަށް ސޮއި ހޯދި ހަކީމް ޒިޔެޗް، ތިއާގޯ ސިލްވާ އަދި ބެން ޗިލްވެލް އަނިޔާގެ ސަބަބުން ނުކުޅެ އެވެ. އަދި ޗެލްސީގެ ކްރިސްޓިއަން ޕުލިސިޗް ވެސް ރޭގެ މެޗަށް ފިޓެއް ނޫނެވެ. މި ފަހަރުގެ ޗެލްސީން ގެނައި ޖަރުމަނުގެ ޓީމޯ ވާނާ އާއި ކައި ހާވާޓްޒް ރޭގެ މެޗުގައި ވެސް އެ ޓީމުގެ ފުރަތަމަ އެގާރައިގައި ކުޅުނެވެ.\nމެޗު ފަށައިގެން ދެ ޓީމުގެ ފަރާތުން ވެސް ހަމަހަމަ ކުޅުމެއް ފެނިގެންދިޔައިރު، ޗެލްސީން ވަނީ މެޗުގެ ކުރީކޮޅު ނުރައްކާކުރަން މަސައްކަތް ކޮށްފަ އެވެ. އެކަމަކު ފުރަތަމަ ހާފު ނިމެންދަނިކޮށް ޑިފެންޑަރު އަންދްރެއަސް ކްރިސްޓެންސެނަށް ރެފުރީ ސީދާ ރަތް ކާޑެއް ދެއްކި ހިސާބުން މެޗުގެ އޮއެވަރު ވަނީ މުޅިން ބަދަލުވެފަ އެވެ. ޕެނަލްޓީ އޭރިއާ ބޭރުން މާނޭއަށް ކުރި ފައުލަކަށް ރެފުރީ ކްރިސްޓެންސެނަށް ފުރަތަމަ ރީނދޫ ކާޑެއް ދެއްކި ނަމަވެސް، ވީޑީއޯ އެސިސްޓަންޓް ރެފުރީ (ވީއޭއާރް) ބެލުމަށްފަހު ވަނީ އެ ނިންމުން ބަދަލުކޮށް ސީދާ ރަތް ކާޑެއް ދައްކާފައެވެ.\nޗެލްސީން މެޗުގެ ބާކީ ބައި އެއްކުޅުންތެރިއަކު މަދުކޮށް ކުޅުނު އިރު، ދެވަނަ ހާﷲު ލިވަޕޫލުން ފެށީ މީގެ ތިން ދުވަސް ކުރިން އެ ޓީމުން ސޮއި ހޯދި ތިއާގޯ އަލަކަންޓްރާއާ އެކުގަ އެވެ. ތިއާގޯގެ ތަފާތު ކުޅުމާ އެކު އިސާހިތަކު ލިވަޕޫލުން މުޅި މެޗު ޑޮމިނޭޓް ކުރި އިރު، އެ ހާފު ފަށައިގެން ފަސްވަނަ މިނެޓުގައި އެޓީމުން ވަނީ ލީޑު ނަގާފައެވެ. ރޮބާޓޯ ފިރްމީނޯ ހުރަސްކޮށްދިން ބޯޅައަކުން މި ލަނޑު ލިވަޕޫލަށް ކާމިޔާބުކޮށްދިނީ މާނޭއެވެ. އަދި އޭގެ ހަތަރު މިނެޓު ފަހުން ޗެލްސީގެ ގޯލްކީޕަރު ކެޕާ އަރިއްޒަބަލާގާ ހެދި ގޯހެއްގެ ފައިދާ ނަގާ މާނޭ ވަނީ ލިވަޕޫލަށް ލީޑު ފުޅާކޮށްދީފައެވެ.\nމީގެ އިތުރުން ޕްރިމިއާ ލީގުގައި ރޭ ޓޮޓެންހަމް ހޮޓްސްޕާ ވަނީ ސައުތެމްޓަން އަތުން 5-2 ން މޮޅުވެފައެވެ. ހެރީ ކޭންގެ ހަތަރު އެސިސްޓާއި ގޯލެއް ފެނިގެން ދިޔަ އެ މެޗުގައި ބާކީ ހަތަރު ގޯލު ޖެހީ ސައުތު ކޮރެއާގެ ފޯވާޑް ސޮން ހެންގެ މިން އެވެ. އެއީ ސޮން ޕްރިމިއާ ލީގުގައި ހެދު ފުރަތަމަ ހެޓްރިކްވެސްމެ އެވެ.


Dho?! Foshumuge Nidhin Qaumeh Heylavvaali Hiyvvaru\nއެއީ މިދިޔަ ޖޫން މަހުގެ އަށް ވަނަ ދުވަހެވެ. ހޮޓެލް އިންޑަސްޓްރީގައި ވަޒީފާ އަދާކުރާ، އުމުރުން 21 އަހަރުގެ ލަމްހާ އަސްލަމް އޭނާގެ މަސައްކަތަށް ހޭލައިގެން ގެއިން ނުކުމެގެންދިޔައިރު، މި ތަރުތީބުގައި އޭނާގެ އެހެން ދުވަސްތަކާ މާ ބޮޑު ތަފާތެއް ނެތެވެ. އޭގެ އެއް ދުވަސް ކުރިއާ އަޅާބަލާ ނަމަ ތަފާތަކީ އެ ދުވަސް ހޮނިހިރު ދުވަހަކަށްވުމުން ޖެހިގެން އޮތް އާދީއްތަ ދުވަސް އޮފު ދުވަހަކަށް ވާނެތީ ބޮލުގައި ރާވަމުން ދިޔަ ބައެއް ރޭވުންތަކެވެ. ނަމަވެސް އޮފް ޑޭގެ އެ ޕްލޭންތަކާ އެކު ވެސް އޭނާގެ އޮފީސް ނިމުނީ އާދައިގެމަތިން ގޮސް އާދައިގެ ދުވަހަކަށެވެ. ލަމްހާ ހީކުރީ އަދި ނިންމައިގެން ހުރީ ވެސް މިހެންނެވެ. އެކަމަކު އޮފީހުން ނިމިގެން ގެއަށް ދާން ނިކުތްއިރު، އާންމުކޮށް ކޮންމެ ދުވަހަކު ގެއަށް ދާން ބޭނުންކުރާ މަގުތައް އެ ދުވަހު ވަނީ ބަންދުކޮށްފައެވެ. މި ސަބަބާ އެކު ލަމްހާގެ ދުވަހުގެ ތަރުތީބު ވަގުތުން ގެއްލިގެން ދިޔައެވެ. އަދި އާދައިގެ ގޮތަކަށް ފެށުނު އެ ދުވަސް ކުއްލިއަކަށް އަނދިރިވެ އެ އަނދިރިކަމުގެ ތެރެއިން ފުރޭތައެއްގެ ސިފައިގައި އޭނާގެ ފަހަތު އަޅުވާލި މުޑުދާރު ފިރިހެނެއްގެ ލަދުހުތުރު އަވަލުމާއެކު އެ ދުވަސް ލަމްހާގެ ހަޔާތުގެ އެންމެ ބިރުވެރި، އެންމެ ކަޅު ދުވަހަށް ކުއްލިއަކަށް ބަދަލުވެގެން ދިޔަ އެވެ.\nމީހަކު ފަހަތުން އަޅުވާލައިފިކަން އޭނާ އަށް ރޭކާލީ އޮފީހުން ނިކުމެގެން ހިނގަމުން ގޮސް މަޖީދީމަގަށް ނުކުމެ ހިސާބަކަށް ދެވުނު ފަހުންނެވެ. އެންމެ ފުރަތަމަ ފަސް އެނބުރި ސީދާ އެމީހަކަށް ބަލައިލާކަށް ނުކެރުނެވެ. ނަމަވެސް ހަތަރެސްފައި ފިނިވެ ހިނގަން އުނދަގޫވާވަރުވުމުން އެންމެފަހުން އެމީހާއާ ކުރިމަތިލުމަށް ލަމްހާގެ ހިތް ތެޅިގަތެވެ. ތުރުތުރުއަޅަމުން ދިޔަ އެ ނަފުސު ކުއްލިއަކަށް ހުއްޓުމަކަށް އަތުވެ އެންމެފަހުން ފަސްއެނބުރި ބަލައި ޖިންސީ ޝިކާރަވެރިޔާއާ އޭނާ ކުރިމަތިލައިފިއެވެ. އޭރު، ތެޅެމުންދިޔަ ހިތުގެ އަޑުއިވޭހާ ގާތުން އޭނާ އަށް ފެނުނީ "ކާފަ އުމުރުގެ" ފިރިހެނެކެވެ. ހެވި ދިއްލިފައި ހުރެގެން އޭރު އެމީހަކު ގެންދިޔައީ ލަމްހާއާ ދިމާލަށް އަނގައިންނާއި އަތުން ޖެއްސުނު އެންމެ ހުތުރު ޖިންސީ ވައްތަރުތަކުން އެއްވެސް ލަދެއްހަޔާތެއް ނެތި އެންމެންގެ ކުރިމަތީގައި ފުރައްސާރަކުރަމުންނެވެ.\n"އޭރު އަހަރެން ހުރީ ވަރަށް އަންކޮމްފޯޓެބްލްވެފައި އޭނަ ކުރަމުން ދިޔަ އެ އިޝާރާތްތަކުން. ދެން އަހަރެން އަހައިފިން ކޯއްޗެއްހެއްޔޭ ބޭނުންވެގެންތި އުޅެނީ؟."\nމިހެން ބުނެފައި އަމިއްލަ ދިފާއުގައި ލަމްހާ އެމީހާއާ ކުރިމަތިލުމުން އޭނާ ދެން ދެއްކި ލަދުހުތުރު ވާހަކަތައް އެ ބަހުރުވައިން ކިޔައިދޭކަށް ލަމްހާ އަކަށް ނުކެރުނެވެ. ފަސްޖެހި، ބަސްހުއްޓި، އިންޓަވިއުގެ މި ހިސާބުން ލަމްހާ އަނެއްކާވެސް ހުއްޓުމަކަށް އަތުވެއްޖެއެވެ.\n"ދަ ސެޝަން" ގައި ލަމްހާ އޭނާގެ ވާހަކަ ކިޔައިދެނީ. --ވީޑިއޯ އަދި އެޑިޓިން: އަފްޝީން ނަސީރު / އަބްދުﷲ އައުރަފް\nއިރުގަނޑެއްފަހުން، ހަމަޖެހިލަމުން އޭނާ ވަރަށް އުނދަގުލުން އަނެއްކާވެސް އެ ވާހަކަތައް ފަށައިގަތެވެ.\n"އޭނާ ބުނެލީ ތިމަންނަ ބޭނުންވަނީ މިހެންނޭ ލަމްހާ އަށް ހަދަން. މިއީއޭ ތިމަންނަ ބޭނުންވާ ކަމަކީ. އޭރު ދެން ނޭނގުނު ހުރެވުނުތަން ވެސް. ސަބަބަކީ ކުރިން ދުވަހަކުވެސް މީހެއްގެ ފަރާތުން ކުރިމަތިވި ތަޖުރިބާއެއް ނޫން އެއީ. މީހަކު އަހަންނާ ދިމާލަށް މުހާތަބުކުރި ގޮތެއް ނޫން އެއީކީ ދުވަހަކު ވެސް،" ލަމްހާ ކިޔައިދިނެވެ.\n"އެކަހަލަ ބަސްތަކެއް ވެސް ދުވަހަކުވެސް އަޑެއް ވެސް ނާހަން، މީހަކު އެހެން މީހަކާ ދިމާލަށް ބޭނުންކުރަނިކޮށް ވެސް"\n"ދެން އަހާލެވުނީ، ބޭބެ އަށް އެނގޭހޭ ބޭބެގެ އުމުރު. ދެން އޭނަ ބުނެފި އުމުރަކުން ކީއްހޭ ކުރާނީ. ހަމަ އެއްކަމެއް ނޫންހޭ ކުރާނީ. ދެން އެހިސާބުން އެނގިއްޖެ، އާނ. މީނަ އަދި އެހާ ފަސޭހައަކުން އަހަރެން ދޫކޮށެއްނުލާނެކަން."\nލަމްހާއާ ފޮށެމުން "ކާފަ އުމުރުގެ މި ފިރިހެން މީހާ" އުފައްދަމުން ދިޔަ މަންޒަރު ބަލަން އޭރު މަޖީދީމަގުގެ އެހިސާބުގައި ވަރަށް ގިނަ މީހުން ތިއްބެވެ. ނަމަވެސް އެއިން އެއްވެސް މީހަކު ލަމްހާ އަށް އެހީވާން ނުދިއުމުން އެންމެފަހުން އަމިއްލަ ދިފާއުގައި ލަމްހާ އެ ފުރޭތައާ ދިމާލަށް ދިއްކޮށްލީ އަތުގައި އޮތް ފޯނެވެ.\n"އެންމެނަށް ވެސް އެނގޭނެ މަގުމެދުގައި މީހަކު ފިރިހެނެއްގެ ކުރިމައްޗަށް އަރައި ފޯނު ދިއްކޮށްގެން ކެމެރާކުރަން ހުރީމަ ކޮންމެވެސް ގޯސް ކަމެއް އެބަ ހިނގާކަން،" ލަމްހާ ކިޔައިދިނެވެ.\n"މީހުން ތިބި މަޑުކޮށްލައިގެން ބަލަން. އެކަމަކު އެއްވެސް ބަޔަކު ނައި އަހަންނަށް އެހީވާކަށް"\n"ދެން އެހައި ހިސާބުން ގައިގަ، ފައިގަ ވަރުދޫވެ، ހާސްވެ، ދެން އައި ވޯޒް ލައިކް، ހިތަށް އެރީ ދެން ދާނީއޭ މިތަނުން. މިތާ ހުރުމުގެ އެއްވެސް ބޭނުމެއް ނެތޭ. ދެން ހިނގައިގަތީ."\nއެކަަމަކު ދެންވެސް އެމީހާގަނޑު ލަމްހާ ދޫކޮށެއް ނުލިއެވެ. ޖިންސީ ޝިކާރުގެ ދުނިތައް ލަމްހާއާ ދިމާލަށް އުކަމުން އަނެއްކާވެސް ފަހަތުއަޅުވާލައިފިއެވެ.\nގެންފައިހުރި ބިރާއެކު ދެވޭ ނުދެވޭ ތަނެއް ވެސް އޭރަކު ލަމްހާއަށް ނޭނގެއެވެ. ދާން ނުކުތް ގެ ފަސްދީފައި ދެވުނުއިރު ވެސް އޭނާއަކަށް ނޭނގުނެވެ. އެންމެފަހުން ކެފޭއަކަށް ވަދެ އެ ފިރިހެން މީހާގެ މުސީބާތާއި ފުރައްސާރައިން ރެކިގެންފައި އަވަސްއަވަހަށް އޯޑަރުކޮށްލެވުނީ ފެންފުޅިއަކަށެވެ.\n"އެކަމަކު ފެން ގެނެސްދިނީމަ ފެން ދިރުވައެއް ވެސް ނުލެވުނު. އެހާ ވެސް ބިރުގެންފައި އިނީ އޭރު."\nނަމަވެސް އަމިއްލަ ނަފުސާއި އަމިއްލަ އަންހެން ކޮއްކޮތަކާއި ކޮންމެ ދުވަހަކު މި މާލޭގެ މަގުމަތީގައި ޖިންސީ ފުރައްސާރަ އާއި ޝިކާރައަށް ބަދަލުވަމުންދާ ހުރިހާ އަންހެން ކުދިންގެ ހައްގުގައި އެންމެފަހުން ލަމްހާ ބިރުފަހަނަޅައި ނުކުތީއެވެ. ފޯނަށް ރިކޯޑްކުރި ފުރޭތައިގެ ވާހަކަ ސޯޝަލް މީޑިއާ އަށް ޕޯސްޓުކޮށްލީ އެހެން އެއްވެސްގޮތެއް ނެތިގެންނެވެ.\n"ދެން ނުކުމެގެން ދިޔައީ ގެއަށް. މުޅި އެ ދުވަހު ގެއަށް ގޮސް ވެސް މީހަކާ ވާހަކަ ވެސް ދައްކާ ހިތެއް ނުވެފައި ހުރީ. ދެން އެންމެފަހުން މަންމަމެނަށް އެކަން ފާހަގަކުރެވިގެން ސުވާލުކުރީމަ ކިޔައިދިނީ މަގުމަތިން މީހަކު ހެރޭސްކުރި ވާހަކަ." ލަމްހާ ކިޔައިދިނެވެ.\n"ފުރަތަމަ ވެސް މަންމަމެން ވެސް އަހާލީ، އަތްލި ހޭ ގައިގަ؟."\n"އެކަމަކު އަހަރެން މީހުންނަށް ވިސްނައިދޭން ބޭނުންވާ ކަމަކީ، ހެރޭސްމަންޓަކީ ހަމައެކަނި ގަޔަށް އަތްލައިގެން ކުރާ ކަމެއް ނޫންކަން. އެ ވެދާނެ އަނގަބަހުން ކުރެވޭ ކަމަކަށް ވެސް. އޭގެ އެއްވެސް ކަމެއް އެއްވެސް ގޮތަކަށް އޯކޭވެގެން ނުވާނެ. މީހަކު ބޭނުންނުވާ އެއްވެސް އެޓެންޝަނެއް އެމީހަކަށް ދިނުމަކީ ހެރޭސްމަންޓް."\nމިއީ ޖޫން މަހުގެ އަށް ވަނަ ދުވަހު ލަމްހާ އަށް މަގުމަތިން ޖިންސީ ފުރައްސާރަކުރި ހާދިސާގެ ވަރަށް ވެސް ކުޑަ މިންވަރެކެވެ. މި ހަފުތާގެ "ސެޝަން" ގައި އޭނާ އެ ދުވަހުގެ ބިރުވެރިކަމާއި އޭގެ ނޭދެވޭ އަސަރު ކުރި ގޮތުގެ ވާހަކަ މި އިންޓަވިއުގައި ކިޔައިދޭއިރު މަގުމަތިން އެ ދުވަހު ލަމްހާއާ ބެހުނު މީހާ މިހާރު ވަނީ ފުލުހުން ބަލަމުން އަންނަ މި މައްސަލަ ނިމެންދެން ޖަލުގައި ބަންދުކޮށްފައެވެ.\n"އެއީ ހައްގު އަދަބެއް ނޫން. ބޭކާރު އަދަބެއް. އޭނަ އަހަރެންގެ ގަޔަކު އަތެއް ނުލާތީ އިތުރު އަދަބެއް ދެވޭކަށް ނެތޯ ބުނެފައި ވަނީ"\n"އެކަމަކު މިސާލަކަށް ތިން މަސް ފަހުން އޭނަ މިނިވަންވެގެން މަގުތަކަށް އަނެއްކާވެސް ނުކުތީމަ ކޮން ގެރެންޓީއެއްތަ އޮތީ އޭނަ ދެން ވެސް ނުފޮށޭނެކަމަށް. ރަނގަޅު، ކުރިއާ ހިލާފަށް ދެން ތަންކޮޅެއް އުނދަގޫވެދާނެ ފޮށެން. އެކަމަކުވެސް ކޮން ގެރެންޓީއެއް އޮތީ ތިން މަހުގެ އަދަބަކުން އޭނަ އަށް މިކަމުން ފިލާވަޅެއް ލިބިދާނެ ކަމަށް،" ލަމްހާގެ މި ސުވާލުތަކުގައި އަސްލަށް ބަރުދަނެއް އެބަހުއްޓެވެ.\n"މިކަހަލަ ކަމަކަށް ބަލާއިރު އަޅުގަނޑަށް ހީވަނީ އެއީ ވަރަށް ކުޑަ އަދަބެއްހެން. މިއަށް ވުރެ ސީރިއަސްކޮށް ނަގަން ޖެހޭ މައްސަލައެއްހެން އަޅުގަނޑަށް ހީވަނީ މިއީ"\n"އަނެއްކޮޅުން މި މުޖުތަމައުގެ ވިސްނުން ވެސް މިފަދަ މައްސަލަތަކުގައި ބަަދަލުކުރަން އެބަޖެހޭ. އަންހެން ކުއްޖަކާ ފޮށުނީމަ އެ އަންހެން ކުއްޖާ އަށް ފާޑުކިޔައި އެޓޭކުކުރުމުގެ ބަދަލުގައި އަސްލު ޖެހޭނީ އެހީތެރިކަން ފޯރުކޮށްދޭން ދޯ"\n"އަދިވެސް މި ސޮސައިޓީ އަށް ގަބޫލެއް ނުކުރެވޭކަން ނޭނގެ އަންހެނަކު ވަޒީފާ އަށް ދިއުން ނުވަތަ އަމިއްލަ ފައި މައްޗަށް ތެދުވެ އުޅޭ އުޅުން ބަލާކަން. ވަރަށް އުނދަގޫކަންކަން މިއީ އަދިވެސް. އެކަމަކު އަންހެނަކު އިންޑިޕެންޓެންޑްވުން ނުވަތަ އެކަނި ބޭރަށް ދިއުން އެއީކީ އެއްވެސް މައްސަލައެއް އޭގައި ހުރި ކަމެއް ނޫން"\n"އަހަރެމެންގެ މުޖުތަމައުގެ މަގުތައް ފިރިހެނުންނަށް ރައްކާތެރި ތަންތަނުގެ ގޮތުގައި ހެދިފައިވާ ފަދައިން އެތަންތަން އެބަ ވާންޖެހޭ ހަމަ އަންހެނުންނަށް ވެސް ރައްކާތެރި މަގުތަކަކަށް. މިނިވަންކަމާ އެކުގައި އަންހެނުންނަށް ވެސް މަގުތަކުން ހިނގާލާފައި ދެވެން އެބަޖެހޭ."\nލަމްހާ ފަދައިން މި ހުވަފެން ދެކޭ އަންހެން ކުދިން ބައިވަރެވެ. ނަމަވެސް މުޖުތަމައުގެ ވިސްނުމާއި އާންމު އަހުލާގު އެންމެ ބޮޑަށް ހާމަވެގެން ދަނީ އަބަދުވެސް މިކަހަލަ މައްސަލަތަކުންނެވެ. އަދި މިފަދަ މައްސަލަތަކުގައި އެދެވޭ ބަދަލުތަކެއް ގެނައުމަށް މި މުޖުތަމައު ތައްޔާރުވެފައި އޮތް މިންވަރު ލަމްހާގެ މި "އެންމެ މައްސަލައެއް" ހިލިގެން ބަންޑުންވި ހިޔާލާއި ޝުއޫރުތަކުން އެކަނި ވެސް އެނގިގެންދެއެވެ.\n"މީހުންނަށް މިކަންތައް ވެސްވީ ބޮޑަށް މަޖާކަމަކަށް. އަޅުގަނޑުގެ އަމިއްލަ އޮފީސް ތެރެއިން ވެސް ޖެއްސުންކޮށް ދިމާކޮށްލީ އެ ވީޑިއޯއާ ގުޅުވާލައިގެން. މީހުންނަށްވީ މަޖާ ކަމަކަށް،" ކަންބޮޑުވުން ފާޅުކޮށް ލަމްހާ ބުނެލިއެވެ.\n"ގިނަ ފަހަރަށް އަންހެން ކުއްޖަކަށް މިކަހަލަ ކަމެއް ދިމާވިޔަސް ކިޔާދޭން ނުކެރެނީ މީހުން އެ ވާހަކަ ގަބޫލުނުކޮށްފާނެތީ. ނުވަތަ އެހެން ކިޔާފައި ދައްކާނީ ކޯއްޗެއް ހެއްޔޭ. ކޮބައި ހެއްޔޭ އެ ވާހަކައެއް ޕްރޫވްކޮށްދޭނެ ގޮތަކީ. ކަމާ ބެހޭ ފަރާތްތަކަށް އަހަރެން އެ ވާހަކައެއް ހިފައިގެން ދިޔަޔަސް އެމީހުން އަހަރެންގެ ވާހަކަ ގަބޫލުކުރާނެހޭ؟ ސީރިއަސްކޮށް ނަގާފާނެ ހެއްޔޭ؟ ގިނަފަހަރަށް ވެފައި ހުންނަނީ ވެސް މިހެން. މީހުން ގަބޫލެއް ނުކުރޭ."\nދަ ސެޝަން ޖިންސީ ގޯނާކުރުން


Game manaakurumun bappa govaigen polihah\nގިނަ ކުދިން އެ ގޭމަކަށް ދެވިހިފާފައިވާ ޕަބްޖީ\nޔުނައިޓެޑް އަރަބް އެމިރޭޓްސްގެ ޝާރްޖާ ފުލުހުން އެދިގެން އެ ޝާރްޖާ ސޯޝަލް ސަޕޯޓް ސެންޓަރަށް ވަރަށް ތަފާތު މައްސަލައެއް ހައްލުކޮށްދޭން ޖެހުނެވެ. އެއީ އޭޝިއާ ދަރިކޮޅުގެ ޓީންއޭޖް ފިރިހެންކުއްޖަކު ފުލުހުންނަށް ހުށަހެޅި މައްސަލައެކެވެ. މި ކުއްޖާ ފުލުހުން ކައިރީ ބުނީ އޭނާގެ ބައްޕަ އޭނާއަށް އަނިޔާކޮށްފައި ގެއިން ނެރެލީ ކަމަށެވެ.\nސޯޝަލް ސަޕޯޓް ސެންޓަރުގެ ޑައިރެކްޓަރު، ކާނަލް މޯނާ ސުރޫރް ގަލްފުގެ ނޫހަށް މައުލޫމާތު ދެއްވި ގޮތުގައި އެ ސެންޓަރެއް ވަރަށް ހައިރާންވާ ކަހަލަ ކޭސްތައް އަބަދު ލިބެ އެވެ. މި ހުރިހާ ކޭސްތަކެއް ވެސް ގުޅިފައި ހުންނަނީ ގޭމް ކުޅުމާ އެވެ.\nއެގޮތުން 16 އަހަރުގެ ފިރިހެންކުއްޖާގެ ޕޮލިސް ސްޓޭޝަނަށް ހިނގާފައި އައިސް އޭނާގެ ބައްޕަގެ ޝަކުވާ ހުށަހަޅާފައިވާ ކަމަށް ކާނަލް މޯނާ ވިދާޅުވި އެވެ. ފުލުހުން ކައިރި މި ކުއްޖާ ބުނީ އޭނާގެ ބައްޕަ އޭނާ ޕަބްޖީ ކުޅެން ހުއްދަ ނުދިން ކަމަށާއި ތަޅާ އަނިޔާ ކޮށްފައި ގޭން ބޭރުކޮށްލައިފި ކަމަށެވެ.\nއޭނާއަށް ގޭމް ކުޅެން ލިބެން ޖެހޭނެ ކަމަށާއި އޭނާ ގޭމް ކުޅެގެން ލިބޭ އުފަލުން ބައްޕަ އޭނާ މަހްރޫމްކޮށްފައިވާ ކަމަށް ވެސް ކުއްޖާ ބުނެފައި ވެއެވެ. ގޭމް ކުޅުމަކީ އޭނާއަށް ލިބިގެންވާ ހައްގެއް ކަމަށާއި އެ ހައްގުން ބައްޕަ އޭނާ މަހްރޫމް ކޮށްފައިވާ ކަމަށް ވެސް މި ކުއްޖާ ޝަކުވާ ކުރި އެވެ.\nމި ކުއްޖާ މައްސަލަ ޖެއްސުމުން ސޯޝަލް ސަޕޯޓް ސެންޓަރަށް ފުލުހުން ގުޅައި މި މައްސަލަ ރިޕޯޓު ކުރި އެވެ. އެ ސެންޓަރުގެ މީހުން އައިސް ކުއްޖާއާ ވާހަކަ ދެއްކުމަށްފަހު އެ ކުއްޖާގެ ބައްޕައަށް ގުޅައިގެން ބައްޕަ ވެސް ގެނުވި އެވެ.\nކުއްޖާގެ ބައްޕަ ބުނީ ކުއްޖާ ނުކިޔަވައި އަބަދު ގޭމް ކުޅެނީ ކަމަށެވެ. އަދި ވީޑިއޯ ގޭމަށް ދެވި ހިފައި ކުއްޖާ ކިޔެވުމަށް އިހްމާލުވާ ކަމަށް ބައްޕަ ބުންޏެވެ. ދަރިފުޅު އަބަދު ގޭމް ކުޅެން އިންނާތީ އާއި ނުކިޔަވާތީ ދަރިފުޅުގެ މުސްތަގްބަލާ މެދު ވަރަށް ކަންބޮޑުވެފައިވާ ކަމަށް ވެސް އެ ކުއްޖާގެ ބައްޕަ ބުނި ކަމަށް ވެއެވެ.\nސޯޝަލް ސަޕޯޓް ސެންޓަރުގެ އޮފިޝަލުން ކުއްޖާއަށް ނަސޭހަތްދީ ބައްޕަ އޭނާ ދެކެ ވަރަށް ލޯބިވާ ކަމަށް ވިސްނައިދިނުމުން އެންމެ ފަހުން ކުއްޖާއަށް ވެސް މިކަން ވިސްނިގެން ބައްޕަގެ ކިބައިން މައާފަށް އެދި ދެބަފައިން ސުލްހަވެފައިވާ ކަމަށް ކާނަލް މޯނާ ވިދާޅުވި އެވެ.\nފުރާވަރުގެ ކުދިންނާ މުއާމަލާތްކުރާނެ ރަނގަޅު ގޮތްތައް ފުލުހުން މި ކުއްޖާގެ ބައްޕައަށް ވެސް ކިޔައިދީ ވިސްނައިދީފައި ވެއެވެ. ޚާއްސަކޮށް މި އުމުރުފުރާގެ ކުއްޖަކަށް އަނިޔާކޮށް ހެދުމުން އެ ކުއްޖާގެ އުޅުމަށް އަތުވެދާނެ ނޭދެވޭ ބަދަލުތަކުން ރައްކާތެރިވުމަށް ކުއްޖާގެ ބައްޕައަށް ވިސްނައިދިން ކަމަށް މި ރިޕޯޓުގައި ފާޙަގަ ކޮށްފައި ވެއެވެ.


2 Aharuge Kujjage Mahsalaigai Vaahaka Dhekevunu Gothun Mahloof Maafah Edhihjje - Vaguthu\nދެ އަހަރުގެ ކުއްޖާގެ މައްސަލައިގައި ވާހަކަދެކެވުނު ގޮތުން މަހްލޫފް މަޢާފަށް އެދިއްޖެ\nޔޫތު މިނިސްޓަރ އަހްމަދު މަހްލޫފް\nއުމުރުން ދެއަހަރުގެ އަންހެން ކުއްޖަކު ރޭޕް ކުރި މައްސަލައިގައި ބަސްމަގު ބެހެއްޓުނު ގޮތުން ޔޫތު މިނިސްޓަރ އަހްމަދު މަހްލޫފް މިއަދު މަޢާފަށް އެދިވަޑައިގެންފިއެވެ.\nމަހްލޫފް އިއްޔެ ކުރި ޓްވީޓެއްގައި ވަނީ ތުއްތު ކުއްޖާގެ މުނިކާފަގެ ފޮޓޯއެއް އާއްމު ކުރުމަށްފަހު އެއީ އިންސާނެއްގެ ސިފައިގައި ހުރި ޖަނަވާރެއް ކަމަށް ވިދާޅުވެފައެވެ. އަދި އިތުރު ޓްވީޓެއްގައި ވަނީ އެމައްސަލައިގައި ހިމެނޭ އަންހެން ކުއްޖާގެ ކާފަ ހަވަރަށް ދޭންވީ ކަމަށް ވެސް މަހްލޫފް ވިދާޅުވިއެވެ.\nމަހްލޫފްގެ ވާހަކަތަކާއި ގުޅިގެން ޚިޔާލުފާޅުކުރި މީހުން ވަނީ ޤާނޫނުތަކާއި ޤަވައިދުތަކުގެ ބޭރުން ބަޔަކަށް އަދަބު ދިނުމަށް ދައުލަތުގެ މިނިސްޓަރަކު ގޮވާލެއްވުމަކީ ވަރަށް ހަމަނުޖެހޭ ކަމެއް ކަމަށެވެ. ކުށް ކުރި މީހުންނަށް ވެސް އަދަބު ދޭން ޖެހޭނީ ޤާނޫނީ އިމުގެ ތެރެއިން ކަމަށް މަހްލޫފް އަށް ފާޑުކީ މީހުން ބުނެފައިވެއެވެ.\nފާޑުކިޔުންތައް އަމާޒުވުމުން މަހްލޫފް މިއަދު ހެނދުނު ކުރެއްވި ޓްވީޓެއްގައި ވިދާޅުވީ އިއްޔެ ކުރި ޓްވީޓްތަކުގައި ބަސްމަގު ބެހެއްޓިފައިވާ ގޮތުން މަޢާފަށް އެދޭކަމަށެވެ. "އުމުރުން ހައަހަރުގެ އަންހެން ކުއްޖެއްގެ ބައްޕަ އަކަށްވާތީ އަޅުގަނޑަށް ރުޅި ކޮންޓްރޯލް ނުކުރެވުނީ. މިނިސްޓަރަކަށް ވުމުގެ ކުރިން އަހަރެންނަކީ އިންސާނެއް." މަހްލޫފް ވިދާޅުވިއެވެ.\nއަންހެން ކުއްޖާގެ ބައްޕަ އާއި ކާފަ އަދި މުނިކާފަ ވެސް ވަނީ އެކުއްޖާ ރޭޕް ކޮށްފައި ކަމަށް މީޑިއާތަކުން ރިޕޯޓް ކުރިނަމަވެސް ފުލުހުންނާއި ޖެންޑާ މިނިސްޓްރީން ރޭ މެންދަމު ނެރުނު ބަޔާނެއްގައި ވިދާޅުވީ އަންހެން ކުއްޖާ އަށް ޖިންސީ ގޯނާ ކުރިކަމަށް ތުހުމަތު ކުރެވެނީ ކުއްޖާގެ ކާފަ ކަމަށެވެ. ނަމަވެސް ކުއްޖާގެ މުނިކާފަ އަކީ ވެސް ކުޑަކުދިންނަށް ޖިންސީ ފުރައްސާރަ ކުރުމުގެ ރެކޯޑް އޮންނަ މީހެއް ކަމަށް ފުލުހުންނާއި ޖެންޑާ މިނިސްޓްރީން ވަނީ ވިދާޅުވެފައެވެ.\nޖެނުއަރީ 18, 2020 09:44\nމިސަރުކާރުގަ އިނެތޭ ހަމަ އިގަ ހުރި އެކަކުވެސް\nޖެނުއަރީ 18, 2020 09:46\nކަލޭ ބުނީމެއްނު މިދިޔަ އަހަރު އިންދި އޮށުގެ މޭވާ މިއަހަރު ފެންނާނޭ. މިފެންނަނީ. މިކަހަލަ ތަންދޮރު ނުދަންނަ ރޯނު އެނދުރުން ތަންތާނގޭ ވެރިންނައް އިސްކުރީމަ މިފެންނަނީ ވާގޮތް. އިސްލާމީ ޝަރިއްޔާ ދޫކޮއް އަމިއްލަ އަތުން ހަދާ ކަނު ވަޞުޢީ ހަމަ ނުޖެހޭ އުނި ބުއްދި ހުރި މީހުން ހަދާ ގާނޫނު ތަކުގެ ސަބަބުން މިގައުމު ފަސާދަ ވެގެން މިދަނީ. އެ ތުއްތު މައުސޫމު ބޭބީ ގެ ކޮން ކުށެއް އޮތީ. މިކަހަލަ ޖަނަވާރުން ޖެހޭނީ ގަތލު ކުރަން. އިސްލާމީ ޝަރިއްޔާ ގާއިމްކޮއް ކޯޓުތައް މިނިވަން ކުރުމައްޓަކައި ރައްޔިތުން މަގުތައް މައްޗައް ނުކުމެ ކޯޓުތައް އިސްލާހް ކުރަން ޖެހޭ. މިލާދީނީ ހަރުކަށި ހައްދު ފަހަނަ އެޅި ސަރުކާރުން މިވަނީ ކޯޓުތައް އިސްލާހްގެ ނަމުގައި ލާދީނިއްޔަތު ނުވަތަ އަލްމާނީ ފިކުރު ވައްދައި ކޯޓުތައް އަޅުވެތި ކޮއްފައި. ދިވެހި އެންމެހާ ރައްޔިތުންނޭ މިކަންކަމައް ފާރަވެރިވާން ޖެހޭ. މިބައިމީހުންގެ އަތްމައްޗައް މިގައުމު ހަލާކުކުރަން ދޫކޮއް ނުލައްވާ.\nޖެނުއަރީ 18, 2020 09:48\n3މީހުންވެސް ދޫވުމާދިމާލަށް ބަސްް މަގުބަދަލުވާންފަށައިފި.\nޖެނުއަރީ 18, 2020 09:58\nކަލޯ ރުޅިއެއްނޫން އެކަށްޗެއްވެސްވެސް ދެން ކަލެއަށް ކޮންޓުރޯލްނުކުރެވޭނެ ކަލެއަށް ތިހިރީ ވަރަށް ބޮޑަށް ރީދޫހުންޖެހިފައި ދެން ކަލޭ މުޅި އުމުރުވެސް ހޭދަވާނީ ވާނުވާނޭންގޭ ހާލުގައި ޔޫ އެސް ޑޮލަރ ގައި ޔާމީނުގެ ފުޓޯޖެހި ހިސާބުން ކަލޭގެ ސިކުނޑި ހަލާކުވެއްޖެ ކެނެރީ ނަސީދު އާ އީވާ ކަލޭ މަގުފުރައްދައިފި ހިތިނިމުމެއް ކަލެއަށް މިންވަރު ކުރަށްވާށި އާމީން\nޖެނުއަރީ 18, 2020 10:44\nޖެނުއަރީ 18, 2020 11:54\nޖެނުއަރީ 18, 2020 10:01\nތަނެއް ދޮރެއް ނޭނގުނަސް އަދިވެސް ކަމެއް އޮތިއްޔާ އަނގަ ގަޅާތި.\nޖެނުއަރީ 18, 2020 10:04\nއިންޑިޔާގެ ގެރި މޯދީގެ ސަގާފަތް ރާއްޖެއަށް ވާރުތަވަނީ މިވެރިކަމަކީ ލާދީނިއްޔަތު ފެތުމަށް އައި ބައެއް އިސްލާމީ އުސޫލްތަކާ ބީރަށްޓެހި ބައެއް އެމީހުން އެބުނާ ނިޒާމަކީ އިސްލާމު ދީން ފިޔަވާ އެހެން ދީން ތަކުގެ މަށްޗަށް އެކުލެވޭ ނިޒާމެއް ދިވެހިންނަށް އެހެން ގޮތެއްހޯދައިދޭން ނަސީދު އެބުނަނީ އެގޮތަކީ އެހެން ދީތަކަށް މިގަމުން ފުރުސަތު ހޯދައި ދިނުން ވަރަށް ސަލާމް ރީދޫ ގުރޫޕު.....\nޖެނުއަރީ 18, 2020 10:31\nމިނިސްޓަރަކަށް ވުމުގެ ކުރިން ތީ އިންސާނެކޭ؟؟ މިހާރު ކޯއްޗެއް؟؟ ޖަނަވާރެއްތަ؟ ނޫނީ މިނިސްޓަރުންނަކީ އިންސާނުންނަށް ވުރެ މާތް ބަޔަކީތަ؟ ބޯގޯސް ރީލޯޑޭ.\n" މިނިސްޓަރަކަށް ވުމުގެ ކުރިން އަހަރެންނަކީ އިންސާނެ އް" ދެން މިނިސްޓއަރަކަށް ވުމަ އްފަހު ކޮން އެއ އްޗެ އްބާ؟؟؟\nޖެނުއަރީ 18, 2020 10:34\nوَلَقَدْ ذَرَأْنَا لِجَهَنَّمَ كَثِيرًا مِّنَ الْجِنِّ وَالْإِنسِ ۖ لَهُمْ قُلُوبٌ لَّا يَفْقَهُونَ بِهَا وَلَهُمْ أَعْيُنٌ لَّا يُبْصِرُونَ بِهَا وَلَهُمْ آذَانٌ لَّا يَسْمَعُونَ بِهَا ۚ أُولَـٰئِكَ كَالْأَنْعَامِ بَلْ هُمْ أَضَلُّ ۚ أُولَـٰئِكَ هُمُ الْغَافِلُونَ ﴿١٧٩﴾ހަމަކަށަވަރުން، ތިމަންރަސްކަލާނގެ ޖިންނީންނާއި، އިންސީންގެ ތެރެއިން ގިނަބަޔަކު ނަރަކަޔަށްޓަކައި ހެއްދެވީމެވެ. އެ ހިތްތަކުން (حق ގޮތް) ނުވިސްނޭ ހިތްތަކެއް އެއުރެންނަށްވެއެވެ. އަދި އެ ލޯތަކުން (حق މަގު) ނުދެކޭ ލޯތަކެއް އެއުރެންނަށްވެއެވެ. އަދި އެ ކަންފަތްތަކުން (حق އަޑު) ނާހާ ކަންފަތްތަކެއްވެސް، އެއުރެންނަށްވެއެވެ. އެއުރެން ގެރިބަކަރި ޖަމަލު ފަދައެވެ. އަދި ކިއެއްތަ! އެތަކެއްޗަށް ވުރެވެސް އެއުރެން މަގުފުރެދުންބޮޑެވެ. އެއުރެންނަކީ ހަމަ غافل ވެގެންވާ ބަޔެކެވެ.\nހަމައެކަނި2އަހަރު ކުއްޖާއަށް ޖިންސީ ގޯނާ ކުރީމަ ނުން ޖަނަވާރުންގެ ދަރަޖަ ދޭންޖެހޭނީ\nރާބޯމީހުންނާއި، ފިތުނަ އުފައްދާ މީހުންނައި ދީނަށް ފުރައްސާރަ ކުރާ މީހުންނާއި ﷲ ކަނޑައަޅުއްވާފައިވާ ހައްދު ފަހަނައަޅާ ދާ ކޮންމެ މީހަކީ މިދަރަޖައިގައި ވާ މީހެއް.\nމީހެއްގެ މައްޗަ ތުހުމަތު ކުރެވުނީމަ އޮންނަނީ ތަހުގީގު ކުރުން،. ތަހުގީގަށްފަހު ޝަރީޢަށް ހިންގާ ކުށް ސާބިތުވީމާ އެމީހަކީ ކުށްވެރިއެއްކަމަށް ކަނޑައެޅެނީ،\nތުހުމަތު ކުރެވުނު ކުށާއި ގުޅިގެން ރިޕޯޓް ކުރިކުރުން އެއީ ޞައްހަ ވާހަކައެއްތޯ ވެސް ބަލަންޖެހޭ. މިހާރު މުޖުތަމަޢުގައި ބައެއްފަހަރު ކަން ހިގާ ގޮތަށް ބަލާއިރު ތިމާ ނުރުހޭ މީހެއްގެ އަގުވައްޓާލުމަށް ނުވަތަ ދުވަސް ދުއްވާލުމަށް މީޑިއާގެ ވަޞީލަތް ބޭނުންކުރޭ.\nތުހުމަތު ކުރެވޭ މީހާ ޖަނަވާރަކަށް ހަދާ ހަވަރަށް ދީ ޖިންސީ ގުނަން ބުރިކުރުމަށް ގޮވާލުމަކީ ލާއިންސާނީ ކަންކަން.\nއެހެންވީމާ ހަމަ ތުހުމަތެއް ކުރެވޭއިރަށް އިމުން ބޭރުވާކަަށް ނުޖެހޭ. މިފަދަ ކުށްތަކަށް އަރައިގަންނަނީ ހަމައެކަނި ކުށްކުރާ މީހާގެ ގޯސްކަމަކުން ނޫން. އެއީ ވަރަށް ގިނަ ބައެއްގެ އިހުމާލު އޭގައި ހިމޭނޭ\nކުޑަކުއްޖާއަށް ޖިންސީ ގޯނާ ކުރުމަކީ ވަރަށް ދަށު ދަރަޖައިގެ ކަމެއްް އެކަން ޤަބޫލު ކުރެވޭ.\nއެފަދަ ބަޔަކަށް ޤާނޫނުގައި ކަނޑައަޅާފައިވާ އެންމެ ހަރުކަށި އަދަބުވެސް ދޭންޖެހޭ.\nއެކަމަކު އަހަރުމެން އިމުން ބޭރުނުވަމާ\n30 އަހަރު ގައުމުގެ ވެރިއަކަށް ހުރި ދީން ދަންނަ މީހަކު މީޑިއާއިން ކުރި ރިޕޯޓަކަށް އިންސާނަކު ޖަނަވާރުންގެ ދަރަޖައަށް ވައްޓާލުމަކީ ހިތާމަކުރާ ކަމެއް. (ހިތާމައަކީ މިތަހުގީގުކޮށް އެމީހާގެ މައްޗަށް ކުށް ސާބިތު ނުވާކަމަށް ހުރިހާ މަރުހަލާއެއްގައި ކަނޑައަޅައިފިނަމަ ޖަނަވާރުންގެ ދަރަޖަ ދިން މީހުން ކީކޭ ބުނާނީ. އަބުރުގެ ދައުވާ ނުކުރެވޭނެ ބާވައޭ ހިތައް އަރަނީ)\nޖެނުއަރީ 18, 2020 12:58\nމިހާރު އަބުރުގެ ދައުވާއެއްނުކުރެވޭނެ، ޤާނޫނުއޮތީ އުވަލާފަ މިމީހުން އައިސް އެންމެފުރަތަކުރި ކަމަކީ އެއީއެއްނު، އެކަމުގެ ނާޖާއިޒު މަންފާ އެހެރަދނީ، ނަގަމުންނެއްނު. ވައްކަން ސާބިތުނުވާ މީހެއްގެ އަބުރުކަތިލަމުންދާއިރު އެޅޭނެ ފިޔަވަޅެއްނެތް،\nޖެނުއަރީ 18, 2020 10:42\nކަލޭ މަރުމޯލެކޭ ކިޔަނީ ދައްކަންވާ ވާހަކައާ ނުދައްކަންވާ ވާހަކަ ނޭނގި ޖަޒުބާތު ވާތީ. ކޮންމެ އެއްޗެއް ކިޔާފަ މައާފޭ އެބަކިޔައެއްނު.\nޖެނުއަރީ 18, 2020 10:48\nކަލޭ ދިވެހި ރައްޔިތުންނަށް ރުޅި ބާލާކަށް ނުޖެހޭ. އަޑުބަރޭއާ ކަލެއާ އޮތް ކަމެއް އަހަރުންނަކާ ކީކީތަ؟\nޖެނުއަރީ 18, 2020 11:00\nޝަހިންދާ ރުޅިއައިމަ ސައިޒްވީދޯ.. ޝަހިންދާ އެބުނާ ގާނޫނު ތަކަށް ފިލަންތާ އޭނާ ވެސް ގޮސް އެހެރީ..\nސްލާމީ ޝަރިއްޔާގަ އޮންނަ ގޮތަށް ހުކުމް އިއްވާނަމަ ޖެހިުންވާނެ މިކަހަލަ ކަންތައް ކުރަން..\nޖެނުއަރީ 18, 2020 11:32\nކުރެވެނީ ތުހުމަތެއް. ސާބިތުވުމުގެ ކުރިން އެއީ މައުސޫމް މީހެއްކަމަށް ޤާނޫނުބުނަނީ. މަރުމޯލު ވަޒީރުން މިސަރުކާރުގަތިބެނީ. ލޭމައްޗަށް ގޮސްފަތިބެނީ. އާދައިގެ ރައްޔިތުންނަށްވުރެ ވަޒީރުން ތަންކޮޅެއް ޒިންމާދަރުވާންޖެހޭނެ. މީހުންނަށް ޖަނަވާރަކަށް ނުގޮވޭނެ. ކުށްވެރިންނާމެދުވެސް ހެޔޮކޮށް ކަންތައްކުރުމަށް އިސްލާމްދީން ބާރުއަޅަނީ. ލާދީނީވީމަ ވާގޮތް.\nޖެނުއަރީ 18, 2020 11:49\nޖިންސީ ގޯނާ ކުރުން ހުއްޓުވޭނީ އެކަން ކުރާ މީހުން އެކަން ހުއްޓާލުމުން. އެހެން ބުނިއްޔާ މާ ތާހިރެއް ނު\nމީނާ އަކީވެސް ތުއްތު ކުއްޖެއް! ކިޔޭނުކިޔޭ އެއްޗެއް ނޭގެ! ތިޔަހިސާބަށް މަނިއްޕުޅު ގެނައީ ރަންތިރީސް އަހަރުގެ ބާނީ! ޢެވެސް މިގައުމު ގެބަތަލެކޯ! މަގާމުތަކަށް އައުމަށް ބޫތު ކައިފަތިބި ބައެއްމީ!\nޖެނުއަރީ 18, 2020 12:01\nމިކަހަލަ ތަންދޮރު ނުދަންނަ ރީލޯޑަރުންނަށް އަދިވެސް ގިނަގިނައިން މިނިސްޓަރުކަމާ ސަރުކާރުގެ މަ ތީ މަގާމު ތައްްދީ. އޭރުން ރަގަޅަށް ދައުލަ ތް ހިންގޭނީ ފިނިހަކަ ސްޕީޑުގަ.\nޖެނުއަރީ 18, 2020 12:21\nސަރުކާރުގެ ނާޤާބިލް ކަން މިފެންނަނީ. މަގުމަތީ ދުވެ މުޒާހަރާ ކުރަން ވަރަށް ފަރިތަ އަދި އެހާމެ ޤާބިލް ވާނެ\nޖެނުއަރީ 18, 2020 12:24\nމަހްލޫފަކީ ކުރިއްސުރެވެސް ތިމާއަށް ތިމާއޮޅި ހައްދުފަހަނަ\nއަޅާފައިވާ ކުށްވެރިއެކެވެ ދައުލަތުގެ އިސްމަގާމެއްގައި އެއްވެސް ހާލެއްގައި ބެހެއްޓިގެންވާނެ މީހެއްނޫނެވެ މިހާރުން\nމިހާރަށް އިސްތުއުފާ ދޭށެވެ!\nޖެނުއަރީ 18, 2020 12:46\nތީވެސް ހަމައިގަ ހުންނަމީހެއްނޫނެއްނު. އަހަރެމެންނަކަށް މައްސަލައެއްނޫން މާފަށް ނޭދުނަސް، އެއޮތީއެއްނު އެކިޔާ އެމްއެމްޕީއާރސީގެ ފައިސާލިބުނު އެސްއޯއެފް އެކައުންޓުން ލިބުނު ލާރިގަނޑުގެ މައްސަލަވެސް ހަމޖައްސާފަ. ތީނައަތުގަ އެކަންޏެއްނު ޑޮލަރުގަތް ރަސީދު ބާއްވާފައޮތީ، އެހެން އެއްވެސްމީހެއްގެ އަތުގައެއްނެތް. އަނެއްކާ އެއީ ދިންއެއްޗެއްވެސް ނޫން، އެކަމަކު މީނައަށް ރަސީދެއްލިބިއްޖެ.\nޖެނުއަރީ 18, 2020 13:02\nކަމުގެ އަޞްލަށް ރުޖޫޢަ ނުވެ އެންމެން ތެޅިފޮޅި ނޭވާ ނުލެވިގެން މި އުޅެނީ ކީއްވެތޯ؟\nﷲ ތަޢާލާ ކަމެއް މަނާ ކުރައްވާނީ އެކަމުގެ ގެއްލުމާ ޙަލާކާ ފަސާދަ ބޮޑުވާނެތީ އެހެން ނޫންތޯ؟ އަންހެން ކުރު ސޯޓާ ބޮކްސާ ތުރުކުރައްވައިގެން ހުރިހާ އެއްޗެއް ސޭލް އަޅުވައިގެން ޓިކްޓޮކް ގޮއްވަމުން އުޅޭ މުޖުތަމަޢެއްގަ ފިރިހެންގެ ޖިންސީ އެދުންވެރިކަން ހުންނާނީ ކްރޭޒީވާ ދަރަޖައަށް އުތުރި އަރާފަ އެހެން ނޫންތޯ.. ދެން ކިހިނެއްތޯ މި މައްސަލަ ހައްލު ކުރާނީ. އިނގްލިޝް ބާބޫ ބުނިހެން ދުނިޔެ ފަސާދަކޮއްލެވޭނީ ރާ ތައްޓަކާ އޮރިޔާމުން ހުރި އަންހެނެކޭ. އެއީ ތެދުފުޅެއް ނޫންތޯ؟\nޖެނުއަރީ 18, 2020 13:34\n"މިނިސްޓަރަކަށްވުމުގެ ކުރިން އަހަރެންނަކީ އިންސާނެއް" މިނިސްޓަރުކަން ލިބުމުން ޙައިވާނެއް؟\nޖެނުއަރީ 18, 2020 13:55\nނޫން ބަސްމަގު ރަގަޅު އެ އެޖެންޑާ19 ގެ ބަސްމަގު ބޮޑުތަނުން ވަކަރުގޭ ބަސްމަގު...\nޖެނުއަރީ 18, 2020 15:01\nޖަޒްބާތުގައި ޖެހޭއިރު ތިމަންނޭމެންނީ ކޮންބައެއްކަން ނޭނގުނީމާ ވާނެގޮތްވީ! އަދި ރަނގަޅަށް މީހެއްގެ މުށުތެރޭގައި ބަނދެވުނިމާ 100 ފަހަރަށްވުރެ ގިނަ ފަހަރު މާފަށް އެދެންޖެހޭނެ! ފަހަރެއްގައި ވެދާނެ މެންކްގެ ދަރުސު އަދުއަހާފައި އޭގެއިން އިބުރަތެއް ޙާސިލް ވީހެން. އެހެންވެއްޖެއިޔާ ވަރަށް ރަނގަޅު!\nޖެނުއަރީ 18, 2020 16:27\nއަމިއްލަޔަށް ޖަޒުބާތު ކޮންޓްރޯލްނުވެޭ. ރައްޔިތުން ލޭކައްކުވާ ހާޖާނު އުފައްދާފަ މާފޭ އެބަކިޔައެއްނު؟ ވާނުވާ ނުބަލާ ހުކުން ކުރަނީ ގޭ ސޯފާގަ ނޫސް ކިޔަންހުރެ.


ހިތާވެރި މި ޙާދިސާއަކީ، ގއ.އަތޮޅުގެ ފަޅުރަށެއް ކަމަށްވާ "މާރެހާ" ގައި ހުރި ރާއްބޮއްލާ (ރާބޮނދި، ތުން ދިގު ކުޑަ ކޮށްޖަހާ ދޫންޏެއް) އެވެ، ނަމަކަށް ކިޔާ ރުކަކާއި ގުޅިފައިވާ ޙާދިސާ އެކެވެ. ކުޑަދޯންޏެއްގައި އެމީހުން ފުރީ މީލާދީން 1978 ވަނަ އަހަރުގެ އޮކްޓޫބަރު މަހުގެ ދުވަހެއްގަ އެވެ. އެއީ ހިޖްރައިން 1398 ވަނަ އަހަރުގެ ޛުލްޤައިދާ މަހެވެ. "އެއީ އަތަ ނުވަތަ ހިތަ ނަކަތެވެ." ކުރިއަށް އޮތީ، އުފާވެރި އަޟުޙާ ޢީދު ނުވަތަ ބޮޑުޢީދެވެ. ވިލިގިނލީ އާދަނާ އާއި، ރަތަފަންދޫ ޢަބްދުﷲ (އަބްދޫ) އާއި އެރަށު ތަރިޖެހިގޭ އިބްރާހިމް ދީދީ އާއި، އޭނާގެ އެއްބަނޑު އެއްބަފާ ކޮއްކޮ ޙަސަން ދީދީ އާއި ހަތަރު މީހުންގެ އެދަތުރަކީ، ވިޔަފާރި ދަތުރެކެވެ. ދަތުރުކުރީ ގއ.އަތޮޅަށެވެ. މައިގަނޑުގޮތެއްގައި އެމީހުން ގެންދިޔަ (ވިޔަފާރި) މުދަލަކީ، ދޮންކޭލާއި ދިޔާހަކުރާއި، ކާއްޓާއި، ގަހަނާގެ ބާވަތްތަކެވެ.


Masthuvegen Huttai Uss Thanakun Vettunu Meehaa Adhives Nufeney - Vaguthu\nމަސްތުވެގެން ހުއްޓައި އުސްތަނަކުން ވެއްޓުނު މީހާ އަދިވެސް ނުފެނޭ\nމަސްތުގެ ހާލުގައި ހުރެ އުސް ތަނެއްގެ މައްޗަށް އަރައި އުޅެނިކޮށް ހިނގި ހާދިސާއެއްގައި ވެއްޓުނު މީހާގެ ހަށިގަނޑު އަދިވެސް ނުފެންނަ ކަމަށް އޮފިޝަލުން ބުނެފިއެވެ.\nމި ހާދިސާ ހިނގާފައި ވަނީ އިންޑިއާގެ ފަތުރުވެރި މަންޒިލެއްގައި، މަސްތުގެ ހާލުގައި ހުރެގެން ފޮޓޯ ނެގުމަށް އުޅުނު ދެ ރަހުމަތްތެރިއެއްގެ ތެރެއިން އުމުރުން 35 އަހަރުގެ މީހަކު 170 ފޫޓު އުސް ފެންނާރެއްގެ މަތިން ވެއްޓިގެންނެވެ. މި ހާދިސާއަށްފަހު ގެއްލިގެން ހޯދަމުން ދަނީ ފިރިހެނެކެވެ. ހާދިސާ ހިނގި ވަގުތު އޭނާ ހުރީ މަސްތުގެ ހާލުގައި ކަމަށް އޮފިޝަލުން ބުނެފައިވާއިރު، އޭނާއާއި އެކު އެވަގުތު އެތަނުގައި ހުރި ރަހުމަތްތެރިޔާވެސް ހުރީ މަސްތުވެގެންނެވެ.\nމިދިޔަ ހޮނިހިރު ދުވަހު ހިނގި މި ހާދިސާ ހިނގަން މެދުވެރިވީ، ފެންނާރުން ފެން ފައިބާ ދިމާލުގައި އޭނާ ފޮޓޯ އަށް ހުއްޓުނު ވަގުތު ކައްސާލައިގެން ވެއްޓުމުގެ ސަބަބުންނެވެ. އޭނާ ވެއްޓުނީ ރަހުމަތްތެރިޔާގެ އެދުމުގެ މަތިން ފަހަތަށް ޖެހުމުން ދަނިކޮށްކަމަށް ވެއެވެ. މި ހާދިސާ ހިނގި ވަގުތު އެ ސަރަޙައްދުގައި ގިނަ ބަޔަކު ތިބިއިރު، އެފަރާތްތަކުން ނަގާފައިވާ ވީޑިއޯތަކާއި ފޮޓޯތައްވެސް މީސް މީޑިއާގައި ވަނީ ދައުރުވެފައެވެ. އެ ވީޑިއޯތަކުން އޭނާ ފެންނާރުން ވެއްޓެ މަންޒަރު ފެނެއެވެ.\nމި މަންޒަރުދުށް ފަރާތްތަކުން ބުނެފައިވަނީ، އެމީހުން މަސްތުގެ ހާލުގައި ތިބެ އެހައި ނުރައްކާތެރި ގޮތަކަށް އުޅެމުން ދިއުމުން އެކަން އެގޮތަށް ނުކުރުމަށް އެތަނުގައި ތިބި ފަރާތްތަކުން ނަސޭހަތްތެރިވި މަންޒަރުވެސް ފެނުނު ކަމަށެވެ. ނަމަވެސް އެ ދެމީހުން އެފަރާތްތަކަށް ދިނީ ބީރުކަންފަތެކެވެ.\nއެމީހުން އެ ކޯރާއި ދިމާލުގައި ފޮޓޯ ނަގަން ހުރި މަންޒަރު ފެނުނު ބައެއް މީހުން، އެ ދެ މީހުން ކައިރީ ފާޑު ފާޑު ގޮތްގޮތަށް އެތާ ނުޅުމަށް ނަސޭހަތްތެރިވިކަމަށް ވެއެވެ.\nމި ހާދިސާ ހިނގި ގޯކަކް ވޯޓާ ފޯލްއަކީ ފަތުރުވެރިންނަށް ވަރަށް މަގުބޫލުތަނެއް ނަމަވެސް، އެއީ ވަރަށް ގިނަބަޔަކު އަމިއްލައަށް މަރުވާން ދާ ތަނެއް ކަމަށް ވެއެވެ. ހޮނިހިރު ދުވަހުގެ ހާދިސާ އާއި ގުޅިގެން އިންޑިއާގެ ފުލުހުން، ގެއްލުނު މީހާ ހޯދުމުގެ މަސައްކަތް ކުރަމުންދާއިރު، އެ ސަރަޙައްދު ވަނީ ވަގުތީގޮތުން ބަންދުކޮށްފައެވެ.\nއިންޑިއާގެ ބިލިނިއަރަކު ދުނިޔޭގެ އެންމެ ބޮޑު ޒޫ ހަދަން ނިންމައިފި\nޖޫން 18, 2018 19:40\nފެންނާރެއް ނުން ފެންޢާރު


Amihlla Shipping line eh othumun aguheyokoh mudhaa genes rayyithunnah foarukohdheveyne: Amru - One Online\nއަމިއްލަ ޝިޕިންފް ލައިނެއް އޮތުމުން އަގުހެޔޮކޮށް މުދާ ގެނެވޭނެ ކަމަށާއި އޭގެ ފައިދާ ބޮޑުވާނެ ކަމަށް އެސްޓީއޯގެ މެނޭޖިންގް ޑިރެކްޓަރު ހުސައިން އަމްރު ވިދާޅުވެއްޖެއެވެ.\nރޭ ކުރެއްވި ޓުވީޓެއްގައި އަމްރު މިހެން ވިދާޅުވީ އެސްޓީއޯގެ ދަށުން މޯލްޑިވްސް ސްޓޭޓް ޝިޕިންގް ކުންފުނި އުފެއްދިކަން އިއުލާނު ކުރުމާއި ގުޅިގެންނެވެ. މިކަން އިއުލާނު ކޮށްދެއްވީ އިއްޔެ ރައީސް އޮފީހުގައި ބޭއްވި ނޫސްވެރިންގެ ބައްދަލުވުމުގައި ރައީސުލްޖުމްހޫރިއްޔާ އިބްރާހީމް މުހައްމަދު ސޯލިހު އެވެ.\nއަމްރު ކުރެއްވި މި ޓުވީޓުގައި ވިދާޅުވީ މިފަދަ އަމިއްލަ ޝިޕިންގް ލައިނެއްގެ ސަބަބުން އާންމުން ބޭނުންވާ މުދާ ފަސޭހަ ކަމާއެކު ރާއްޖެއަށް ގެނެވޭނެ ކަމަށެވެ. އަދި އާންމު ރައްޔިތުންނަށް ހެޔޮ އަގެއްގައި މުދާ ފޯރުކޮށްދިނުމަށް އޭގެން އެހީތެރިވާނެ ކަމަށް އަމްރު ވިދާޅުވިއެވެ.\nއަމުރުގެ ޓުވީޓުގައި އިތުރަށް ވިދާޅުވީ، ރާއްޖެ މިހާރު މި ތަހައްމަލުކުރަމުންދާ ފަދަ އުނދަގޫ ހާލަތްތަކަށް ބަލާ އިރު އަމިއްލަ ޝިޕިން ލައިނެއް އޮތުމުގެ މުހިންމުކަން ބޮޑު ކަމަށެވެ.\nކޮވިޑް19 އާ ގުޅިގެން މިރޭ 12 އިން ފެށިގެން ރާއްޖެއަށް މީހުން އައުން މަނާކޮށް، ބޯޑަރުތައް ބަންދުކުރަން ރައީސުލްޖުމްހޫރިއްޔާ އިބްރާހީމް މުހައްމަދު ސޯލިހު އިއްޔެ ވަނީ ނިންމަވާފަ އެވެ. މި ވަގުތަކީ ދުނިޔޭގެ ވަރަށް ގިނަ ގައުމުތައް ވެސް އެ ގޮތަށް ބަންދުކޮށްފައި އޮތް ވަގުތެކެވެ. ވަކީން ހާއްސަކޮށް ދުނިޔޭގެ އެއް ގައުމުން ވައިގެ މަގުން ދަތުރުކުރުން ވަނީ މުޅީން ހުއްޓުމަކަށް އައިސްފަ އެވެ. އެހެން ނަމަވެސް، ރާއްޖެއަށް ބޭނުންވާ ކާޑު ދަތިކަމެއް ނެތި ފޯރުކޮށްދޭނެ ކަމަށް އިންޑިއާ ސަރުކާރުން ވަނީ ބުނެފަ އެވެ. އަދި އެސްޓީއޯ އިންވެސް ވަނީ ރައްޔިތުން ކާޑަށް ނުޖެހޭނެ ކަމަށާއި ގަނޑުކޮށް ކާޑު ގަތުމުގެ ބޭނުމެއް ނެތް ކަމަށް ބުނެފަ އެވެ.\nރާއްޖެއަށް ބޭނުންވާ މޭވާ އާއި ތަރުކާރީ ވެސް ގެނެވޭނެ އިންތިޒާމު ކާގޯ ފްލައިޓުތައް މެދުވެރިކޮށް ގެނެވޭނެ އިންތިޒާމު ހަމަޖައްސަވާނެ ކަމަށް ރައީސް ސޯލިހު އިއްޔެ ވަނީ ވިދާޅުވެފަ އެވެ.\nގުޅޭ ޓެގު އެސްޓީއޯ ހުސެއިން އަމްރު ކޮވިޑް 19 މޯލްޑިވްސް ސްޓޭޓް ޝިޕިން


MDP ah dhogeh hedhen ohva thedheh nubunaane: Raees Yamin\nއެމްޑީޕީއަށް ދޮގެއްހެދެން އޮތްތަނެއްގަ ތެދެއް ނުބުނާނެ: ރައީސް ޔާމިން\nއެމްޑީޕީން ދޮގެއް ހެދެން އޮތްތަނެއްގަ ތެދެއް ނުބުނާނެ ކަމަށް ކުރީގެ ރައީސް އުބްދުﷲ ޔާމިން ވިދާޅުވެއްޖެއެވެ.\n"އަންނަނީ އަންނަނީ" ނަމުގައި ޕީޕީއެމުން މިރޭ ބޭއްވި ޖަލްސާގައި ވާހަކަ ދައްކަވަމުން ޔާމިން ވިދާޅުވީ، އެމްޑީޕީން ވެރިކަމަށް އަންނަން ދެއްކި ވާހަކަތަކާއި މިހާރު ދައްކާ ވާހަކަތަކާ އެއްވެސް ވަރަކަށް ދިމާނުވާކަމަށެވެ.\n"އޭރު ދެއްކި ވާހަކައެއް ނޫން މިހާރު މި ދައްކަނީއަކީ. މިއީ އަބަދުވެސް އެމްޑީޕީ ފާހަގަކުރަން އަޅުގަނޑުމެން ދައްކަންޖެހޭ ވާހަތަކަކީ. ދޮގު ހެދެން އޮތްތަނެއްގަ ތެދެއް ނުބުނާނެ. ތެދުވެރިކަން ބަހެއް ބުނެވެން އޮތްތަނެއްގަ އޮޅުވާލުން ނޫންކަމެއް ނުކުރާނެ. އެޖެންޑާ ނަވާރަ ސިފަވެގެން ދަނީ ކުރުކުރު ލަފްޒަކުން ދަންނަވާނެކަމަށް ވަންޏާ ދޮގުހެދުމާ އޮޅުވާލުމާ މަކަރުހެދުމާ ނާގާބިލުކަން،" ޖަލްސާގަ ވާހަކަ ދައްކަވަމުން ކުރީގެ ރައީސް ވިދާޅުވިއެވެ.\nރައީސް ޔާމިން ވަނީ އެޖެންޑާ 19 އަށްވެސް ފާޑު ވިދާޅުވެ. އެގޮތުން ގިނަ ދުވަސްވީވަރަކަށް އެހެންޑާ 19 ގައި ހުރި ކަންކަން ހާސިލު ނުވާނެކަން ޔާގީންވަމުން އަންނަކަމަށެވެ.\n"އަޅުގަނޑުމެންނަށް ސިފަވެގެން އަންނަނީ ރިޔާސީ އިންތިހާބުގެ ދުވަސްވަރު އެންމެ އިސްކަމެއް ދީގެން މިހާރު ވެރިކަމުގައި ހިންނެވި ބޭފުޅުން ކޮންވާހައެއްތޯ؟ ދިވެހިންނަށް ކޮންމެއްތޯ އޮޅުވާލީ؟ ދިވެހިންނަށް ހެދީ ކޮން ދޮގުތަކެއްތޯ؟ އޮޅުން ބޮޅުންތަކެއްގެ ތެރޭގަ އެމީހުން ކުރަން ބޭނުންވާ ކަންތައްތަކެއްގެ ވާހަކަ ބުނަމުން އައީ. އެޖެންޑާ 19 އެއްގެ ވާހަކަ ދައްކަނީ. ދުވަސް ވަމުން ދިޔަ ވަރަކަށް އަދި އެޖެންޑާ 19 ގެ ފަތްފުއްތައް އުކަމުން ދިޔަވަރަކަށް މި ފެންނަނީ މި ފެންނަނީ ކިހާ ވަރަކަށް އަޅުގަނޑުމެންގެ ދިވެހިރާއްޖެއަށް ފިޓުކަމެއްތޯ މިމީހުންގެ އެޖެންޑާގަ މިހުރީ،؟" ރައީސް ޔާމިން ވިދާޅިވިއެވެ.\nރައީސް ޔާމިން މިހެން ވިދާޅުވިއިރު، އެމަނިކުފާނުގެ ވެރިކަމުގެ ގެއަށް ވަތް ފައިސާއަކީ 'ހަލާލު ފައިސާ ނޫންކަމަށް' ވިދާޅުވުމަށް ފަހު ފަހުން ވަނީ އެއީ 'ޖާއިޒު ފާއިސާ' ކަމަށް ވިދާޅުވެފައެވެ.\nރައީސް ޔާމިން މަނީލޯންޑާ ކުރި ކަމުގެ ތުހުމަތުގައި ރައީސް ޔާމީނުގެ މައްސަލައެއް މިހާރު އަންނަނީ ކްރިމިނަލް ކޯޓުގައި ވެސް ހިނގަމުންނެވެ. އެ މައްސަލައިގެ ހުލާސާ ބަޔާން ދެ ފަރާތުން ވަނީ އިއްވާފައެވެ.\nއެ މައްސަލައިގައި ހުކުމް އިއްވުން އޮތީ އަންނަ ނޮވެންބަރު މަހުގެ5ވަނަ ދުވަހުއެވެ.\nއެމްޑީޕީ ޕީޕީއެމް ރައީސް ޔާމިންގެ ވައުދުތައް


COVID bahyah vaccine eh hoadhumugai america dhuniyeaa baiveri nuvaane – Iru\nކޮވިޑް ބައްޔަށް ވެކްސިނެއް ހޯދުމުގައި އެމެރިކާ ދުނިޔެއާ ބައިވެރި ނުވާނެ\nދުނިޔޭގެ ސިއްހަތު ޖަމިއްޔާ (ޑަބްލިޔުއެޗްއޯއިން) ދުނިޔޭގެ ގައުމުތަކާ ގުޅިގެން ކޮވިޑް-19ށް ވެކްސިން ހޯދުމަށް ކުރާ މަސައްކަތުގައި ބައިވެރިނުވާން އެމެރިކާއިން ނިންމައިފިއެވެ.\nއަންގާރަ ދުވަހު ވައިޓް ހައުސްއިން ނެރިފައިވާ ނޫސްބަޔާނުގައި ބުނެފައިވަނީ ގައުމުތަކުން ގުޅިގެން އުފައްދާ ވެކްސިން ޕްރޮގްރާމްގައި އެމެރިކާ ބައިވެރިނުވާން ނިންމީ ޑަބްލިޔުއެޗްއޯ އިސްކޮށް ހަރަކާތްތެރިވާތީއެވެ.\nމިނިންމުން ނިންމާފައިވަނީ ކޮވިޑް-19ގެ ހާލަތު އެގައުމުގައި ވަރަށް ބޮޑަށް ގޯސްވެފައިވާ ދަނޑިވަޅެއްގައެވެ. އެގޮތުން ހަމިލިއަންއަށްވުރެ ގިނަ މީހުން ބައްޔަށް ވަނީ ޕޮޒިޓިވްވެފައެވެ.\nގައުމުތަކުން އުފައްދާ މިވެކްސިން ޕްރޮގްރާމް ”ކޮވެކްސް”ގައި މިހާތަނަށް 170 ގައުމުން ވަނީ ބައިވެރިވެފައެވެ.\nމީގެ އިތުރުން ވައިޓްހައުސްގެ ސްޕޯކްޕަރސަން ވިދާޅުވީ ވެކްސިން އުފައްދަން ގައުމުތަކުން ކުރާ މަސައްކަތަށް އެއްބާރުލުން ދޭނެ ކަމަށެވެ. ނަމަވެސް ޗައިނާއަށް ވާގިވެރިވެދޭ ކަމަށް ތުހުމަތުކޮށް ޑަބްލިޔުއެޗްއޯއިން ކުރާ މަސައްކަތްތަކަށް އެއްބާރުލުން ނުދޭ ކަމަށް ސްޕޯކްޕަރސަން ވިދާޅުވިއެވެ.\nސްޕޯކްޕަރސަން ވިދާޅުވީ ވެކްސިން އުފެއްދުމަށް ކުރާ މަސައްކަތަށް ކިތަންމެ ބޮޑު ހަރަދެއްކޮށްގެން ވިޔަސް އެވެކްސިން އުފައްދާނީ އެމެރިކާގެ ފުޑް އެންޑް ގްރަގް އޮތޯރިޓީގެ ގޯލްޑް ސްޓޭޑަޑް އަދި ސޭފްޓީ މިންގަނޑުތަކަށް ފެތޭ މިންވަރަށް ކަމަށެވެ.\nކޮވިޑް-19 އަށް ވެކްސިނެއް ހޯދަން ބައެއް ގައުމުތަކުން މަސައްކަތްކުރަމުން ދާއިރު އަނެއްބައި ގައުމުތަކުން ދަނީ މި ބައްޔާއި ދެކޮޅަށް ކާމިޔާބު މަސްކަތްތަކެއް ކުރެވޭތޯ ގަަދައަޅައި މަސައްކަތް ކުރަމުންނެވެ. ޑަބްލިއުއެޗްއޯ އިން ބުނެފައިވާ ގޮތުގައި ވަކި ކުންފުނިތަކަކާއި ގުޅިގެން ކޮވިޑް-19 އަށް ވެކްސިންއެއް ހޯދަން މަސައްކަތްކުރާ ގައުމުތަކަށް ވެސް ކޮވެކްސް އާއި ގުޅުމުންފައިދާ ވާނެ އެވެ. އެއީ ވަކިވަކި ކުންފުނިތަކާއި ގުޅިގެން އުފައްދާ ވެކްސިން ނާކާމިޔާބުވެއްޖެނަމަ ކޮވެކްސް އިން ބެކަޕް ވެކްސިނެއް ލިބޭނެތީ އެވެ.\nއެމެރިކާގެ ބަޔޯޓެކްނޮލޮޖީ ކުންފުނި މޮޑޭނާއިން ދަނީ އެމީހުން އުފައްދާ ވެކްސިންގެ ޓްރަޔަލްގެ ތިންވަނަ ފޭސްގެ މަސައްކަތް ކުރަމުންނެވެ. އިނގިރޭސި ވިލާތުގެ ކުންފުންޏެއް ކަމުގައިވާ އަސްޓްރާޒެނެކާ އިން ބުނެފައި ވަނީ އެމީހުން އުފައްދާ ވެކްސިންގެ ވެސް ފައިނަލް ސްޓޭޖަށް ދެވިފައިވާ ކަމަށެވެ.\nރަޝިއާ، ޗައިނާ އިން ވަނީ އެ މީހުންގެ ދެ ވެކްސިނެއް އިއުލާން ރަޖިސްޓަރީ ކޮށްފަ އެވެ. އަދި އޮސްޓްރޭލިއާއިން ބުނެފައިވަނީ ވެކްސިނުގެ ތިންވަނަ ފޭސްގައި މަސައްކަތް އޮތް ކަމަށެވެ.


ކޮމާންޑަރ އަބޫ އުސާމާ އަލް މަޣުރިބީ \_ – ۞ Haqqu.info\nކޮމާންޑަރ އަބޫ އުސާމާ އަލް މަޣުރިބީ \_\n29/09/2015 27/06/2016 އަބޫ އުބައިދިﷲ\nކޮމާންޑަރ އަބޫ އުސާމާ އަލް މަޣުރިބީ \_ ގެ އަސްލު ނަމަކީ ޢަބުދުލް އަޒީޒު އަލް މަހުދާލީ އެވެ. ޝާމަށް ހިޖުރަކުރި ފުރަތަމަ މުހާޖިރުންގެ ތެރެއިން އަބޫ އުސާމާ އަލް މަޣުރިބީ \_ ހިމެނިވަޑައިގަންނަވައެވެ. ޝާމަށްހިޖުރަކުރުމުގެ ކުރީގައި އަލް މަޣުރިބީއަކީ އަމިއްލަ ރަށުގައި ތައުޙީދަށް ގޮވާލެއްވި ދާޢީއެކެވެ.\nނުޞައިރީންނާއި ދެކޮޅަށް ކުރެވުން އެތަށް ހަނގުރާމައެއްގައި ބައިވެރިވެލެއްވިއެވެ. މީގެ ތެރޭގައި ސަރިއްޔަތު ޝައިޚް ސުލައިމާން އަދި ހަމާގެ ހަނގުރާމަ ހިމެނެއެވެ. ހަމަ އެހެންމެ މިންނިޣު އަސްކަރީ ވައިގެ މަރުކަޒު ފަތަޙަ ކުރެއްވި އިރު ކޮމާންޑުކަން ކުރެއްވީ އަބޫ އުސާމާ އަލް މަޣުރިބީއެވެ.\nއިރާޤާއި ޝާމުގައި އިސްލާމީ ދައުލަތް އިއުލާން ކުރުމުގެ ކުރިން ޖަބުހަތުއް ނުޞްރާ އާއި އެންމެ ފުރަތަމަ ގުޅި ވަޑައިގެން ބޭފުޅުންގެ ތެރޭގައި އަބޫ އުސާމާ އަލް މަޣްރިބީ \_ ހިމެނިވަޑައިގަންނަވައެވެ. އަދި ހަމައެހެންމެ އަމީރުލް މުއުމިނީން އަބޫ ބަކުރު އަލް ބަޣުދާދީ | ޖަބުހަތުއް ނުޞްރާ އުވާލެއްވި ހިނދު މުޅި ޖަބުހަތުއް ނުޞްރާގެ އެންމެ އިސް މިލިޓަރީ ކޮމާންޑަރ ކަމުގެ މަޤާމު ޖަބުހަތުއް ނުޞްރާ ގެ އަމީރަކު އަބޫ އުސާމާ އަލް މަޣުރިބީ \_ އަށް ހުށައެޅުއްވިއެވެ. އެހެނަސް އެކަމަށް އިންކާރު ކުރައްވާ އިސްލާމީ ދައުލަތުގެ ކޮމާންޑަރެއްގެ ގޮތުގައި ހުންނެވިއެވެ.\nއަބޫ އުސާމާ އަލް މަޣްރިބީ ޝަހީދުވެވަޑައިގަތީ ޖަބުހަތުއް ނުޞްރާގެ ޚިޔާނާތްތެރި ހަމަލާތަކެއްގައެވެ. އެއުރެން އެކަންކުރީ ދައުލަތުލް އިސްލާމްގެ މެހެމާންދާރީ ކަމުގައި ތިބެ، މަކަރުވެރި ރޭވުމަކުންނެވެ. އަބޫ އުސާމާ އަލް މަޣުރިބީ ފަހު ވަގުތާއި ޖެހެންދެން ހިތްވަރާ އެކު ސާބިތުވެލެއްވި އެވެ.\n“اللَّه އަށް އެއުރެން عهد ވީ ކަންތަކަށް ތެދުވެރިވީ ފިރިހެނުންތަކެއް مؤمن ންގެ ތެރެއިންވެއެވެ. ފަހެ، އެއުރެންގެ ތެރެއިން (شهيد ވެ) މަރުވެގެންދިޔަބަޔަކު ވެއެވެ. އަދި (شهيد ވުމަށް) انتظار ކުރާ ބަޔަކުވެސް އެއުރެންގެ ތެރެއިން ވެއެވެ. އަދި އެއުރެން (އެ عهد އަކަށް) އެއްވެސްކަހަލަ ބަދަލެއް ނުގެނެތެވެ.” (ސޫރަތުލް އަޙްޒާބު 32)\nއަބޫ އުސާމާ އަލަމަޣްރިބީ


Nufoozuge vaahaka dhakkanee Raees Nasheed ge Office, Campaign Jagahayakah badhalukurifahun: Rozaina - AO News\nނުފޫޒުގެ ވާހަކަ ދައްކަނީ ރައީސް ނަޝީދުގެ އޮފީސް، ކެންޕެއިން ޖަގަހައަކަށް ބަދަލު ކުރި ފަރާތްތަކެއް ކަމަށް މީދޫ ދާއިރާގެ މެންބަރު ރޮޒައިނާ އާދަމް ވިދާޅުވެއްޖެއެވެ.\nރޮޒައިނާ މިހެން ވިދާޅުވެފައި މިވަނީ އެމްޑީޕީގެ ޗެއަރޕާރސަން ހޮވުމުގެ އިންތިޚާބުގައި ބިރު ދެއްކުމާއި ނުފޫޒު ފޯރުވުމުގެ ޢަމަލުތައް ފައްޔާޒުގެ ޓީމުން ހިނގަމުންދާ ކަމަށް ހުށަހެޅި ޝަކުވާތައް ސައްހަކަމަށް އެމްޑީޕީގެ ޝަކުވާ ކޮމިޓީން ބަލައިގަތުމުން އެކަމަށް ރައްދު ދެއްވާ ކުރެއްވި ޓްވީޓެއްގައެވެ.\nއެ ޓްވީޓުގައި ރޮޒައިނާ ވިދާޅުވެފައިވަނީ ނުފޫޒުގެ ވާހަކަ ދައްކަނީ ރައީސް ނަޝީދުގެ އޮފީސް، ކެންޕެއިން ޖަގަހައަކަށް ބަދަލު ކުރި ފަރާތްތަކެއް ކަމަށެވެ. އަދި ޗެއަރޕާރސަންގެ އިންތިޚާބު ނިމުމުގެ ކުރިން، އެ އިންތިޚާބުގައި ވާދަ ކުރައްވާ އިކޮނޮމިކް މިނިސްޓަރު ފައްޔާޒް އިސްމާއީލް އެމްޑީޕީން ކަނޑައިނުލައިފި ނަމަ ރަނގަޅު ކަމަށެވެ.\nއިންތިޚާބާ ދިމާކޮށް ވަޒީފާގެ ބިރު ދައްކައި ނުފޫޒު ފޯރުވާ ކަމަށް ފައްޔާޒްގެ ވާދަވެރިޔާ، އިމްތިޔާޒް ފަހުމީގެ ޓީމުން ހުށަހެޅި މައްސަލަތައް ބެލުމަށް ފަހު ޝަކުވާ ބަލާ ކޮމިޓީން ނިންމި ނިންމުން ފައްޔާޒްގެ ޓީމުން މިހާރުވަނީ އިސްތިއުނާފްކޮށްފައެވެ.\nމި ނިންމުމާ ގުޅިގެން ފައްޔާޒްގެ ޓީމުން ބުނީ ޕާޓީގެ ގުނަންތަކުން އިންތިޚާބަށް ނުފޫޒު ފޯރުވަމުންދާކަން އެ ނިންމުންތަކުން އެނގޭ ކަމަށެވެ. އަދި އެ ނިންމުންތައް ހުރީ ޕާޓީން އާއްމުކޮށްފައިވާ ގަވާއިދުތަކާ އަމަލުކުރާ އުސޫލްތަކާ ޚިލާފަށް ކަމަށް ވެސް އެ ޓީމުން ބުނެއެވެ.\n(މާފަންނު އުތުރު ދާއިރާގެ މެންބަރު އަލްއުސްތާޛު އިމްތިޔާޒު ފަހުމީ (އިންތިރޮޒައިނާއިކޮނޮމިކް މިނިސްޓަރު ފައްޔާޒު އިސްމާއިލްއެމްޑީޕީ


BREAKING NEWS: Covid-19: Greenland In Bali Jehunu Enmen Rangalhu Vejje - Vaguthu\nކޮވިޑް-19: ގްރީންލޭންޑުން ބަލި ޖެހުނު އެންމެން ރަނގަޅުވެއްޖެ\nގްރީންލޭންޑުން ކޮވިޑް-19 ޖެހުނު އެންމެން ބަލިން ރަނގަޅުވެއްޖެއެވެ.\nމިއީ މިހާތަނަށް މުޅި ދުނިޔެއިންވެސް މި ބަލި ޖެހުނު އެންމެން ރަނގަޅުވި ފުރަތަަމަ ގައުމެވެ. މީގެ ކުރިން ސްރީލަންކާ އާއި ނޭޕާލުން ބަލިން ޖެހުނު އެންމެން ބަލިން ރަނގަޅުވެފައި ވަނިކޮށް، އެގައުމުތަކުން ވަނީ އިތުރު މީހުން ފައްސިވެފައެވެ.\nގްރީންލޭންޑުން ކޮވިޑް-19 ޖެހިފައިވަނީ 11 މީހުންނަށެވެ. އެއީ މިދިޔަ މާރިޗް މަހުގެ 18 ވަނަ ދުވަހު އެކަކު، މާރިޗް 22 ވަނަ ދުވަހު2މީހުން، މާރިން 24 އަދި 25 ގައިވެސް އެކަކަށެވެ. އަދި މާރިޗް 27 ވަނަ ދުވަހު4މީހުންނާއި، އޭޕްރިލް3ވަނަ ދުވަހު އެކަކު މި ބައްޔަށް ފައްސިވެފައިވެއެވެ.\nބައި ލައްކައެއްހާ މީހުންގެ އާބާދީއެއް އޮންނަ ގްރީންލޭންޑަކީ އުތުރު އެމެރިކާ އާއި ޔޫރަޕް ގުޅޭ ހިސާބުގައި އޮންނަ އުތުރު އެމެރިކާ އަށް ނިސްބަތްވާ ގައުމެކެވެ.\nގްރީންލޭންޑްގެ އޮފިޝަލުން ވިދާޅުވީ އެގައުމުން ކޮވިޑް-19 ޖެހުނު އެންމެން ރަނގަޅު ވެފައި ވީނަމަވެސް އަދިވެސް ބަލި ފެނުމުގެ ފުރުސަތު އެބައޮތް ކަމަށާއި އެހެންކަމުން ހަރުދަނާ ފިޔަވަޅުތަކެއް އަޅަން ނިންމާފައިވާ ކަމަށެވެ.\nއޭޕްރީލް 9, 2020 02:22\nމަހީ ކުރީ ގްރީންލޭންޑް ކިޔާ ގެއެއްގެ ބަޔަ ކަށް އެބަލިޖެހިގެން ރަގަޅުވީ ކަމަށް. ނޭގޭ ނެނު\nއޭޕްރީލް 9, 2020 07:06\nބުރޯ ތިއުޅެނީ ތަންކޮޅެއް ފަހަތުގައެއްނު\nއޭޕްރީލް 10, 2020 22:26\nގްރީންލޭންޑް ނިސްބަތް ވަނީ ޔޫރަޕަށް